
Disertacijoje naudojamų santrumpų sąrašas

BA – bendrasis aktyvumas, Bq/m2

BHL – Branduolinės hidrofizikos laboratorija

ČAE – Černobylio atominė elektrinė

EAEA – Europos atominės energijos agentūra

HELCOM – Helsinkio komisija

SA – savitasis aktyvumas, Bq/kg

TA – tūrinis aktyvumas, Bq/m3
TATENA – Tarptautinė atominės energetikos agentūra

TESPT – Tarptautinė ekonominės savitarpio pagalbos taryba

ĮVADAS

Problema

Hidrosferos tarša antropogeninės kilmės medžiagomis didėja. Į vandens baseinus nuolat patenka įvairios teršiančiosios medžiagos. Tai ypač susiję su sparčiu pramonės vystymusi. Plėtojant branduolines technologijas, iškilo jūrinės aplinkos taršos radioaktyviosiomis medžiagomis problema. Be to, šiandien turime ir daugiametės taršos pasekmes. Jūrinę aplinką neigiamai veikia iki 1980-ųjų metų vykdytų branduolinio ginklo sprogdinimų tarša bei 1986 metais įvykusios Černobylio atominės elektrinės avarijos pasekmės. Tam tikri technogeninių teršalų kiekiai į aplinką nuolat patenka veikiant atominėms jėgainėms, branduolinio kuro perdirbimo įmonėms ir kitiems branduolinės energetikos objektams. Deja, egzistuoja potencialus radioaktyviųjų medžiagų patekimo į aplinką dėl avarijų branduolinės pramonės objektuose pavojus.

Efektyviausias būdas kovai su antropogenine tarša – uždrausti teršiančiųjų medžiagų išmetimą į hidrosferą, kadangi jūrinėje aplinkoje radionuklidai sklinda dideliais atstumais, prasiskverbia į biologinius objektus ir kaupiasi juose, o taršos pasekmės juntamos daugelį metų. Tačiau vis sparčiau vystantis pramonei toks sprendimo būdas yra neįmanomas. Tuomet reikalinga nuolatinė hidrosferos kontrolė dėl papildomos taršos šaltinių atsiradimo. Ypač svarbu išnagrinėti teršalų pasiskirstymą ir jų pokyčius bei nustatyti priežastis, lemiančias jų koncentracijų padidėjimą jūrinėje ekosistemoje. Būtina išnagrinėti jūrinę aplinką teršiančiųjų medžiagų pernašos ypatumus bei jų priklausomybę nuo hidrometeorologinių sąlygų ir difuzijos procesų, vykstančių hidrosferoje. Įvertinus teršalų sklaidos dėsningumus, reikia imtis visų įmanomų priemonių, mažinančių papildomos taršos galimybes. Bet koks išankstinis įspėjimas apie galimą taršą leidžia sumažinti žalos mastą jūrinėje aplinkoje, o laiku imantis reikiamų priemonių, gali būti išvengta neigiamų taršos pasekmių.

Darbo aktualumas

Pasyviųjų priemaišų jūrinėje aplinkoje įvertinimas ypač svarbus gamtosauginiu aspektu. Ypatingas dėmesys skiriamas Baltijos jūros ekologinei būklei, kurią lemia jūros dubens ypatybės, silpnas ryšys su Pasauliniu vandenynu, klimatinės ir hidrometeorologinės sąlygos. Pastaraisiais dešimtmečiais jūros baseine didėja antropogeninės kilmės teršalų kiekis. Branduolinės fizikos ir technikos plėtra neišvengiamai sukelia technogeninės kilmės radionuklidų patekimą į jūrinę aplinką. Daug dėmesio skiriama 137Cs radionuklidui, nes iki šiol jūros vandens tyrimai rodo aukštas šio radionuklido tūrinio aktyvumo reikšmes. Be to, 137Cs radionuklidas geras indikatorius, tiriant kitų pasyviųjų priemaišų migraciją Baltijos jūros vandenyje.

Daug mokslininkų nagrinėja problemas, susijusias su technogeninės kilmės radionuklidų kiekiais, jų sklaida ir poveikiu jūrinei aplinkai. Tačiau darbų, kuriuose būtų nagrinėjama radionuklidų tūrinių aktyvumų pokyčių bei pernašos Baltijos jūros priekrantės vandenyje problema, praktiškai nėra. Atsižvelgiant į tai, šiame darbe nustatytas 137Cs radionuklido tūrinis aktyvumas Baltijos jūros Lietuvos priekrantės paviršiniame vandenyje bei įvertinti hidrometeorologiniai parametrai.

137Cs radionuklido tūrinis aktyvumas Baltijos jūros vandenyje nėra pastovus, todėl aktualu parinkti tinkamus nustatymo metodus ir įvertinti jo pokyčių tendencijas. Įvertinus radiocezio tūrinio aktyvumo pokyčius priekrantės vandenyje, galima modeliuoti ir prognozuoti taršos šaltinio atsiradimo vietą, jo galią bei pernašos kryptį. Be to, tyrimai yra naudingi vertinant radionuklido poveikį jūros florai ir faunai, nes 137Cs kaupiasi žuvyse (kalio analogas) ir tai ypač būinga jūrinėms ekosistemoms.

Darbo tikslas

1. Nustatyti 137Cs radionuklido tūrinio aktyvumo kitimo tendenciją ir įvertinti gautas reikšmes lėmusius faktorius Baltijos jūros Lietuvos priekrantės vandenyje.

2. Remiantis eksperimentinių tyrimų ir matematinio modeliavimo rezultatais, atlikti tariamojo pasyviosios taršos šaltinio (137Cs radionuklido) paiešką bei įvertinti teorinių ir eksperimentinių tūrinio aktyvumo reikšmių sutapimą priekrantės vandenyje.

3. Prognozuoti galimas pasekmes Baltijos jūroje veikiant „taškiniams“ 137Cs taršos šaltiniams.

Pagrindiniai darbo uždaviniai

1. Atlikti mokslinės literatūros analizę apie 137Cs radionuklido kiekius, jų pasiskirstymą bei pokyčius jūrinėje aplinkoje.

2. Atlikti nuoseklius ilgalaikius (daugiamečius) 137Cs radionuklido tūrinio aktyvumo pokyčių tyrimus Baltijos jūros Lietuvos priekrantės vandenyje įvairiais metų sezonais.

3. Įvertinti hidrometeorologinių sąlygų įtaką 137Cs radionuklido pernašai paviršiniame jūros vandenyje.

4. Sudaryti ir pritaikyti teorinę schemą, kuri leistų greitai ir patikimai nustatyti pasyviųjų teršalų pernašos procesų ypatumus aiškinant dirbtinės kilmės radionuklido 137Cs tūrinio aktyvumo lauko formavimą prie Baltijos jūros kranto.

5. Įvertinus eksperimento metu nustatytus hidrometeorologinius parametrus, atlikti pasyviųjų priemaišų pernašos daugkartinius teorinius skaičiavimus, siekiant nustatyti optimalų teorinių ir eksperimentinių 137Cs radionuklido tūrinio aktyvumo reikšmių sutapimą Baltijos jūros Lietuvos priekrantėje.

6. Palyginti radiocezio tūrinių aktyvumų teorinius rezultatus su eksperimentinių tyrimų metu nustatytomis reikšmėmis priekrantės vandenyje.

Darbo mokslinis naujumas

Šiame darbe atlikti kompleksinai 137Cs radionuklido tūrinio aktyvumo tyrimai Baltijos jūros Lietuvos priekrantės paviršiniame vandenyje. Tai atliekant buvo:

1. įvertinti 137Cs radionuklido tūrinio aktyvumo ilgalaikiai pokyčiai jūros priekrantėje prie Juodkrantės 1997–2006 m. įvairiais sezonais;

2. sudarytas ir pritaikytas pasyviųjų priemaišų pernašos matematinis modelis pietrytinei Baltijos jūros daliai ir priekrantės zonai, kuriuo galima prognozuoti taršos šaltinio buvimo vietą, jo galią, bei įvertinti tūrinio aktyvumo lauko formavimą prie Baltijos jūros kranto;

3. įvertinta pasyviųjų teršalų pernašos trukmė ir kryptis, per kurią teršalų koncentracijos jūros priekrantėje pasiekia maksimalias reikšmes, veikiant įvairios galios taršos šaltiniams ir esant realioms meteorologinėms sąlygoms.

Praktinė darbo reikšmė

Pagal darbe nustatytą 137Cs radionuklido tūrinio aktyvumo kitimą priekrantėje galima numatyti veiksnius, lemiančius jo tūrinio aktyvumo didėjimą atviruose pietrytinės Baltijos jūros dalies vandenyse. 

Sudarytas matematinis modelis, nereikalaudamas daug laiko ir sąnaudų, leidžia nustatyti pasyviųjų priemaišų kaupimosi vietą bei pasiskirstymą erdvėje ir laiko atžvilgiu. Keičiant pradinius duomenis, kraštines ir pradines sąlygas, šį modelį galima taikyti bet kokios Baltijos jūros dalies, o taip pat ir kitų vandens baseinų tyrimams. Laiku nustačius taršos šaltinio egzistavimo vietą, galima išvengti, įspėti ar bent dalinai sumažinti neigiamas pasekmes jūrinei ekosistemai.

Ginamieji disertacijos teiginiai

1. Baltijos jūros Lietuvos priekrantės vandenyje 137Cs radionuklido tūrinis aktyvumas nepastovus – didėja, mažėja ir nevisada sutampa su radioaktyviuoju „fonu“. 2004–2006 metais jo tūrinis aktyvumas kito nuo 27 iki 94 Bq/m3.

2. 137Cs radionuklido tūrinio aktyvumo kitimas priekrantės vandenyje priklauso nuo hidrometeorologinių sąlygų (vėjo krypties ir greičio, srovės krypties), o nuo vandens savitojo elektrinio laidžio ir temperatūros priklausomybės nėra.

3. Sudaryta matematinė programa, kuria, įvertinus 137Cs radionuklido tūrinio aktyvumo pokyčius priekrantės vandenyje ir meteorologinius parametrus, galima modeliuoti ir prognozuoti „taškinio“ taršos šaltinio buvimo vietą ir jo galią.

Darbo aprobavimas

Disertacijos tema paskelbtos 7 mokslinės publikacijos, iš jų 1 – mokslo žurnale, įrašytame į ISI Master List sąrašą, 1 – mokslo žurnale, įrašytame į tarptautines duomenų bazes, 1 – recenzuojamame mokslo leidinyje užsienyje, 2 – Lietuvos recenzuojamuose periodiniuose mokslo leidiniuose. Disertacijos rezultatai aptarti vienoje tarptautinėje ir penkiose respublikinėse konferencijose. Išspausdintos dvi publikacijos konferencijų pranešimų rinkiniuose.

Apimtis ir struktūra

Disertaciją sudaro įvadas, 4 pagrindiniai skyriai, darbo išvados, 166 literatūros šaltiniai ir 7 publikacijų disertacijos tema sarašai. Iš viso: 132 puslapiai teksto, 65 paveikslai ir 12 lentelių.

1. PASYVIŲJŲ PRIEMAIŠŲ PASISKIRSTYMAS IR PERNAŠA JŪRINĖJE APLINKOJE

Pirmajame disertacijos skyriuje atlikta mokslinės literatūros apžvalga apie Pasaulinio vandenyno ir jam priklausančių jūrų taršą 137Cs radionuklidu. Apžvelgus Pasaulinio vandenyno radioaktyviosios taršos tyrimų rezultatus pastebėta, kad labiausiai 137Cs radionuklidu užterštos Europos jūros. Dešimtis kartų mažesnis 137Cs tūrinis aktyvumas (TA) yra pietiniame Žemės pusrutulyje esančiose jūrose ir vandenynuose. Baltijos jūra ir pastaruoju metu viena labiausiai užterštų jūrinių ekosistemų. 137Cs radionuklido TA yra keletą kartų didesnis už buvusį iki Černobylio atominės elektrinės (ČAE) avarijos (12 Bq/m3).

Šiame skyriuje pateikta monitoringo programų Baltijos jūroje apžvalga, 137Cs TA nustatymo jūros vandenyje metodai, supažindinama su matematiniais modeliais, aprašančiais pasyviųjų priemaišų sklaidą hidrosferoje, aptariami modelių ypatumai.

1.1. Radioaktyvusis 137Cs Pasauliniame vandenyne ir jam priklausančiose jūrose

1.1.1. Cezio stabilieji ir radioaktyvieji izotopai, jų charakteristikos

Cezis (Cs) yra pirmosios grupės elementas. Pirmą kartą kaip elementą jį įvardijo Bunsen ir Kirchhoff 1860 m., nustatę Bavarijos šaltinio vandenyje (Avery, 1996). Jis turi     23 izotopus su masės skaičiais 123, 125–144; iš jų 22 yra radioaktyvūs bei dirbtinės kilmės. Izotopai su masės skaičiais, mažesniais už 133, spinduliuoja pozitronus (β+), o didesniais – elektronus (β-).

Gamtinis cezis susideda iš vieno stabiliojo izotopo – 133Cs. Cezio stabilusis izotopas 133Cs priklauso šarminių metalų grupei ir labai maži šio elemento kiekiai sutinkami visuose gyvuosiuose organizmuose. Vandens ekosistemoje stabilaus cezio yra nuo 0,01 iki 1,2 ng/ml gėlo vandens gyvūnijoje bei 0,5–2,0 ng/ml jūrinėje faunoje (Avery, 1996).

Branduolinės energetikos evoliucija sąlygojo radioaktyviųjų cezio izotopų pasklidimą aplinkoje. Iš visų radioaktyviųjų izotopų didžiausią susidomėjimą kelia globalus antropogeninės kilmės 137Cs radionuklidas, atsiradęs po branduolinio ginklo bandymų ir ČAE avarijos. Jo pusėjimo trukmė yra 30,17 metų. Paprastai šis radionuklidas susidaro branduoliniame reaktoriuje skylant uranui ir plutoniui. 137Cs skilimo produktas yra 137Ba    (1.1 pav). Cezio skilmo metu išspinduliuojamos 0,51 MeV (92 %) ir 1,17 MeV (8 %) energijos beta dalelės. Bario skilimo metu išspinduliuojami 0,662 MeV energijos gama kvantai (Smith et al, 1997).

1.1 pav. 137Cs skilimo schema (Smith et al, 1997)

1.1.2. Jūrinės aplinkos radioaktyviosios taršos šaltiniai ir jų patekimo būdai

Pasaulinis vandenynas užima 361,11 × 106 km2 arba 70,8 % viso Žemės rutulio paviršiaus ploto (Worldwide, 2005). Vadinasi, iš atmosferos didžioji dalis antropogeninės kilmės radionuklidų nusėda ant vandenyno paviršiaus.

Į vandenynus bei jūras dirbtinės kilmės radionuklidai patenka tiesiogiai bei atnešami su upių vandenimis iš viso drenažinio baseino.

Keletas būdų, kuriais 137Cs tiesiogiai patenka į jūrinę aplinką:

· su atmosferinių branduolinio ginklo bandymų iškritomis;

· dėl branduolinio ginklo bandymų jūrinėje aplinkoje;

· dėl radioaktyviųjų atliekų laidojimo;

· su veikiančių atominių reaktorių ir branduolinio kuro perdirbimo gamyklų išmetomis; 

· su AE avarijų išmetomis.

Pirmieji atominių bombų sprogdinimai buvo įvykdyti 1945 m. Naujojoje Meksikoje ir Japonijoje (Avery, 1996). 1945 m. JAV pasigamino tris atomines bombas, iš kurių vieną eksperimentiškai susprogdino, o likusias numetė ant Hirosimos ir Nagasakio Japonijoje. Branduolinio ginklo bandymų metu nuo 1945 iki 1951 m. buvo susprogdinta 20–100 kt trinitrotoluolo (TNT), tačiau atmosferinės iškritos buvo tik lokalaus pobūdžio. Tačiau 1952 m. Jungtinės Valstijos ir 1953 m. buvusi Tarybų Sąjunga atliko pirmuosius termobranduolinio ginklo bandymus, kurių iškritos pasklido globaliu mastu (Worldwide, 2005).

Bandymai atviroje atmosferoje buvo vykdomi iki 1980-ųjų metų. Ypatingai daug jų atlikta 1955–1962 m. (pvz., 1958 ir 1962 virš 100 bandymų per metus). 1963 m. pasirašyta trišalė Tarybų Sąjungos, JAV ir Anglijos sutartis, draudžianti branduolinius sprogdinimus atmosferoje, bet iki sutarties pasirašymo jau buvo įvykdyta 360 sprogdinimų. Tačiau ir po sutarties pasirašymo Prancūzija ir Kinija tęsė branduolinius sprogdinimus. Buvo susprogdinti dar 63 branduoliniai užtaisai (Aarkrog, 1994). Vykdant atominių bombų sprogdinimus atviroje atmosferoje į aplinką pasklido 948 PBq 137Cs radionuklido globalių iškritų, iš kurių 603 PBq pateko į Pasaulinį vandenyną (1.1 lentelė), o likusioji dalis iškrito sausumoje. 2 % sausumoje iškritusio 137Cs su upių vandenimis pateko į vandenynus ir jūras (Worldwide, 2005).

1.1 lentelė. 137Cs globalių iškritų kiekis Pasauliniame vandenyne (PBq) (Worldwide, 2005)

	Platuma
	Arkties vandenynas
	Atlanto vandenynas
	Indijos vandenynas
	Ramusis vandenynas
	Pasaulinis vandenynas
	Vandenynų plotas,   1012 m2

	Š 90°–60°
	7,4
	16,3
	0,0
	2,1
	25,8
	17,2

	Š 60°–30°
	0,0
	91,7
	0,0
	114,6
	206,2
	46,8

	Š 30°–0°
	0,0
	49,3
	21,3
	105,3
	175,8
	90,6

	P 0°–30°
	0,0
	16,5
	23,4
	42,6
	82,4
	98,0

	P 30°–60°
	0,0
	24,6
	36,0
	41,3
	101,9
	88,2

	P 60°–90°
	0,0
	2,7
	3,4
	4,8
	10,9
	20,4

	Bendrasis kiekis
	7,4
	201,1
	84,0
	310,6
	603,0
	361,2


Svarbiu radioaktyviosios taršos šaltiniu, įtakojusiu Ramiojo vandenyno taršą         1950-ųjų metų pabaigoje ir 1960-ųjų pradžioje, buvo jame atlikti branduolinio ginklo bandymai. Šis vandenynas tuo metu buvo vienas iš pagrindinių bandymų poligonų. Todėl natūralu, kad jame 137Cs radionuklido kiekis didėjo. Laikui bėgant 137Cs TA didėjo ne tik vandenyne, bet ir šalia esančiose jūrose (Folsom et al, 1966).

Nuo 1940 iki 1960 m. Atlanto ir Ramiojo vandenyno vakarinėje dalyje, daugiausia prie Jungtinių Valstijų ir Jungtinės Karalystės šiaurės rytinėje Atlanto vandenyno dalyje, buvo laidojamos radioaktyviosios atliekos. 1967 m. Europos atominės energijos agentūra (EAEA) organizavo tarptautinę operaciją, kurios metu Atlanto vandenyno rytinėje dalyje palaidojo   0,3 PBq aktyvumo kietąsias atliekas (European, 1989; International, 1999). Buvusi Sovietų Sąjunga daugiau kaip tris dešimtmečius radioaktyviąsias atliekas laidojo Kara ir Barenco jūrose. Bendrasis Arkties jūrose palaidotų atliekų kiekis apytikriai lygus 90 PBq (Yablokov et al, 1993). Radioaktyviosios atliekos buvo laidojamos ir Baltijos jūroje. Iki 1960-ųjų metų laidojimo stotys buvo eksploatuojamos Landsorto įduboje, Kategato sąsiauryje bei Suomijos įlankoje (Ilus et al, 1997). Radioaktyviųjų atliekų laidojimas vandenynuose baigtas           1982 metais.

Taip pat svarbus jūrinės aplinkos taršos šaltinis 137Cs radionuklidu yra atominių reaktorių ir branduolinio kuro perdirbimo gamyklų išmetos. Mažo aktyvumo radioaktyviosios atliekos nuo 1950 m. buvo išleidžiamos iš Selafildo (Jungtinė Karalystė) branduolinio kuro perdirbimo gamyklos į Airijos jūrą (Avery, 1996). 1970–1985 m. Barenco, Kara bei Šiaurės jūrų pagrindinis taršos 137Cs radionuklidu šaltinis – branduolinio kuro perdirbimo gamyklų Selafilde ir mažesne dalimi La Hagoje (Prancūzija) išmetos. Priklausomai nuo radioaktyviųjų atliekų patekimo, 137Cs kiekis jūrose pastoviai kito (Jeffries et al, 1973). Į Baltijos jūrą cezis pateko su globaliomis iškritomis ir užterštu Šiaurės jūros vandeniu per Danijos sąsiaurius (HELCOM, 1995). Nuo 1970 iki 1998 m. iš Selafildo branduolinio kuro perdirbimo gamyklos į aplinką išleista 38837 TBq, o iš La Hagos – 961 TBq 137Cs (Worldwide, 2005).

Dar vienas jūrinės aplinkos taršos šaltinis minėtu izotopu – avarijos branduolinio kuro perdirbimo gamyklose ir atominėse elektrinėse. Nors literatūros šaltinyje (Avery, 1996) nurodoma, kad tokiu būdu aplinkoje pasklidusių radionuklidų aktyvumai yra mažesni už branduolinio ginklo bandymų metu susidariusių izotopų aktyvumus, bet tokių avarijų radioizotopų išmetos į aplinką buvo didelės. 1986 m., įvykus ČAE avarijai, į aplinką išmesta apie 100 PBq 137Cs arba 20–40 % viso buvusio kiekio reaktoriaus aktyviojoje zonoje. Į Pasaulinį vandenyną šio radionuklido pateko 16 PBq, t. y. 10 PBq pasklido 30°–60° šiaurės platumos ir 6 PBq 60°–90° pietų platumos zonoje. Didžioji dalis 137Cs nusėdo Šiaurės Atlanto ir Arkties vandenynuose (Worldwide, 2005).

ČAE avarija tapo pagrindiniu uždarų jūrų radioaktyviosios taršos šaltiniu. Labiausiai užterštos 137Cs radionuklidu buvo Baltijos ir Juodoji jūros. Apskaičiuota, kad 137Cs radionuklido Baltijos jūroje 1986 m. (po ČAE avarijos) buvo 4,7 PBq (HELCOM, 2003), o iki avarijos patekusio 137Cs kiekis sudarė 0,3 PBq (HELCOM, 1995).

Į Juodąją jūrą 137Cs radionuklido pateko 2–3 PBq. Juodosios jūros vanduo, įtekantis į Viduržemio jūrą, tapo jos taršos radioaktyviuoju ceziu šaltiniu. Tačiau su įtekančiu jūros vandeniu į Viduržemio jūrą pateko žymiai mažesnis 137Cs kiekis, lyginant su tiesioginėmis černobylinio cezio iškritomis, kurios siekė 3–5 PBq (Worldwide, 2005).

Vokiečių ir britų mokslininkai apskaičiavo, kad į Šiaurės jūrą su ČAE avarijos radioaktyviosiomis iškritomis pateko 1,2 PBq 137Cs (International, 1999). Tuo tarpu į Atlanto vandenyno šiaurės rytinę dalį iškrito 6 PBq. 1987 m. vasarą buvo atlikti tyrimai Grenlandijos, Norvegijos bei Barenco jūrose. Tyrimų rezultatai parodė, kad po ČAE avarijos 137Cs kiekis minėtose jūrose taip pat padidėjo.

Tyrimų rezultatai patvirtina, kad pagrindinis Pasaulinio vandenyno antropogeninės kilmės radionuklidais taršos šaltinis yra globalios iškritos. Bendrasis 137Cs radionuklido globalių iškritų kiekis Pasauliniame vandenyne pasklido sekančiai: 311 PBq Ramiajame vandenyne, 201 PBq Atlanto vandenyne, 84 PBq Indijos vandenyne ir 7,4 PBq Arkties vandenyne. Apie 40 PBq 137Cs į jūrinę aplinką pateko su branduolinio kuro perdirbimo gamyklų Selafilde ir La Hagoje išmetomis. Su ČAE avarijos radioaktyviosiomis iškritomis radiocezio pateko apie 16 PBq, kurių didžioji dalis iškrito Baltijos ir Juodojoje jūrose (Worldwide, 2005). Atsižvelgiant į Baltijos jūros nedidelį plotą ir gylį, ji viena labiausiai užterštų jūrų, lyginant su Pasauliniu vandenynu. Radiocezio, patekusio į Baltiją iš pagrindinių taršos šaltinių kiekybinis įvertinimas pateiktas 1.2 lentelėje.

1.2 lentelė. Pagrindiniai 137Cs taršos šaltiniai Baltijos jūroje (1996 m.) (HELCOM, 2003)

	Šaltinis
	137Cs, TBq
	Kiekis, %

	Černobylio AE avarijos iškritos
	a4700
b300
	82

	Globalios iškritos
	800
	14

	Baltijos regiono įmonių išmetos
	250
	4

	Išmetos iki 1998 m. (išmatuota)
	1,66
	0,03


a – tiesioginės ČAE avarijos iškritos;

b – Černobylio AE avarijos iškritos su upių vandenimis.
Pagrindiniai Baltijos jūros taršos šaltiniai 137Cs radionuklidu yra branduolinio ginklo bandymų bei ČAE avarijos tiesioginės iškritos. Kur kas mažesnę reikšmę turi radiocezio atnešimas upių vandenimis bei branduolinių įmonių išmetos.
1.1.3. Radiocezio tūrinio aktyvumo pokyčiai jūrose ir vandenynuose

Jūrinės aplinkos radioaktyviosios taršos monitoringo pradžia laikoma 1950-ųjų metų pabaiga, kai į aplinką pateko branduolinio ginklo bandymų skilimo produktai (Нелепо, 1970). Radioekologiniu požiūriu vienas iš svarbiausiųjų yra 137Cs radionuklidas – dėl savo fizinių-cheminių savybių bei ilgos pusėjimo trukmės (apie 30 metų). Taip pat jis yra puikus žymiklis tiriant pasyviųjų priemaišų pernašą ir ypatumus jūrinėje aplinkoje.

Didžiausias Ramiojo vandenyno antropogeninės kilmės radionuklidais, tame tarpe ir 137Cs, taršos šaltinis buvo branduolinio ginklo bandymų atviroje atmosferoje bei vandenyne globalios ir lokalios iškritos.1950 ir 1960 m. su globaliomis iškritomis didžiausias 137Cs kiekis pateko į Ramiojo vandenyno subarkties regioną (Hirose et al, 2001). Todėl natūralu, kad jame 137Cs TA pastebimai didėjo. 1958 m. 137Cs TA buvo 2–5 Bq/m3, o 1966 m. vidutinė reikšmė siekė 26 Bq/m3. Atskirus Ramiojo vandenyno regionus teršė atominės pramonės įmonės. 137Cs radionuklido TA vandenyno paviršiniuose vandenyse pradėjo eksponentiškai mažėti nuo 1970-ųjų metų (Povinec et al, 2005).

1990 m. tyrimų duomenimis (Cross-border, 1998), 137Cs radionuklido vidutinis TA Ramiojo vandenyno šiaurinėje bei pietinėje dalyse buvo atitinkamai 4 ir 1,4 Bq/m3. Iki   2000-ųjų metų radiocezio TA kito nuo 0,6 Bq/m3 vandenyno pietiniuose vandenyse iki        2,8 Bq/m3 šiaurinėje dalyje (Povinec et al, 2005). 2000 m. paviršiniame vandenyje vidutinis TA šiaurinėje vandenyno dalyje buvo 2,4 Bq/m3, ties pusiauju – 2,1 Bq/m3, o pietinėje   dalyje – 1,3 Bq/m3 (Worldwide, 2005). Reiškia, kad per praėjusį dešimtmetį 137Cs vidutinis TA šiauriniuose Ramiojo vandenyno vandenyse sumažėjo trečdaliu, o pietiniuose beveik nepakito. Tačiau šiauriniame vandenyno regione 137Cs TA du kartus didesnis už pietinėje dalyje.

Atlanto vandenyne, skirtingai nei Ramiajame, branduolinio ginklo bandynai beveik nebuvo vykdomi, todėl lokalios iškritos šio vandenyno radioaktyviajai taršai didelės įtakos neturėjo. Globalios iškritos, patekusios į vandenyną branduolinio ginklo bandymų atmosferoje 1945–1980 m. laikotarpiu, tapo pagrindiniu radioaktyviosios taršos šaltiniu.

Iki 1982 m. Atlanto vandenyno šiaurės rytinėje dalyje buvo laidojamos radioaktyviosios atliekos. Tačiau atliktų tyrimų rezultatai laidojimo stotyse parodė, kad 137Cs TA pokyčiai yra nereikšmingi (Baxter et al, 1995). Radioaktyviosios taršos lygis jame, lyginant su Ramiuoju vandenynu, buvo daug mažesnis. Tuo metu 137Cs TA buvo               2,8–4,5 Bq/m3, t. y. vidutiniškai apie 3,3 Bq/m3. 1991–1995 m. atlikti tyrimai parodė, kad Atlanto vandenyne minėtu laikotarpiu radiocezio vidutinis TA kito nuo 0,5 Bq/m3 pietinėje dalyje iki 3,0 Bq/m3 šiaurinės vandenyno dalies vandenyse. Ties pusiauju nustatyta 137Cs vidutinė TA reikšmė lygi 1,4 Bq/m3. Natūralu, kad minėtu laikotarpiu šiaurinėje (ypatingai šiaurės rytinėje) Atlanto vandenyno dalyje 137Cs TA buvo šešis karus didesnis už pietiniuose vandenyse. Tam turėjo įtakos Vakarų Europos branduolinio kuro perdirbimo gamyklų Selafilde ir La Hagoje radioaktyviosios išmetos bei ČAE avarijos pasekmės.

1996–2000 m. centrinėje bei pietinėje Atlanto vandenyno dalyse atliktų tyrimų duomenys iš esmės sutampa su ankstesniais tyrimų rezultatais. Tačiau šiaurinėje dalyje 137Cs vidutinis TA sumažėjo ir 2000 m. siekė 1,7 Bq/m3. Tuo tarpu 50°–60° šiaurės platumos vandenyse vidutinė TA reikšmė buvo lygi 4,2 Bq/m3 (Worldwide, 2005).

Indijos, kaip ir Atlanto vandenyno pagrindinis taršos šaltinis antropogeninės kilmės radionuklidais – branduolinio ginklo bandymų atmosferoje globalios iškritos. Palyginus su Atlanto bei Ramiuoju vandenynais, į Indijos vandenyną jų pateko keletą kartų mažiau. Tačiau iki 1978 m. yra labai mažai duomenų apie 137Cs TA pasiskirstymą. Išsamūs antropogeninės kilmės radionuklidų tyrimai Indijos vandenyne pradėti 1978 m. pagal GEOSECS programą. 1980 m. (Miyake et al, 1988) mokslininkų atliktų tyrimų duomenimis, 137Cs TA buvo        2,8–2,9 Bq/m3, o 1994 m. (Bourlat et al, 1996) kito nuo 1,6 iki 2,6 Bq/m3.

Pagal WOMARS projektą 1998 m. kovo–balandžio mėn. Indijos vandenyne bei šalia esančiose jūrose buvo paimti paviršinio vandens bandiniai antropogeninės kilmės radionuklidų, tame tarpe ir 137Cs, TA nustatyti. Tuo metu mažiausias 137Cs TA buvo Tasmano jūroje bei prie Australijos krantų (40°–35° pietų platumoje) – 1,1–1,8 Bq/m3. Tolstant į šiaurės vakarus radiocezio TA didėjo. Indijos vandenyne jis kito nuo 2,08 iki 2,23 Bq/m3, Arabų ir Raudonojoje jūrose buvo 1,4–1,7 Bq/m3 (Worldwide, 2005). Pastebėta, kad      1991–2000 m. radiocezio TA Indijos vandenyne praktiškai nekito.

Arkties vandenyno ir šalia esančių jūrų taršą antropogeninės kilmės radionuklidais sąlygojo atmosferinių branduolinio ginklo bandymų globalios iškritos su kuriomis pateko ir 137Cs. Be globalių iškritų, Arkties jūrų pagrindinis taršos šaltinis buvo branduolinio kuro perdirbimo gamyklų Selafilde ir La Hagoje radioaktyviosios išmetos. Didesniu radionuklidų išmetimu į aplinką pasižymėjo branduolinio kuro perdirbimo gamykla Selafilde. Ypatingai didelis 137Cs kiekis į Arkties jūras pateko 1970–1985 metais. Apie 60–80 % 137Cs kiekio pietvakarinėje Barenco jūros dalyje buvo iš Selafildo išmetų (Cross-border, 1998). 137Cs radionuklido TA 1980 m. minėtoje jūroje padidėjo iki 45 Bq/m3. Laikui bėgant Arkties jūrose 137Cs radionuklido TA mažėjo. 1991–1995 m. 137Cs vidutinis TA Barenco jūros paviršiniame vandenyje buvo 5,3 Bq/m3, o 2000 m. vidutinė TA reikšmė – 3,6 Bq/m3 (Worldwide, 2005).

Be aukščiau minėtųjų šaltinių, egzistuoja tokie potencialūs radioaktyviosios taršos šaltiniai, kaip palaidotos kietosios radioaktyviosios atliekos Kara ir Barenco jūrose (International, 1999; Sjoblom et al, 1999), branduolinių reaktorių teršalai Kolos pusiasalyje, nuskendęs branduolinis povandeninis laivas „Komsomolets“ Norvegijos jūros šiaurinėje dalyje (Worldwide, 2005), Naujosios Žemės įlankoje palaidoti branduolinio kuro reaktoriai (Baubinas ir kt., 1997–1998). Tačiau prieš keletą metų Arkties jūrose (Norvegijos, Barenco ir Kara jūrose) atlikti detalūs tyrimai, kurių metu nustatyta, kad 137Cs TA buvo žymiai mažesnis lyginant su 1985 m. buvusiu TA. Palaidotos branduolinės atliekos bei kiti radioaktyvūs objektai Arkties vandenyne ir jam priklausančiose jūrose radiocezio TA pokyčiams didelės įtakos neturi. Tai patvirtina 1992 ir 1995 m. atlikti vandens tyrimai šiaurinėje Norvegijos jūros dalyje, kur nuskendęs branduolinis povandeninis laivas „Komsomolets“ (Worldwide, 2005).

Viduržemio, Juodojoje bei Azovo jūrose iki avarijos Černobylyje 137Cs radionuklido TA buvo mažesnis už vandenynuose nustatytas TA reikšmes. Po avarijos, kai tiesiogiai su atmosferinėmis iškritomis į jūras pateko 137Cs, jo TA jūrų paviršiniuose vandenyse žymiai padidėjo. Dideliais radiocezio kiekiais ypač buvo užterštos Juodoji ir Azovo jūros. 1986 m. vasarą bei žiemą Juodojoje jūroje  vykusių ekspedicijų metu nustatyta, kad 137Cs radionuklido teršalai pasiskirstė netolygiai, t. y. „dėmėmis“ (Eremeev et al, 1993; Батраков и др., 1994). Didžiausia 137Cs TA vertė nustatyta vasarą, į pietus nuo Krymo pusiasalio siekė 720 Bq/m3. Tų pačių metų žiemą ši „dėmė“ pajudėjo į pietus, išsiplėtė, o radiocezio TA sumažėjo iki   450 Bq/m3 (Батраков, 1994). Vidutinis 137Cs TA – 152 Bq/m3. Labiausiai 137Cs buvo užteršti Juodosios jūros vakarinės dalies paviršiniai vandenys.

Azovo jūroje po ČAE avarijos 137Cs TA padidėjimas susijęs su tiesioginiu radioaktyviųjų iškritų bei užterštu Juodosios jūros vandens iš rytinių jūros rajonų patekimu. Laikui bėgant radiocezio TA Juodosios jūros paviršiniame vandenyje palaipsniui mažėjo ir 1990 m. buvo 52 Bq/m3 (Cross-border, 1998), o 1991 m. pasiekė iki avarijos registruotas reikšmes (Egorov et al, 1999). 2000 m. vidutinis 137Cs TA buvo 25 Bq/m3, t. y. per dešimt metų perpus sumažėjo. Prognozuojama, kad Juodosios jūros vandens savivala nuo 137Cs baigsis 2025–2030 metais (Kanivets et al, 1999).

Viduržemio jūros paviršiniame vandenyje 137Cs TA nuo 1970 iki 1985 m. proporcingai mažėjo. 1977 m. TA buvo 4,2–4,8 Bq/m3 (Fukai et al, 1980). Tačiau ČAE avarijos tiesioginės atmosferinės iškritos bei patenkantis labiau užterštas Juodosios jūros vanduo pakeitė šio radionuklido pasiskirstymą Viduržemio jūros paviršiniame vandenyje. Nors į minėtąją jūrą po avarijos pateko didesnis 137Cs kiekis, lyginant su Juodąja jūra, tačiau radioaktyviosios taršos lygis buvo daug karų mažesnis už Juodojoje ar Azovo jūrose. Labiausiai teršiami buvo šiaurinis bei rytinis jūros baseinai. 1990 m. Viduržemio jūros paviršiniame vandenyje 137Cs pasiskirstė tolygiai ir pasiekė iki avarijos registruotas reikšmes. 1995–1998 m. radiocezio TA paviršiniame jūros vandenyje beveik nekito (2,4–3,0 Bq/m3) (Worldwide, 2005).

137Cs TA pokyčiai Vakarų Europos jūrų paviršiniame vandenyje 1976–1995 m. pateikti 1.2–1.5 paveiksluose.

1.2 pav. 137Cs TA (Bq/m3) Europos jūrų paviršiniuose vandenyse 1976–1980 m. (Worldwide, 2005)

1.3 pav. 137Cs TA (Bq/m3) Europos jūrų paviršiniuose vandenyse 1981–1985 m. (Worldwide, 2005)

[image: image4.png]Byw®

3 = 1000
[21500-1000
200500
100200
350100
2550
isas
Ci-15





1.4 pav. 137Cs TA (Bq/m3) Europos jūrų paviršiniuose vandenyse 1986–1990 m. (Worldwide, 2005)

1.5 pav. 137Cs TA (Bq/m3) Europos jūrų paviršiniuose vandenyse 1991–1995 m. (Worldwide, 2005)

Vakarų Europos jūras iki 1986 m., be globalių iškritų, didžiąja dalimi teršė branduolinio kuro perdirbimo gamyklų Selafilde ir La Hagoje išmetos. Nuo 1950-ųjų metų iš Selafildo branduolinio kuro perdirbimo gamyklos į Airijos jūrą buvo išleidžiamos mažo aktyvumo radioaktyviosios atliekos (Avery, 1996). Iki 1990-ųjų metų į jūrą pateko nemažas kiekis 137Cs. Todėl 137Cs TA minėtoje jūroje nuolat didėjo.

Nuo 1970 m. minėtos gamyklos išmetos tapo pagrindiniu Šiaurės jūros radioaktyviosios taršos 137Cs šaltiniu. Priklausomai nuo patenkančio radioaktyviųjų atliekų kiekio, 137Cs TA Šiaurės jūroje pastoviai kito. 1973 m. 137Cs TA jūros vandenyje buvo       30–118 Bq/m3. Tai žymiai viršijo jūros vandens radioaktyvųjį „foną“, susidariusį dėl globalių iškritų (15–19 Bq/m3) (Jeffries et al, 1973). Didelis 137Cs kiekis į jūrą pateko 1975 m., o   1979 m. jo TA pasiekė maksimalią reikšmę – apie 500 Bq/m3 (Стыро и др., 1988). Vėlesniais metais 137Cs TA nežymiai mažėjo. 1985 m., autorių tyrimų duomenimis, 137Cs TA kito nuo  27 iki 400 Bq/m3 (Стыро и др., 1988).

Po ČAE avarijos radioceziu labiausiai buvo užteršta centrinė Šiaurės jūros dalis. Greitas 137Cs TA mažėjimas šiame regione susijęs su švaresnio vandens iš pietinės jūros dalies bei Anglijos kanalo patekimu (Aarkrog et al, 1989). Rytinėje Šiaurės jūros dalyje ir Skagerake avarijos pasekmės beveik nebuvo juntamos. 1988 m. šiame regione 137Cs TA buvo 23–46 Bq/m3. Nuo 1988 m. pietinėje Kategato dalyje, dėl patenkančio labiau užteršto Baltijos jūros vandens, radiocezio TA palaipsniui didėjo (Aarkrog et al, 1989).

Laikui bėgant prasidėjo Šiaurės jūros vandens savivalos procesas nuo 137Cs radionuklido. 1991 m. Rusijos mokslininkų atliktų tyrimų duomenimis, Šiaurės jūroje 137Cs TA buvo 25 Bq/m3 (Анисимов и др., 1992; Исследование, 1992–1996). 1997 m. šiaurės rytinėje jūros dalyje 137Cs TA sumažėjo iki 3,5 Bq/m3. Tais pačiais metais Šiaurės jūros centrinėje dalyje jo TA buvo daugiau kaip tris kartus didesnis (12,4 Bq/m3) (Worldwide, 2005).

Baltijos jūroje iki branduolinio ginklo bandymų atmosferoje 137Cs TA buvo apie         2 Bq/m3 (Worldwide, 2005). Prasidėjus branduolinio ginklo bandymams TA jūros vandenyje didėjo. 1970–1980 m. radiocezio TA padidino Vakarų Europos branduolinio kuro perdirbimo gamyklų išmetos. Į Baltijos jūrą radionuklidai pateko su užterštu Šiaurės jūros vandeniu per Danijos sąsiaurius. Iš Šiaurės jūros patenkančiuose vandenyse šio radionuklido TA didėjo ir 1979 m. siekė 120 Bq/m3 reikšmę. Vėliau TA palaipsniui mažėjo. Dėl efektyvaus paviršinių ir giluminių vandenų maišymosi Kategate ir Belta sąsiauryje, per juos tik apie 1 % 137Cs kiekio pateko į Baltijos jūrą (HELCOM, 1995). 137Cs vidutinis TA pasiskirstymas Baltijos jūros paviršiniame vandenyje 1976–1985 m. pateiktas 1.2–1.3 pav. Nustatyta, kad iki 1986 m. vidutinis 137Cs TA Baltijos jūros paviršiniame vandenyje buvo apie 12 Bq/m3 (Стыро и др., 2002).

1986 m. balandžio 26 d. įvykusi ČAE avarija tapo pagrindiniu Baltijos jūros radioaktyviosios taršos šaltiniu. Labiausiai buvo užteršta šiaurinė jūros dalis (1.4 pav.). Centrinės Baltijos jūros paviršiniame vandens sluoksnyje radiocezio vidutinis TA padidėjo iki 148 Bq/m3 (Styra ir kt., 1992) ir iki 1989 m. beveik nekito. Nuo 1990 m. 137Cs vidutinis TA pradėjo mažėti (1.5 pav.). 2000 m. radiocezio vidutinis TA Baltijos jūros paviršiniame vandenyje sumažėjo iki 61 Bq/m3 (Worldwide, 2005).

Apžvelgus Pasaulinio vandenyno radioaktyviosios taršos tyrimų rezultatus pastebėta, kad iki ČAE avarijos 137Cs radionuklidu labiausiai užteršti buvo Šiaurės jūros vandenys. 137Cs TA buvo dešimtimis kartų didesnis nei Baltijos jūroje ir šimtus kartų didesnis nei vandenynuose. Po avarijos Černobylyje labiausiai radioceziu buvo užteršti Baltijos, Juodosios ir Azovo jūrų vandenys. Tačiau 1991 m. Juodosios ir Azovo jūrų vandenyse 137Cs radionuklido TA pasiekė iki avarijos registruotas reikšmes.

Pastebėta, kad labiausiai 137Cs yra užterštos Europos jūros. Dešimtis kartų mažesnis 137Cs TA yra pietiniame žemės pusrutulyje išsidėsčiusiose jūrose ir vandenynuose (1.6 pav.).

1.6 pav. 137Cs vidutinis TA (Bq/m3) jūrų ir vandenynų paviršiniuose vandenyse (2000 m.) (Worldwide, 2005)

Baltijos jūra ir pastaruoju metu yra viena labiausiai užterštų jūrinių ekosistemų. 137Cs radionuklido TA yra keletą kartų didesnis už buvusį iki ČAE avarijos. Baltijos jūros vandens savivala nuo „černobylinio“ radionuklido vyksta labai lėtai.

1.2. 137Cs radionuklidas Baltijos jūroje

1.2.1. 137Cs pasiskirstymas paviršiniame jūros vandenyje

Baltija – viduržemyninė jūra, plytinti Europos žemyno viduje. Ji skalauja devynių pramoninių šalių krantus (1.7 pav.). Per siaurus Danijos sąsiaurus ji siejasi su Šiaurės  jūra. Baltijos jūros paviršinių vandenų plotas yra apie 415000 km2. Kadangi jūra labai sekli (vidutinis gylis 48 m), ji talpina tik 22000 km3 vandens ir priklauso mažoms jūroms       (Styra, 2000a). Nedidelį plotą užimanti Baltija turi ilgą ir gana sudėtingą kranto liniją. Krantuose yra gausybė užutėkių ir įlankų, iš kurių pačios didžiausios – Botnijos, Suomijos ir Rygos įlankos (Žaromskis, 1996).

1.7 pav. Baltijos jūros baseinas

Baltijos jūroje, skirtingai nei kitose jūrose, lėta vandens apykaita ir maža mineralizacija (Vilimaitė-Šilobritienė, 2004). Dėl mažo vandens druskingumo biota yra varginga, tačiau radioaktyviųjų medžiagų akumuliacijos laipsnis kur kas didesnis nei didelio druskingumo vandenynuose. Tai ypač svarbu tiriant 137Cs radionuklido, kaip pasyviosios priemaišos, pernašos ypatumus jūros vandenyje.

Baltijos jūros radioaktyvioji tarša siejama su branduolinio ir termobranduolinio ginklo bandymais atmosferoje. Šiauriniame žemės pusrutulyje pirmieji bandymai buvo įvykdyti 1950-ųjų metų pabaigoje. Iki 1963 m. branduolinio ir termobranduolinio ginklo bandymų atmosferoje ir hidrosferoje nutraukimo globalių iškritų kiekis kasmet didėjo. Šiuo laikotarpiu didėjo dirbtinės kilmės radionuklidų TA, tarp jų ir 137Cs TA, Pasauliniame vandenyne, tame tarpe ir Baltijos jūroje. Kadangi Baltijos jūra nėra vandeninga, dėl globalių iškritų 137Cs radionuklido TA joje gerokai viršijo TA reikšmes Pasauliniame vandenyne            (HELCOM, 1995). 1974 m. antrojoje pusėje radionuklidų vidutinis TA pradėjo mažėti, tačiau            1976–1978 m., nepaisant branduolinio ginklo bandymų nutraukimo, šiauriniame žemės pusrutulyje vėl buvo pradėti vykdyti galingi atmosferiniai sprogdinimai, kurių tiesioginės globalios iškritos padidino 137Cs TA Baltijos jūros vandenyje (Стыро, 1989). Be tiesioginių iškritų, radionuklidai buvo atnešami upių vandenimis iš viso drenažinio baseino. Tačiau su upių vandenimis atneštas 137Cs sudarė tik keletą procentų, lyginant su tiesioginiu iškritų patekimu į vandenį. Globalaus 137Cs TA upių vandenyse laipsniškai mažėjo ir 1984–1985 m. buvo lygus 0,1–1,0 Bq/m3 (Гаврилов и др., 1990).

Be atmosferinių branduolinio ginklo bandymų iškritų radionuklidų kiekį Baltijos jūroje 1970–1985 m. padidino Vakarų Europos branduolinio kuro perdirbimo gamyklų Selafilde ir La Hagoje išmetos. Selafildo išmetose 137Cs buvo vienas iš dominuojančių radionuklidų. Į Baltijos jūrą jis pateko su užterštu Šiaurės jūros vandeniu per Danijos sąsiaurius. Tačiau dėl efektyvaus paviršinių ir giluminių vandenų maišymosi Kategate ir Belta sąsiauryje, tik apie 1 % jo kiekio pateko į Baltijos jūrą (HELCOM, 1995). Pagrindinė teršalų dalis grįžo į Skageraką. Didžiausia tarša 137Cs radionuklidu pastebėta pietvakarinėje Baltijos jūros dalyje (Вакуловслий и др., 1987). Iš Šiaurės jūros patenkančiuose vandenyse šio radionuklido TA didėjo ir 1979 m. pasiekė 120 Bq/m3 reikšmę. Vėliau TA palaipsniui mažėjo. Iki 1986 m., dėl Šiaurės jūros vandens prietakos, stebėta tiesioginė priklausomybė tarp vandens druskingumo ir 137Cs TA. Nustatyta, kad 1975–1985 m. 137Cs TA paviršiniame Baltijos jūros vandenyje mažėjo tik dėl jo radioaktyviojo skilimo (IAEA, 1986). 1985 m. 137Cs vidutinis TA Baltijos jūros paviršiniame vandenyje buvo 12 Bq/m3 (Стыро и др., 2002).

Kitas svarbus Baltijos jūros taršos 137Cs radionuklidu šaltinis – 1986 m. balandžio     26 d. įvykusi ČAE avarija. Po avarijos Baltijos jūros radioaktyvioji tarša žymiai padidėjo. Radioaktyviosios iškritos pasiskirstė netolygiai. Pirmasis radioaktyviųjų medžiagų debesis iš Černobylio slinko į šiaurę, todėl pagrindinė 137Cs radionuklido dalis pateko į Baltijos jūros šiaurinį regioną, Botnijos įlanką ir Suomijos įlankos rytinės dalį (HELCOM, 2003). Iškart po avarijos Suomijos priekrantės paviršiniame vandenyje 137Cs TA buvo apie 100–500 Bq/m3, o pirmojoje gegužės pusėje išmatuotas didžiausias minėto radionuklido TA siekė 5200 Bq/m3 (Ilus, 2006). Centrinės Baltijos jūros paviršiniame vandenyje jo vidutinis TA padidėjo          12 kartų – nuo 12 iki 148 Bq/m3. 1986 m. spalio mėn. VGTU Fizikos katedros mokslininkai šiaurės rytinėje jūros dalyje aptiko didesnio aktyvumo „dėmę“, kur 137Cs TA siekė 723 Bq/m3 (Стыро и др., 1990). Dar didesnis radiocezio TA buvo išmatuotas toliau į šiaurę – pietinėje Botnijos jūros dalyje. Čia jis siekė 890 Bq/m3 (Nies, 1988). Pietrytinėje dalyje, netoli Lietuvos ir Latvijos, radiocezio TA buvo mažesnis (318 Bq/m3) nei šiaurinėje dalyje, bet žymiai išsiskyrė bendrame Baltijos jūros užterštumo „fone“ (Стыро и др., 1990). Tais pačiais metais Arkono jūroje TA buvo 40 Bq/m3 (HELCOM, 1995). Tuo metu labiausiai radioceziu buvo užterštas šiaurės rytų, o mažiausiai – pietvakarių rajonas (Styra ir kt., 1994).
137Cs TA pokyčiai Botnijos įlankoje, Botnijos jūroje, Suomijos įlankoje bei centriniame jūros regione iki ir po avarijos Černobylyje pateikti 1.8 pav. Kaip matyti, po ČAE avarijos dviejų metų laikotarpyje pastebėtas  labai greitas Suomijos įlankos paviršinių vandenų valymasis nuo iškritų. 137Cs TA sumažėjo dešimtadaliu (Ilus, 2006). Tai susiję su centrinės Baltijos jūros dalies greita vandens apykaita bei Nevos, Lugos ir Narvos upių vandens prietaka iš mažiau užterštų vietų.

1.8 pav. 137Cs vidutinio TA (Bq/m3) kitimas atskirų Baltijos jūros regionų paviršiniuose vandenyse (1974–2005 m.) (Vartti et al, 2006)

Tuo tarpu Botnijos jūroje, dėl lėtesnės vandens apykaitos, radionuklidų TA mažėjo lėčiau (Ilus et al, 1993; Vartti et al, 2006). Tuo pačiu metu, dėl vandens masių pernašos, 137Cs kiekis centrinėje Baltijoje didėjo (Styra ir kt., 1992). V. G. Chlopino Radžio instituto mokslininkai, 1985–1995 m. atlikę tyrimus nustatė, kad centrinės Baltijos jūros rytinė dalis tapo aukštų 137Cs TA reikšmių sritimi (HELCOM, 1995). Iki 1989–1990 m. vyko radionuklido TA išsilyginimo procesas, nes po ČAE avarijos Baltijos jūra buvo nevienodai užteršta, paviršiniame vandenyje buvo nevienalytė TA lauko struktūra. Šios struktūros persitvarkymas vyko veikiant hidrometeorologinėms sąlygoms ir turbulentinei difuzijai (Styra ir kt., 2002b). Minėtu laikotarpiu 137Cs TA visoje Baltijos jūroje buvo apie 150 Bq/m3.     1991 m. centrinės Baltijos rytinės dalies paviršiniame vandenyje radiocezio TA kito nuo    100 iki 130 Bq/m3 (HELCOM, 1995), o 1993–1995 m. vidutinis TA buvo apie 110 Bq/m3  (Тишков и др.,1996). 1998 m. radiocezio vidutinis TA sumažėjo iki 80 Bq/m3      (HELCOM, 2003).

1992–1998 m. laikotarpiu Botnijos jūroje ir Botnijos įlankoje radionuklido TA mažėjo atitinkamai nuo 170 iki 95 Bq/m3 ir nuo 120 iki 65 Bq/m3. Tačiau tuo metu Botnijos jūroje nustatytos didžiausios 137Cs radionuklido vidutinės TA reikšmės, lyginant su kituose Baltijos jūros regionuose gautomis reikšmėmis. 1998 m. pabaigoje Suomijos įlankoje vidutinis TA paviršiniame vandenyje sumažėjo iki 60 Bq/m3 (HELCOM, 2003).

2000 m. centrinės Baltijos jūros paviršiniame vandenyje 137Cs TA kito nuo 70 iki      77 Bq/m3. Tais pačiais metais Suomijos įlankos vakarinėje dalyje radiocezio TA kito          40–57 Bq/m3 ribose. Mažesnis 137Cs TA nustatytas įlankos rytinėje dalyje, kadangi šiame regione radioaktyviąją taršą mažina įtekančios upės. Ties Nevos upės žiotimis tuo metu 137Cs TA buvo 3 Bq/m3 (Tishkov et al, 2002). 2001 m. V. G. Chlopino Radžio instituto mokslininkų tyrimų duomenimis, centrinės Baltijos jūros paviršiniame vandenyje 137Cs vidutinis TA buvo 66 Bq/m3. Pastebėtas radiocezio TA mažėjimas šiauriniame Baltijos jūros regione (59°02,16´ Š pl.; 21°04,84´ R il.) nuo 87 Bq/m3 (1999 m.) iki 61 Bq/m3. Tačiau kitoje minėto jūros regiono stebėjimų stotyje (58°00´ Š pl.; 20°45´R il.) nustatyta TA reikšmė lygi 75 Bq/m3 (Tishkov et al, 2003).

1996–2001 m. pietrytinės Baltijos jūros vandenyje nustatytos 137Cs radionuklido ekstremalios ir vidutinės TA reikšmės pateiktos 1.3 lentelėje. Kaip matyti iš vidutinių TA dydžių kaitos, radiocezio kiekis šioje jūros akvatorijoje nepastovus ir priklauso nuo metų sezono. Šis regionas yra barjerinėje zonoje Kuršių marios – Baltijos jūra, jo radiologinę būklė formuoja ir gėlo vandens prietaka, ir atviros jūros vandens masės. Kuris iš šių procesų vyrauja, priklauso nuo hidrometeorologinės situacijos, todėl skirtumas tarp įvairiais sezonais gautų duomenų yra pakankamai žymus (Lukinskienė ir kt., 1999). Eksperimentiniai rezultatai (Styro et al, 2005; Styro et al, 2006) rodo, kad 1996 m. bei 1997-ųjų žiemą vidutinės TA vertės praktiškai buvo tokios pačios, o kitais metų sezonais skirtumas tarp vidutinių verčių padidėjo. Pavasarį radiocezio TA mažėja dėl gėlo vandens prietakos. Įdomu pažymėti, kad mažiausi 137Cs kiekiai eksperimentiškai nustatyti šiame jūros regione 1997 m. rudenį, kai Kuršių marių vandens prietaka buvo nedidelė. Visose matavimo stotyse radiocezio TA buvo gerokai mažesnis nei kitu metu, o vidutinė vertė – 50 Bq/m3 (Lukinskienė ir kt., 1999). Tokį žymų radionuklido TA sumažėjimą turėjo sukelti galingesni hidrologiniai procesai, kaip, pavyzdžiui, 1993 m. atsinaujinusi vandens apytaka su Šiaurės jūra (HELCOM, 1995). Tačiau 1999 m. gegužės ir liepos mėn. bei 2001 m. spalio mėn. vėl buvo nustatyti 137Cs TA padidėjimo atvejai (Стыро и др., 2003), kurie metinę vidutinę reikšmę viršijo iki 3 kartų. 1999-aisiais, priklausomai nuo metų sezono, jo vidutinis TA kito nuo 50 Bq/m3 (vasario, lapkričio mėn.) iki 120 Bq/m3 (liepos mėn.), o 2001-aisiais spalio mėn. buvo 73 Bq/m3 (Styro et al, 2006).

1.3 lentelė. 137Cs TA (Bq/m3) sezoninės vidutinės ir ekstremalios reikšmės pietrytinėje Baltijos jūros dalyje 1996–2001 m. (Styro et al, 2002b; Styro et al, 2002c; Styro et al, 2005)

	Metai
	Mėnuo
	137Cs TA, Bq/m3

	
	
	min
	vid
	max

	1996
	05
	65
	66
	83

	
	08
	59
	77
	84

	
	10
	61
	75
	92

	1997
	02
	65
	74
	83

	
	05
	61
	67
	79

	
	10
	32
	50
	70

	1998
	02
	46
	89
	186

	
	08
	59
	70
	83

	
	11
	35
	51
	70

	1999
	02
	44
	50
	69

	
	05
	55
	78
	130

	
	07
	76
	120
	212

	
	11
	36
	50
	63

	2000
	02
	55
	58
	64

	
	05
	44
	48
	52

	
	07
	51
	54
	61

	2001
	10
	57
	73
	120


Pietiniame Baltijos jūros regione iki 1996 m. nepastebėta radiocezio TA laipsniško mažėjimo (1.9 pav.). 1996 m. didžiausia 137Cs TA reikšmė šiame regione (Bornholmo įduboje) siekė 120 Bq/m3, tačiau padidėjimo priežastis nebuvo nustatyta. 1998 m. TA sumažėjo iki 70 Bq/m3. (Zalewska et al, 2006b) autorių eksperimentinių tyrimų duomenimis, 2003 m. vidutinis radiocezio TA buvo 48,7 Bq/m3, t. y. 6,2 Bq/m3 mažesnis lyginant su 2002 m. tyrimų duomenimis, o 2004 m. vidutinė TA reikšmė sumažėjo 3,6 Bq/m3. Tai susiję su 2003 m. Šiaurės jūros vandenų įsiveržimu į Baltijos jūrą. Per Kategato sąsiaurį. Į Baltijos jūrą pateko apie 200 km3 druskingesnio ir, radioaktyviosios taršos atžvilgiu, švaresnio vandens masė (Feistel et al, 2003; Piechura et al, 2004).

1.9 pav. 137Cs vidutinis TA (Bq/m3) Baltijos jūros pietinės dalies vandenyse 1985–2005 m. (Zalewska, 2007)

Vakarinėje Baltijos jūros dalyje 1992–1998 m. vidutinis 137Cs TA sumažėjo nuo 65 iki 45 Bq/m3 (HELCOM, 2003). Šiame Baltijos jūros regione radioaktyviąją taršą mažino per Danijos sąsiaurius patenkantis Šiaurės jūros vanduo. 1993 m. žiemą įsiveržė 310 km3 sūresnio ir švaresnio radioaktyviosios taršos atžvilgiu vandens masė, kuri pamažu išplito (Dubra, 1998). 1991 m. Rusijos mokslininkų atlikti tyrimai parodė, kad Šiaurės jūros vanduo radioaktyviosios taršos atžvilgiu yra daug švaresnis (137Cs TA lygus 25 Bq/m3) už Baltijos jūros vandenis (Анисимов и др., 1992; Исследование, 1992–1996).

Remiantis įvairių šalių mokslininkų 2002–2005 m. eksperimentinių tyrimų duomenimis (1.4 lentelė) pastebėta, kad iki šiol 137Cs radionuklidas Baltijos jūros paviršiniame vandenyje pasiskirstęs netolygiai. Didelis skirtumas tarp ekstremalių TA reikšmių rodo Baltijos jūros radioaktyviosios būklės nestabilumą. 2005 m. didžiausias radiocezio TA nustatytas centrinėje Baltijos jūros dalyje – 72 Bq/m3 (Tiskhov et al, 2006). Teorinių skaičiavimų duomenimis (Styra et al, 2000b; Nielsen, 1997), šiuo metu 137Cs TA jūros vandenyje turėtų būti apie 50 Bq/m3, o visa Baltijos jūra nuo šio radionuklido turėtų išsivalyti 2020–2022 m., t. y. TA reikšmės pasieks iki ČAE avarijos registruotas vertes.

1.4 lentelė. 137Cs TA (Bq/m3) ekstremalios reikšmės Baltijos jūrojos paviršiniame vandenyje       2002–2005 m.

	Regionas
	Metai
	Ekstremalios reikšmės
	Literatūros šaltinis

	Botnijos įlanka


	2002
	~50
	(Ikaheimonen et al, 2003)

	
	2003
	~50
	(Ikaheimonen et al, 2004)

	
	2004
	~50
	(Vartti et al, 2005)

	
	2005
	31–52
	(Vartti et al, 2006)

	Botnijos jūra


	2002
	57–67
	(Ikaheimonen et al, 2003)

	
	2003
	58–68
	(Ikaheimonen et al, 2004)

	
	2004
	57–60
	(Vartti et al, 2005)

	
	2005
	45–60
	(Vartti et al, 2006)

	Suomijos įlanka
	2002
	33–42
	(Ikaheimonen et al, 2003)

	
	2003
	31–53
	(Tiskhov et al, 2005)

	
	2004
	14,6–45,0
	(Tiskhov et al, 2005; Vartti et al, 2005)

	
	2005
	14–50
	(Tiskhov et al, 2006)

	Rygos įlanka


	2002
	31,1–40,5
	(Kirillova et al, 2004)

	
	2003
	28,1–31,1
	(Kirillova et al, 2004)

	
	2004
	20,2–26,4
	(Kirillova et al, 2005)

	Centrinė    Baltijos jūra


	2002
	52–56
	(Tiskhov et al, 2004; Kirillova et al, 2004)

	
	2003
	43,5–59,0
	(Kirillova et al, 2004; Tiskhov et al, 2005)

	
	2004
	23,4–75,0
	(Tiskhov et al, 2005)

	
	2005
	45–72
	(Tiskhov et al, 2006; Vartti et al, 2006)

	Pietinė       Baltijos jūra


	2002
	14,9–63,9
	(Zalewska, 2003)

	
	2003
	39,6–56,4
	(Zalewska et al, 2004)

	
	2004
	~45,1
	(Zalewska et al, 2006a)

	
	2005
	~42,9
	(Zalewska et al, 2006a)

	Arkono jūra
	2002
	43,9–55,0
	(Herramann, 2004)

	
	2003
	42,6–52,5
	(Herramann, 2005)

	
	2004
	43,7–50,3
	(Herramann, 2005)

	Beltų jūra
	2002
	29,3–53,3
	(Herramann, 2004)

	
	2003
	24,9–45,5
	(Herramann, 2005)

	
	2004
	27,9–42,8
	(Herramann, 2005)


1.2.2. Radiocezio vertikaliojo pasiskirstymo jūros vandenyje dėsningumai

Patekusio į jūros paviršių 137Cs radionuklido pernaša gilyn vyksta dėl vertikalių srovių, turbulentinės difuzijos, sedimentacijos. Anot (Комплексные, 1982; Шведов и др., 1968; Громов и др., 1985) darbų autorių, radiocezio vertikalioji pernaša jūros vandenyje hidrobiontais bei dėl sedimentacijos yra nežymi. Vandens masių pernašos kryptį, o tuo pačiu ir atitinkamą vertikalių srovių greitį sąlygoja meteorologinės situacijos. Kintant meteorologinėms sąlygoms, kinta vertikalių srovių judėjimo kryptis. Susilyginus srovių judėjimo aukštyn ir žemyn skaičiui, jų bendras judėjimo greitis gali būti lygus nuliui. Tokiu būdu, vertikalioji turbulentinė difuzija yra viena iš pagrindinių 137Cs pernašos į giluminius jūros vandens sluoksnius charakteristikų.

1973–1980 m. atlikti radiocezio TA matavimai vandens storymėje skirtinguose Baltijos jūros regionuose (Стыро, 1989). Tyrimų rezultatai parodė, kad jūros vandenims charakteringos beveik vienodos 137Cs TA reikšmės, išskyrus pietvakarinę dalį, kurioje didesnės reikšmės pastebėtos 50 m gylyje. Seklioje pietrytinėje Baltijos jūros dalyje nepastebėta ryškaus radionuklido TA skirtumo tarp paviršinio ir giluminio vandens.       1979–1980 m. vertikalusis 137Cs TA gradientas buvo labai nežymus (Лазарев и др., 1983).

(Tishkov et al, 2005) tyrimų rezultatai rodo, kad iki ČAE avarijos rytinėje centrinės Baltijos jūros dalyje 137Cs buvo tolygiai pasiskirstęs visame jūros vandens gylyje (1.10 pav.).

1.10 pav. 137Cs vidutinis TA centrinės Baltijos jūros rytinės dalies paviršiniame (raudona linija) ir priedugniniame (žalia linija) vandenyje 1970–2003 m. (Tishkov et al, 2005)

Pietvakarinėje jūros dalyje (Nielsen, 2005; Cs-137, 2006) iki 1986 m. didesnės 137Cs TA reikšmės nustatytos priedugniniame vandens sluoksnyje (1.11 pav.). Aštuntajame dešimtmetyje Šiaurės jūros „invazijos“ papildomai teršė giluminius Baltijos jūros vandens sluoksnius 137Cs radionuklidu. Kartu su giluminėmis srovėmis 137Cs pateko į Baltijos jūrą, todėl pietvakarinėje jūros dalyje radionuklido koncentracija prie dugno buvo didesnė nei paviršiuje. Tokiam radiocezio TA pasiskirstymui galėjo turėti įtakos ir atominės elektrinės, esančios netoli jūros.

1.11 pav. 137Cs TA pasiskirstymas pietvakarinės Baltijos jūros paviršiniame (mėlyna linija) ir priedugniniame (geltona linija) vandenyje 1973–2005 m. (Cs-137, 2006)

Po ČAE avarijos 137Cs TA vertikalus pasiskirstymas jūros vandenyse iš esmės pakito. Žymiai didesni radiocezio TA nustatyti paviršiniuose vandenyse. 1989 m. buvo atlikti 137Cs TA vertikalaus pasiskirstymo skirtinguose Baltijos jūros regionuose matavimai. Tyrimų rezultatai parodė, kad gyliui didėjant, radiocezio TA tolygiai mažėja. Nepastebėti atskiri 137Cs TA padidėjimai gilumoje. Tai siejama su apytikriai vienodu vertikaliosios 137Cs radionuklido pernašos giluminiuose sluoksniuose greičiu skirtinguose jūros regionuose. Minėtu laikotarpiu 40–100 m gylyje nustatytas 137Cs TA lygus 104–110 Bq/m3 (Стыро и др., 1992), kai paviršiniame vandenyje buvo 150 Bq/m3 (HELCOM, 1995). 180–200 m gylyje įvairiuose jūros vietose radiocezio TA buvo 61–63 Bq/m3. Tokį 137Cs TA vertikalų pasiskirstymą lėmė difuziniai procesai ir sedimentacija (Стыро и др., 1992).

137Cs radionuklido TA išsilyginimas pagal gylį vyko labai lėtai, nes vertikalioji turbulentinė difuzija Baltijos jūroje yra silpna (vertikaliosios turbulentinės difuzijos koeficientas Kz = 1,25 cm2/s) (Styro et al, 1998). 1994–1995 m. buvo stebimas 137Cs TA tolygus vertikalus pasiskirstymas (Styra ir kt., 2003). Jo TA 1995 m. rytinėje Baltijos jūros dalyje visoje storymėje buvo per 100 Bq/m3 (Исследование, 1992–1996). Seklioje pietrytinėje Baltijos jūros dalyje 1997–1998 m. vidutinis 137Cs TA paviršiniame vandenyje buvo 68 Bq/m3, o 40–50 m gylyje – 71 Bq/m3 (Styra et al, 2000c). Tačiau didesnis skirtumas tarp 137Cs TA reikšmių paviršiniame ir giluminiame vandenyje nustatytas pietvakarinėje Baltijos jūros dalyje. Žymiai mažesnis 137Cs TA giluminiame vandens sluoksnyje. (Radionuclides, 2003) tyrimų duomenimis, 1999 m. birželio mėn. vidutinis radiocezio TA paviršiniame vandenyje buvo 60 Bq/m3, o prie dugno 23 Bq/m3. Tais pačiais metais lapkričio mėn. vidutinis TA paviršiniame vandenyje sumažėjo iki 50 Bq/m3, tačiau prie dugno siekė   33 Bq/m3. Sekančiais metais, nepriklausomai nuo metų sezono, radiocezio vidutinis TA abiejuose jūros vandens horizontuose mažėjo. Po to vėl sekė TA padidėjimas bei mažėjimas. 2003 m. gegužės mėn. vidutinis 137Cs TA prie dugno (23 Bq/m3) (Danish, 2004) buvo beveik 2 kartus mažesnis nei paviršiniame vandenyje. Šiuo atveju radioaktyviosios taršos lygis giluminiuose vandenyse galėjo mažėti dėl Šiaurės jūros vandens prietakos.

2000–2005 m. Lenkijos mokslininkų (Zalewska et al, 2006a) tyrimų duomenys rodo, kad Gotlando, Gdansko, Bornholmo įdubų bei Bornholmo baseino vandens storymėje 137Cs TA tiek paviršiniame vandenyje, tiek ir visame vandens gylyje pastebimai mažėja (1.12 pav.).

1.12 pav. 137Cs TA vertikalus pasiskirstymas pietvakarinėje Gotlando, Gdansko ir Bornholmo įdubose bei Bornholmo baseine 2000–2005 m. (Zalewska et al, 2006a)

Bornholmo baseine bei įduboje stebimas radiocezio tolygus vertikalus pasiskirstymas iki haloklino. Tuo tarpu Gotlando pietvakarinėje dalyje bei Gdansko įdubose 137Cs TA iki haloklino pamažu didėja. Žemiau haloklino visose tyrimų vietose jo TA mažėja        (Zalewska et al, 2004). Tačiau 137Cs TA reikšmių skirtumas paviršiniame ir priedugniniame vandens horizontuose nėra didelis.
1.2.3. 137Cs Baltijos jūros dugno nuosėdose

Į Baltijos jūrą patekęs 137Cs radionuklidas laikui bėgant sėdo į dugną ir žymus jo kiekis susikaupė dugno nuosėdose. Patekęs į dugno nuosėdas cezis sąveikauja su jų dalelėmis. Ši sąveika, priklausanti nuo dalelių amžiaus, organinės ir cheminės sudėties, įtakoja cezio aktyvumo nuosėdose dydį (Vilimaitė-Šilobritienė, 2004). Apskaičiuota (Salo et al, 1986), kad iki ČAE avarijos Baltijos jūros dugno nuosėdose 137Cs bendras kiekis sudarė 277 TBq.

Po ČAE avarijos į jūros paviršinius vandenis patekusios globalios radioaktyviosios iškritos greitai prasiskverbė į gilesnius sluoksnius ten, kur nebuvo stabilaus haloklino.      1986 m. gegužės pradžioje radionuklidai buvo aptikti pietinėje centrinės Baltijos jūros dalyje 100 metrų gylyje. Nustatyta, kad tik dalis radiocezio iš radioaktyviųjų dulkių dalelių liko paviršiniame vandenyje, o likusi dalis greitai sėdo į dugną. Tikėtina, kad radionuklidų patekimas į jūros dugną buvo pagreitintas ir fitoplanktonu, tuo metu buvusiu pavasarinio augimo maksimumo pabaigoje. Po pavasarinio vandens žydėjimo, radionuklidai kartu su atmirusiais vienaląsčiais dumbliais pateko į dugną. Birželio viduryje radionuklidai buvo aptikti centrinės Baltijos šiaurinės dalies viršutiniuose dugno nuosėdų sluoksniuose (HELCOM, 1995). Pirminių skaičiavimų duomenimis (HELCOM, 2003), 1990–1991 m. bendras 137Cs radionuklido kiekis Baltijos jūros dugno nuosėdose buvo 1400 TBq. Vėlesni tyrimų rezultatai parodė, kad 137Cs pasiskirstymo santykis tarp kietų ir minkštų dugno nuosėdų yra 1 : 20. Atsižvelgiant į šį santykį buvo apskaičiuota, kad radiocezio kiekis tuo laikotarpiu buvo lygus 1200 TBq. 1998 m. 137Cs kiekis Baltijos jūros dugno nuosėdose padidėjo iki 1940–2210 TBq (HELCOM, 2003). Tai 8 kartus didesnis nei buvo iki avarijos ČAE ir 1,5 karto didesnis, lyginant su 1990–1991 m. duomenimis. Lyginant skirtingus Baltijos jūros regionus pastebėta, kad didžiausias 137Cs radionuklido kiekis susikaupė Botnijos jūros dugno nuosėdose (1370–1560 TBq) ir tai sudarė 71 % bendro radiocezio kiekio (HELCOM, 2003). Suomijos įlankos ir centrinės Baltijos jūros dugno nuosėdose jo kiekis buvo keletą kartų mažesnis, atitinkamai 230–255 TBq (12 %) ir 175–205 TBq (9 %). Pietinėje Baltijos jūroje 137Cs dugno nuosėdose buvo 10–45 TBq. Minėtu laikotarpiu Botnijos įlankos pietinėje dalyje ir Botnijos jūros šiaurinėje dalyje 137Cs bendrasis aktyvumas (BA) dugno nuosėdose buvo 125000 Bq/m2. Didžiausias radiocezio savitasis aktyvumas (SA) nustatytas paviršiniame dugno nuosėdų sluoksnyje siekė 1740 Bq/kg sauso svorio (HELCOM, 2003).

1998–2000 m. pietiniame Baltijos jūros regione 137Cs BA dugno nuosėdose kito nuo 3260 ± 820 Bq/m2 (Gdansko įlankoje) iki 1990 ± 402 Bq/m2 (Bornholmo baseine). Gdansko įlankos paviršiniame dugno nuosėdų sluoksnyje (1–3 cm) radiocezio SA minėtu laikotarpiu buvo 220–393 Bq/kg, o gyliui didėjant, pastebimai mažėjo. Žymiai mažesnis SA nustatytas Bornholmo baseino paviršiniame dugno nuosėdų sluoksnyje (77–129 Bq/kg)           (Suplinska, 2002). Pietrytinėje Baltijos jūros dalyje (Lietuvos ekonominėje zonoje)         1999–2001 m. 137Cs SA paviršinėse dugno nuosėdose (0–2 cm) kito nuo 10 iki 259 Bq/kg (Lujanienė et al, 2004).

2002–2005 m. Suomijos mokslininkų (Ikaheimonen et al, 2003; Ikaheimonen et al, 2004; Vartti et al, 2005; Vartti et al, 2006) tyrimų duomenimis, didžiausias 137Cs BA Suomijos įlankos rytinės dalies (60°04,40´ Š pl.; 26°20,50´ R il.) ir Botnijos jūros    (61°04,00´ Š pl.; 19°44,00´ R il.) dugno nuosėdose. Minėtose stotyse 137Cs BA 2002 m. kito nuo 10000 iki 32000 Bq/m2, 2003 m. – 21000–43000 Bq/m2, 2004 m. – 29000–30000 Bq/m2, 2005 m. – 33000–35000 Bq/m2. 137Cs BA žymus padidėjimas dugno nuosėdose gali būti susijęs su įlankų priekrantėse esančių AE taršos poveikiu. Be to, Suomijos įlankoje, skirtingai nei kituose jūros regionuose, didesnė teršalų sedimentacija. Taip pat gali būti ir kitų taršos šaltinių, kurie yra nežinomi. Kitose tyrimų stotyse nustatytos mažesnės reikšmės. Minėtu laikotarpiu Botnijos įlankoje (65°14,16´ Š pl.; 23°33,60´ R il.) ir vakarinėje Suomijos įlankos dalyje (59°34,92´ Š pl.; 23°37,79´ R il.) 137Cs BA dugno nuosėdose kito 4000–5000 Bq/m2 ribose, centrinės Baltijos šiaurinėje dalyje (59°02,16´ Š pl.; 21°04,84´ R il.) buvo apie      2000 Bq/m2, Gotlando įduboje (57°19,20´ Š pl.; 20°03,00´ R il.) 1600–580 Bq/m2.

Pietinio Baltijos jūros regiono dugno nuosėdose nustatytos 137Cs BA reikšmės artimos aukščiau minėtoms reikšmėms. Tačiau stebimas netolygus pasiskirstymas visoje pietinėje Baltijos jūros dalyje. Per 2002–2005 m. laikotarpį mažiausias 137Cs BA buvo 2003 m. Bornholmo baseine (54°44,50´ Š pl.; 15°08,00´ R il.) – 1170 Bq/m2, didžiausia reikšmė nustatyta 2002 m. Gdansko įlankoje (54°30,00´ Š pl.; 19°06,80´ R il.) – 5060 Bq/m2 (Suplinska et al, 2004), kuri palaipsniui mažėjo ir 2005 m. buvo 4200 Bq/m2 (Suplinska et al, 2006). Kitose Gdansko įlankos stotyse 137Cs BA 2 kartus mažesnis.

Tyrimų rezultatai rodo, kad tiek šiauriniame (1.13 pav.) (Jakobson, 2003; Jakobson, 2004; Vartti et al, 2006), tiek ir pietiniame (1.14 pav.) (Suplinska et al, 2006) Baltijos jūros regionuose didžiausias 137Cs SA dugno nuosėdose aptinkamas jų paviršiniame sluoksnyje.

1.13 pav. 137Cs SA pokyčiai vertikaliame dugno nuosėdų profilyje šiaurinėje Baltijos jūros dalyje (Vartti et al, 2006)

1.14 pav. 137Cs SA pokyčiai vertikaliame dugno nuosėdų profilyje pietinėje Baltijos jūros dalyje 2005 m.: 1 – Bornholmo basene; 2 – Gdansko įlankoje (Suplinska et al, 2006)

Tačiau, skirtingai nei kitose tyrimų stotyse, Suomijos įlankos rytinėje dalyje (60°04,40´ Š pl.; 26°20,50´ R il.) dugno nuosėdų gyliui didėjant 137Cs SA didėja. Būtent šioje stotyje 2003 m. radiocezio didžiausias SA buvo 21–22 cm dugno nuosėdų sluoksnyje –    2300 Bq/kg, o 29–30 cm sluoksnyje – 100 Bq/kg (Ikaheimonen et al, 2004). Po metų          29–30 cm gylyje 137Cs SA padidėjo apie 10 kartų (990 Bq/kg) (Vartti et al, 2005). 2005 m. 28–30 cm dugno nuosėdų sluoksnyje vidutinis SA buvo daugiau kaip 1400 Bq/kg (1.13 pav.). Minėtoje stotyje 137Cs pasiskirstymas vertikaliame dugno nuosėdų profilyje rodo, kad radiocezis labai greitai migruoja gilyn (Vartti et al, 2006). Kitose šiaurinio Baltijos jūros regiono tyrimų stotyse didžiausias radiocezio SA nustatytas iki 10 cm gylio dugno nuosėdose. Kaip matyti iš 1.13 paveiksle pateiktų duomenų, paviršiniame dugno nuosėdų sluoksnyje didžiausios 137Cs SA reikšmės registruojamos Botnijos jūroje (61°04,00´ Š pl.;          19°44,00´ R il.), mažiausios – Gotlando įduboje (57°19,20´ Š pl.; 20°03,00´ R il.).

Pietiniame Baltijos jūros regione didžiausias 137Cs SA nustatytas 0–3 cm dugno nuosėdų sluoksnyje. 2002–2003 m. paviršiniame dugno nuosėdų sluoksnyje Gdansko įlankoje kito nuo 180 iki 440 Bq/kg. Žymiai mažesnės radiocezio SA reikšmės nustatytos Bornholmo baseine (86–116 Bq/kg) (Suplinska et al, 2004). 2005 m. (Suplinska et al, 2006) didžiausias 137Cs SA nustatytas Gdansko įlankoje ir Gdansko įduboje 0–3 cm dugno nuosėdų sluoksnyje (160–290 Bq/kg). Pastebėta, kad Gdansko įlankoje paviršiniame dugno nuosėdų sluoksnyje radiocezio SA beveik 3 kartus didesnis už Bornholmo baseine (70–92 Bq/kg), o dugno nuosėdų gyliui didėjant pastebimai mažėja visose tyrimo stotyse.

Baltijos jūros dugno nuosėdose 137Cs aktyvumų verčių išsibarstymas labai platus. Paprastai jį nulemia dugno nuosėdų sudėtis: smėlingi bandiniai pasižymi mažesne tarša, daugiau cezio randama dumblingose nuosėdose, kurių sudėtyje yra daug smulkių dalelių (Vilimaitė-Šilobritienė, 2004).

1.2.4. 137Cs tūrinio aktyvumo pokyčiai Baltijos jūros Lietuvos priekrantėje

Baltijos jūros Lietuvos priekrantės vandenyje 137Cs radionuklido TA tyrimai pradėti 1971 metais. Tyrimų rezultatai rodo, kad iki ČAE avarijos (1971–1985 m.) 137Cs TA nebuvo pastovus ir kito laiko bėgyje. Didžiausios TA reikšmės buvo registruojamos pavasarį, o mažiausios – rudens pradžioje. Šis reiškinys siejamas su atmosferinėmis iškritomis. Didžiausias skirtumas tarp ekstremalių 137Cs TA reikšmių Baltijos jūros priekrantėje nustatytas 1973 m. (10–48 Bq/m3) (Стыро, 1989). 1980 m. pastebėta hidrometeorologinių sąlygų kaitos įtaka radionuklido TA pokyčiams. Nustatyta, kad po ilgalaikio štormo radiocezio TA jūros vandenyje prie Juodkrantės sumažėjo 2–3 kartus. Manoma, kad jūros bangavimas sąlygojo intensyvesnį radionuklido nusėdimą į dugną bei atgalinį patekimą į atmosferą su bangų purslais (Стыро и др., 1988). Nustatyta, kad jūros priekrantės zonoje 137Cs vidutinis TA 1971–1985 m. palaipsniui mažėjo (Стыро и др., 1996). Prieš ČAE avariją jo vidutinis TA buvo 18 Bq/m3.

Po ČAE avarijos radioaktyviosios taršos būklė tiek pietrytinėje Baltijos jūros dalyje, tiek Lietuvos priekrantės vandenyje žymiai pakito. Pietrytinėje jūros dalyje iš karto po avarijos radiocezio TA padidėjo 4 kartus, o 1988 m. beveik 10 kartų viršijo „foninius“ dydžius, nulemtus globalių iškritų. Analogiškas 137Cs TA didėjimas stebėtas ir priekrantėje prie Juodkrantės (Lukinskienė ir kt., 1999).

137Cs radionuklido TA kitimui Baltijos jūros Lietuvos priekrantėje didelę įtaką turėjo labiau radioceziu užterštų vandens masių migracija iš šiaurinės jūros dalies, tokiu būdu didindama vidutinę TA reikšmę. Dėl minėtos priežasties 1988 m. 137Cs vidutinis TA išaugo iki 102 Bq/m3 (Styro et al, 2001), o skirtumas tarp ekstremalių TA reikšmių buvo               85–113 Bq/m3. Toks aukštas radioaktyviosios taršos lygis ir atviros pietrytinės jūros dalies paviršiuje, ir priekrantėje išliko iki 1995 m. (Lukinskienė ir kt., 1999). 137Cs radionuklido ekstremalių bei vidutinių TA reikšmių kitimo eiga 1985–2003 m. pateikta 1.5 lentelėje.

1.5 lentelė. 137Cs radionuklido ekstremalios ir vidutinės TA reikšmės Baltijos jūros priekrantėje prie Juodkrantės 1985–2003 m. (Styra ir kt., 1992; Astrauskienė ir kt., 1997; Styra et al, 2000c; Styra ir kt., 2004b)

	Metai
	137Cs radionuklido TA, Bq/m3

	
	min
	vid
	max

	1985
	13
	18
	24

	1986
	42
	69
	111

	1987
	41
	63
	76

	1988
	85
	102
	113

	1989
	90
	113
	144

	1990
	85
	117
	136

	1991
	–
	109*
	–

	1992
	62
	95
	136

	1995
	79
	104
	168

	1996
	66
	73
	82

	1997
	62
	73
	84

	1998
	57
	68
	76

	1999
	45
	96
	209

	2000
	44
	65
	86

	2001
	51
	61
	70

	2002
	57
	78
	102

	2003
	48
	58
	76


* – vienkartinio paėmimo bandinys.

1992 ir 1995 m. buvo registruojami 137Cs radionuklido TA epizodiniai padidėjimo atvejai. Tuo metu pastebėtas ryšys tarp tam tikros hidrometeorologinės situacijos ir radiocezio TA (Styro et al, 2001). Nustatyta, kad, ilgą laiką pučiant šiaurinių krypčių vėjams radionuklido TA žymiai pakinta. 1992 m. liepos mėn. pirmosiomis dienomis pūtė silpnas    (2–3 m/s) besikeičiančios krypties vėjas. Nuo liepos 5 dienos vyravo pastovios šiaurės vakarų krypties vėjas, o jo greitis padidėjo iki 4–5 m/s ir, dėl susidariusių vandens masių pernašos iš šiaurinės Baltijos jūros dalies išilgai Kuršių Nerijos pietų kryptimi, liepos 10 dieną 137Cs TA išaugo nuo 89 Bq/m3 (liepos 3 d.) iki 136 Bq/m3. Pasikeitus vėjo krypčiai ši reikšmė sumažėjo iki 87 Bq/m3. Tuo metu vidutinis radiocezio TA buvo toks pat, kaip ir atviruose Lenkijos teritoriniuose vandenyse (pietvakarinėje jūros dalyje) – 95 Bq/m3 (Styro et al, 2001; Astrauskienė ir kt., 1997). Panaši situacija buvo stebima ir 1995 m. birželio mėnesį, kai      20–28 dienomis pūtė 10–16 m/s šiaurės vakarų bei šiaurės krypties vėjas, formavęs vandens masių judėjimą iš šiaurės į pietus. Tuo metu 137Cs radionuklido TA intensyviai didėjo ir birželio 29 dieną pasiekė 168 Bq/m3. Vėjo krypčiai pakitus TA reikšmė sumažėjo (Styro et al, 2001).

137Cs TA tiriamajame regione žymiai sumažėjo 1996 m. (66–82 Bq/m3), nors jo vertės išliko tokios pačios kaip ir 1986–1987 metais (Lukinskienė ir kt., 1999). Radionuklido vidutinės TA reikšmės Lietuvos priekrantėje beveik nesiskyrė nuo reikšmių, gautų pietrytinėje Baltijos jūros dalyje 1997 ir 1998 metais. 1997 m. vasarą 137Cs vidutinis TA buvo 73 Bq/m3, o 1998 metų vasarą – 70 Bq/m3 (Styra ir kt., 2002a).

1999 m. gegužės mėn. jūros priekrantėje prie Juodkrantės vėl buvo stebimas epizodinis 137Cs radionuklido TA didėjimas. Tuo tarpu vyravo 6 m/s šiaurinių krypčių vėjai, kurie formavo didesnių greičių dreifines sroves, o tai galėjo turėti įtakos 137Cs TA reikšmėms tiek atviroje jūroje, tiek ir priekrantėje. Šiuo atveju vidutinė metinė TA reikšmė priekrantėje padidėjo 1,5 karto, lyginant su 1996–1998 m. gautomis reikšmėmis (Styra, 2003), o skirtumas tarp ekstremalių TA reikšmių buvo 45–209 Bq/m3 (Styra ir kt., 2004b). 2000–2003 m. vidutinis radiocezio TA mažėjo, tačiau skirtumas tarp ekstremalių reikšmių išliko didelis  (44–102 Bq/m3). Galima priežastis – papildomų radioaktyviosios taršos šaltinių atsiradimas (Styra ir kt., 2003).

1.3. Radioekologinio monitoringo programos Baltijos jūroje

Baltijos jūroje radiologiniai tyrimai pradėti 1960 m., kai jūros taršą sąlygojo globalios radioaktyviosios iškritos. Tuo metu Suomijos mokslininkai nustatė 137Cs ir 90Sr TA Baltijos jūroje, įvertino jų aktyvumų santykį, o vėliau ir jų kiekį (Salo et al, 1966; Voipo et al, 1971). 1970 m. radionuklidų tyrimus Baltijos jūros vandenyje pradėjo V. G. Chlopino Radžio institutas. Nuo 1971 m. Baltijos jūros radioaktyviosios taršos tyrimus koordinavo tarptautinės organizacijos – Tarptautinė ekonominės savitarpio pagalbos taryba (TESPT), Tarptautinė atominės energetikos agentūra (TATENA). 1980 m. TATENA inicijavo bendrą Baltijos šalių projektą „Radioaktyviųjų medžiagų tyrimai Baltijos jūroje“. Programoje dalyvavo visos Baltijos šalys, o 1981–1984 m. ir Tarptautinė jūrų radioaktyvumo tyrimų laboratorija Monake. 1985 m. Helsinkio komisijos (HELCOM) sprendimu buvo įkurta radioaktyviųjų medžiagų monitoringo Baltijos jūroje ekspertų grupė, kuri toliau vykdo radioaktyviųjų medžiagų monitoringą Baltijos jūroje.

HELCOM rekomendacijose 26/3, kurios yra 8/1 (1987 m.), 10/3 (1989 m.),            18/1 (1997 m.) rekomendacijų tęsinys, pateikiama, kaip vykdyti jūrinės aplinkos monitoringą. Monitoringo programos tikslas – įvertinti radionuklidų kiekius bei pasiskirstymą įvairiuose jūrinės ekosistemos komponentuose, atlikti eksperimentinių rezultatų analizę ir įvertinti apšvitos dozes, tenkančias Baltijos regiono gyventojams.

Visos Baltijos šalys pagal savo valstybines programas, taip pat ir tarptautinius susitarimus vykdo radioaktyviųjų medžiagų monitoringą Baltijos jūroje. Pagrindinis radioaktyviosios taršos monitoringo Baltijos jūroje programos koordinatorius yra HELCOM.

Daugelyje Baltijos šalių jūrinės ekosistemos radioekologinio monitoringo programos yra panašios. Mėginių ėmimo dažnis yra panašus, skiriasi tik stebėjimo taškų kiekis, priklausomai nuo turimos įrangos bei techninių galimybių. Tyrimai atliekami visuose Baltijos jūros regionuose. Baltijos jūrinėje akvatorijoje bandinių ėmimo vietos buvo parinktos po Černobylio AE avarijos ir praktiškai nesikeitė iki šiol. Monitoringo stotys gana tolygiai išsidėsčiusios visoje Baltijos jūros teritorijoje. Rekomenduojamas HELCOM Baltijos jūros monitoringo stočių skaičius, kuriose imami jūrinės aplinkos komponentų bandiniai, pateiktas 1.6 lentelėje.

1.6 lentelė. Baltijos jūrinės aplinkos komponentų bandinių ėmimo zonos ir rekomenduojamų stočių skaičius (Guidelines, 2006; HELCOM, 2003)

	Sritis
	Vanduo
	Dugno nuosėdos
	Žuvis
	Vandens augalai
	Bentosiniai organizmai

	Botnijos įlanka
	8 (7)
	7
	8
	2 (3)
	3

	Suomijos įlanka
	19 (20)
	7
	4
	3 (4)
	1

	Rygos įlanka
	3 (2)
	3 (2)
	2 (1)
	3 (1)
	0

	Centrinė Baltijos jūra
	34 (43)
	18 (22)
	7 (15)
	7 (4)
	6

	Beltų jūra, Kategatas ir Kategato sąsiauris
	29 (37)
	14 (11)
	3 (4)
	4
	3 (5)

	Visas Baltijos jūros regionas
	109
	49
	32
	16
	13


Skliaustuose – stočių skaičius, kuriose bandiniai buvo imami iki 1998 m.

Radioaktyviosios taršos monitoringas atliekamas tiek atviros jūros, tiek ir priekrantės vandenyse tolygiai išsidėsčiusiuose stebėjimų taškuose. Monitoringo programa apima vandens, dugno nuosėdų, disperguotos medžiagos, žuvų, vandens augalų ir bentosinių organizmų tyrimus įvairiuose Baltijos jūros regionuose (1.7 lentelė). HELCOM radiologinio monitoringo programoje didžiausias dėmesys skiriamas 137Cs ir 90Sr radionuklidų tyrimams Baltijos jūrinėje ekosistemoje.

1.7 lentelė. Radionuklidų stebėsena Baltijos jūroje (HELCOM, 2003)

	Bandiniai
	Būtini radionuklidai
	Neprivalomi radionuklidai

	Jūros vanduo                   (Bq/m3)
	Radiocezis*

Sr-90**
	3H; 99Tc; 239, 240Pu; 241Am;            γ-spinduoliai

	Dugno nuosėdos              (Bq/kg sauso svorio ir Bq/m2)
	(-spinduoliai***
	90Sr; 239, 240Pu; 241Am; gamtiniai radionuklidai (pvz., 210Po)

	Žuvis                                (Bq/kg šlapio svorio)
	(-spinduoliai***
	90Sr; gamtiniai radionuklidai     (pvz., 210Po)

	Vandens augalai              (Bq/kg sauso svorio)
	(-spinduoliai***
	90Sr; 99Tc; 239, 240Pu; 241Am; gamtiniai radionuklidai

	Bentosiniai gyvūnai         (Bq/kg sauso svorio)
	(-spinduoliai***
	90Sr; 99Tc; gamtiniai radionuklidai     (pvz., 210Po); 239, 240Pu; 241Am


* – pagal galimybes 137Cs ir 134Cs,

** – vidutiniškai, iš kruopščiai parinkto bandinių skaičiaus,

*** – 40K, 137Cs ir kiti ( spektre nustatomi spinduoliai.

VGTU Fizikos katedra 137Cs ir 90Sr radionuklidų monitoringą Baltijos jūroje vykdo nuo 1971 metų. Iki 2001 m. tyrimai buvo atliekami ir atviros jūros, ir priekrantės vandenyse, o nuo pastarųjų metų tik priekrantėje.

Dabar Lietuvoje egzistuojanti Baltijos jūros radioaktyviosios taršos monitoringo sistema yra panaši į kitose šalyse naudojamą sistemą. Vadovaudamasi Lietuvos Respublikos aplinkos monitoringo įstatymu (Žin., 1997, Nr. 112-2824) Lietuvos Respublikos Vyriausybė 2005 m. vasario 7 d. nutarimu Nr. 130 „Dėl valstybinės aplinkos monitoringo                 2005–2010 metų programos patvirtinimo“ įpareigojo Aplinkos ministeriją vykdyti, koordinuoti programą ir pagal kompetenciją kontroliuoti jos vykdymą, patvirtinti metinius programos įgyvendinimo priemonių, kurias vykdo Aplinkos ministerijai pavaldžios institucijos, planus.

Šiuo metu Baltijos jūros radioaktyviosios taršos monitoringas vykdomas pagal Aplinkos ministro 2006 m. vasario 1 d. Nr. D1-63 įsakyme „Dėl Valstybinės aplinkos monitoringo 2005–2010 metų programos įgyvendinimo priemonių, vykdomų Aplinkos apsaugos agentūros, Jūrinių tyrimų centro ir regionų aplinkos apsaugos departamentų,      2006 metų planų patvirtinimo“ patvirtintą tvatką. Bandiniai imami atviroje jūroje 2 stotyse ir vienoje stotyje priekrantės vandenyse 2–4 kartus per metus. Bandinių paėmimo atsakingi vykdytojai – Jūrinių tyrimų centras ir Aplinkos apsaugos agentūra. Radionuklidų analizę įpareigota atlikti Aplinkos apsaugos agentūra.

1.4. 137Cs tūrinio aktyvumo nustatymo jūros vandenyje metodų apžvalga

Nustatant 137Cs radionuklido TA jūros vandenyje naudojami klasikiniai radiocheminiai, sorbciniai bei ekstrakciniai metodai. Kiek vandens reikia analizei priklauso nuo to, koks apytikriai radionuklido TA jame, ar sudėtingas mėginio paruošimas ir radionuklido išskyrimas, ar jautri naudojama aparatūra (Styra ir kt., 2001). Priklausomai nuo tyrimo tikslo, analizei naudojamas filtruotas arba nefiltruotas jūros vanduo. Nustatant 137Cs kiekį filtruotame vandenyje, netirpios nuosėdos atskiriamos filtruojant vandenį per branduolinius ar membraninius filtrus, kurių porų skersmuo 0,20–0,45 μm (Павлоцкая, 1997; Styra ir kt., 2004a). Tokiu būdu atskirta suspenduotoji dalis gali būti analizuojama atskirai arba po atitinkamo cheminio apdorojimo prijungiama prie pagrindinio bandinio (Лаврухина и др., 1963). Tačiau dažniausiai 137Cs TA nustatyti naudojamas nefiltruotas jūros vanduo.

Koncentruojant radionuklidus iš vandens mėginių taikomi įvairūs metodai – nusodinimas kartu su nešikliais netirpių junginių forma, radionuklidų sąsėdis, joniniai ir izotopiniai mainai, tiesioginė radionuklidų ekstrakcija. Atsižvelgiant į tai, kad jūros vandenyje maži dirbtinių radionuklidų kiekiai, naudojami nešikliai, kurių pagalba galima išskirti tiriamas medžiagas ir jų neprarasti, atliekant kitus cheminius bandymus. Radiocheminėje analizėje naudojami tiek izotopiniai, tiek ir neizotopiniai nešikliai – tiriamųjų radionuklidų stabilūs izotopai arba kiti cheminiai elementai, kurių savybės artimos tiriamosioms medžiagoms (Styra ir kt., 2001).

Iki šiol 137Cs TA nustatyti jūros vandenyje dažniausiai taikomi radiocheminiai metodai, kurių pagrindiniai etapai yra radionuklido koncentravimas kartu su stabiliu nešikliu, bandinio valymas bei aktyvumo matavimo pagal ( ar ( spinduliuotę. 137Cs iš jūros vandens dažniausiai koncentruojamas naudojant amonio fosforomolibdatą (AFM) (Knapinska-Skiba et al, 2002), kobaltonitritą bei įvairios sudėties ferocianidus (Лаврухина и др., 1963; Buesseler et al, 1990; EML, 1982; Иванова, 1967; Борисенко и др., 1986) arba bandinys yra garinamas (HELCOM, 2003). Priemaišiniai elementai (Fe, Ca, Mg, Zn Co ir kt.) bei kiti radioizotopai pašalinami juos atskiriant sočiu Na2CO3 tirpalu (Борисенко и др., 1986). Fe atskyrimas gali būti atliekamas ją nusodinant amonio acetatu (Алексаньян, 1972). Radiocheminiam valymui gali būti taikoma jonų mainų chromatografija kartu su kompleksinius junginius sudarančiais “maskuotojais” (EML, 1982). Radionuklido išskyrimo procedūros pabaigoje radionuklidas kartu su nešikliu nusodinamas pastovios sudėties (CsPtCl6, CsClO4, Cs3Bi2I9, Cs3Sb2I9) druskos pavidalu ir įvertinamas gravimetriškai      (Styra ir kt., 2004a). Stabilaus cezio nešiklio išeigai įvertinti galima naudoti atominės absorbcinės spektroskopijos, liepsnos fotometrijos metodus.

137Cs radionuklidui koncentruoti iš vandens mėginių plačiai taikomi jonų ar izotopų mainais paremti metodai. Tam tikslui naudojami įvairūs jonitai. Tai kietosios, netirpios vandenyje gamtinės ar sintetinės medžiagos, sugebančios pakeisti savo jonus kitais vandenyje esančiais jonais (Styra ir kt., 2004a). 137Cs koncentruoti iš jūros vandens dažniausiai naudojami jonitai, paruošti Co, Cu, Ni, Zr, Ti ferocianidų pagrindu (Борисов и др., 1990; Егорова и др., 1978; Kawamura et al, 1978; Mackenzie et al, 1979; Styra ir kt., 2004a). Pereinamųjų metalų ferocianidai pasižymi dideliu selektyvumu cezio jonams, stipriai išsiskiria savo geba sorbuoti cezį iš jūros vandens. Ferocianidai gali būti granuliuojami, sintetinami ant neorganinės (silikagelis), organinės (stirolo, divinilbenzolo) matricos arba panaudojami jungiantieji priedai (politetrafluoretilenas, agar-agaro gelis). Zr ir Ti ferocianidai, lyginant su dvivalenčių ar trivalenčių metalų ferocianidais, gerai granuliuojasi užšaldymo ir džiovinimo būdais, lengvai gaunami H-formoje, o į jų sudėtį įeina maži šarminių metalų kiekiai (Ganzerli Valenti et al, 1987; Nakaoka et al, 1980; Caletka et al, 1987; Kadziene et al, 1994). Pastaruoju metu ypač paplitęs metalų ferocianidais impregnuotų pluoštinių (celiuliozė, celiuliozės ir poliakrilnitrilo kopolimerai) sorbentų naudojimas. Jis tinka 137Cs radionuklido koncentravimui iš įvairios mineralizacijos gamtinio vandens. Šių sorbentų aktyvusis paviršius masės vienetui didesnis nei granuliuotuose sorbentuose. Tokiu būdu galima panaudoti didesnį vandens pratekėjimo greitį, kai sorbento masė tokia pati. Radiocezio sugėrimas siekia 100 % (Никитин и др., 1990). Perspektyvūs 137Cs sorbcijai iš jūros vandens yra plonasluoksniai K-Fe heksocianoferato sorbentai (Бетенеков и др., 1987).

Koncentruojant radiocezį iš jūros vandens modifikuotais jonitais, jonų mainų sorbcija gali būti pakeista į izotopų mainų. Eksperimentiniai tyrimai rodo, kad sorbento aktyvumas izotopinių mainų atveju 4 kartus didesnis nei jonų mainų atveju, o sorbento talpa padidėja    2–3 kartus (Стыро, 1989; Нелепо и др., 1973). Metalų ferocianidais modifikuoti jonitai plačiai taikomi radioceziui koncentruoti ekspres (greito nustatymo) metodikose (Styra ir kt., 2004a). Sorbentai talpinami į specialias kapsules, pritvirtintas laivo gale arba prie plūduro. 137Cs aktyvumas matuojamas tiesiog sorbente arba jį desorbavus.

137Cs kiekiui vandenyje nustatyti taikant tiesioginę koncentrato γ spektrometrinę analizę, radionuklido koncentravimo efektyvumas įvertinamas pagal izotopinį 134Cs ar stabilaus cezio nešiklį (EML, 1982). Stabilaus cezio nešiklio išeiga nustatoma sukauptos plazmos masių spektrometru (ICP-MS).

Naudojant skysčio-skysčio ekstrakcijos metodą, ekstrahuojamo radionuklido vandeninis tirpalas yra veikiamas nesimaišančiu organiniu skysčiu. Parenkama tokia organinė terpė, kurioje radionuklido junginiai tirpsta geriau nei vandens tirpale (Styra ir kt., 2004a).

Tiriant jūros vandens taršą radionuklidais, stengiamasi iš vieno mėginio sukoncentruoti kuo daugiau radionuklidų, kadangi imti mėginius iš atviros jūros yra brangu ir sudėtinga. Plačiai taikomas 137Cs ir 90Sr radionuklidų nustatymo jūros vandenyje radiocheminis metodas, pagrįstas cezio ir stroncio koncentravimu kartu su nešikliais mišrių ferocianidų ir karbonatų pavidalu. Tuo tikslu naudojami jūros vandenyje esantys gamtiniai kolektoriai Ca ir Mg (Иванова, 1967; Алексаньян, 1972). Siekiant neprarasti cezio, priklausomai nuo jūros vandens druskingumo, keičiasi papildomai pridedamo FeCl3 ir CaCl2 kiekiai (Борисенко и др., 1986).

Išskirtų bandinių aktyvumas matuojamas gama spektrometrais, kurių blokinė schema pateikta 1.15 paveiksle. Spektrometrų schemos panašios, skiriasi tik detektorių tipai ir atskirų elektroninių mazgų elektriniai parametrai bei konstrukcijos (Remeikis ir kt., 1999).


[image: image15]
1.15 pav. Spektrometro blokinė schema: D – detektorius; PS – priešstiprintuvis; AI – aukštos įtampos šaltinis; SS – spektrometrinis stiprintuvas; AKK – amplitudė – kodas keitiklis; PK – personalinis kompiuteris (Remeikis ir kt., 1999)

Spektrometro detektorių D kartu su priešstiprintuviu PS apsaugo ekranas AE, pagamintas iš nuo gamtinių radioaktyviųjų priemaišų išvalyto švino. Labai mažo fono spektrometrų apsauga konstruojama panaudojant gyvsidabrio ekranus, vidinė apsauginio „namelio“ dalis išklojama charakteringąją Rentgeno spinduliuotę sugeriančiais maždaug        1 mm storio kadmio, vario ar aliuminio lakštais. Detektorius sujungiamas su stabilizuotos aukštos įtampos šaltiniu AI. Priešstiprintuvis (PS) per spektrometrinį stiprintuvą (SS) sujungtas su amplitude – kodu keitikliu (AKK). Skaitmeninė informacija iš AKK apie registruoto impulso amplitudę įrašoma į personalinio kompiuterio PK atmintį (Remeikis ir kt., 1999).

Gama spektrometrijai naudojami scintiliaciniai ir puslaidininkiniai, dažniausiai – NaI(Tl), Ge(Li) ir grynojo Ge (HPGe), jutikliai. Scintiliacinių jutiklių (pvz., NaI(Tl)) naudojimą lemia jų skiriamoji geba – nuo kelių iki keliolikos procentų ir scintiliatoriaus tūris. Jie naudojami mažo gama aktyvumo šaltiniams tirti. Puslaidininkiniai jutikliai pasižymi didele skiriamąja geba, signalo tiesiškumu, plataus energijų diapazono elektrinių signalų registravimo galimybe, dideliu impulso augimo greičiu, impulso amplitudės nejautra impulsų skaičiavimo greičiui, nejautra magnetiniams laukams. Ypač geromis fizinėmis charakteristikomis pasižymi HPGe jutikliai, pagaminti iš gryno Ge kristalo. Gerų Ge sistemų skiriamoji geba yra daug didesnė už NaI(Tl). Ge detektoriai gali dirbti tik žemoje temperatūroje, todėl jie nuolat šaldomi skystuoju azotu.

Gama radioaktyviųjų medžiagų matavimo metu didelę paklaidą galutiniam rezultatui sudaro įrenginio fonas, kurį formuoja dirvožemio ir atmosferos radioaktyvumas, kosminė spinduliuotė, detektoriaus ir jo apsaugos radioaktyvusis užterštumas. Todėl, skaičiuojant medžiagos radioaktyvumo absoliutinį didumą būtina įvertinti gama spektrometro foną.

1.5. Modeliai pasyviųjų priemaišų pernašai jūrinėje aplinkoje vertinti

Nuolat didėjant hidrosferos taršai ypatingai svarbu prognozuoti teršalų pernašą bei pasiskirstymą erdvėje ir laiko atžvilgiu (Стыро, 1989). Žinoma, kad priemaišų koncentracija priklauso nuo fizinių, cheminių, mechaninių, biologinių faktorių (Озмидов, 1985). Ypač sudėtinga juos įvertinti tiriant nepasyviųjų priemaišų pernašą jūros vandenyje. Tuo tarpu pasyviųjų priemaišų pasiskirstymo tyrimai susiję su jų koncentracijų absoliutinių dydžių bei atskirų dinaminių ir difuzinių charakteristikų nustatymu. Tiriant pasyviųjų priemaišų pernašą jūros vandenyje, patikimiausi žymikliai yra 137Cs, 90Sr, 99Tc (Henning, 1995).

Vienas iš dvimačių dinaminių-difuzinių modelių (Perianez, 1998) taikymo pavyzdžių yra pasyviųjų medžiagų sklaidos nustatymas Karčiajame ežere, esančiame Egipto šiaurės rytuose (Abril et al, 2000). Modeliuojama sritis yra padalyta į 500 m pločio kvadratinius intervalus. Šiame darbe sprendžiama dvimatė difuzijos lygtis.

Sprendžiama dviem skirtingais variantais: imituojant akimirksninį „taškinį“ šaltinį, kurio koncentracija galėtų siekti net 1010 santykinių vienetų (sant. vnt.) ir esant nuolatiniam 2,8 × 105 sant. vnt./s intensyvumo šaltiniui, teršiančiam akvatoriją 10 valandų. Šiuo modeliu galima nustatyti teršalų pasiskirstymą po 4, 25 ir 50 valandų. Modelio rezultatai parodo, kad esant mažoms nagrinėjamo ežero srovėms (vandens greitis lygus vos keliems cm/s), teršalų skiedimas vyksta gana lėtai: po 100 valandų nuo šaltinio atsiradimo pradžios dar gali likti iki 10 % pradinės šaltinio koncentracijos vertės (Perianez, 1998).

Akivaizdu, kad turbulentiniai modeliai, kurių matematinis pagrindas yra Navje-Stokso bei turbulentinės difuzijos lygtys, šiuo metu labiausiai paplitę vandens ir jame esančių teršalų elgsenos skaičiavimuose. Čia labai pasižymėjo danų mokslininkai (Rodi, 1984; Larsen, 2000), išskirdami tam tikrus fizikinius aspektus.

Svarbus turbulentinio modelio tobulinime etapas – turbulentinės energijos įskaitymas (Rodi, 1987). Pradėtas naudoti k – ε modelis. k – tai kinetinė energija, kurią pirmieji pasiūlė įvesti Prandtlis ir Kolmogorovas, ε – sūkurio klampumas, randamas pagal šią išraišką      (Daly et al, 1970):

Sėkmingai patobulintas trimatis modelis buvo pritaikytas praktikoje (Launder et al, 1990). 1990 m. danų mokslininkas Larsenas jį panaudojo Baltijos jūros srovėms bei taršos pernašai nustatyti (Larsen et al, 1990):

čia: ρ – vandens tankis, φ – ieškomas dydis (priemaišų koncentracija), u – vandens srovės greitis, Γφ – difuzijos koeficientas, Sφ – įtekančios srovės srautas.

Skaičiavimo rezultatai gaunami panašūs kaip ir apskaičiuotieji integraliniu metodu. Tai inžineriniuose skaičiavimuose plačiai taikomas metodas (Chen et al, 1988; Launder et al, 1974). Detaliau šį metodą išnagrinėjo mokslininkai 1990 ir 1991 m. (Miuller et al, 1990; Hansen, 1991), pagal kurį sukūrė plačiai praktikoje taikomą NEWJET modelį (Larsen, 2000). Jis apima 11 diferencialinių lygčių, kurias galima suskirstyti į šias grupes: vientisumo, momentų, geometrinių lygčių, fizikinių parametrų tarpusavio priklausomybės.

Dėl ČAE avarijos dideli radioaktyviųjų medžiagų kiekiai pateko ir į Juodosios jūros vandenis. Priemaišų pernašos vandenyje procesų modeliavimas išsprendžia svarbiausią klausimą – jūros išsivalymo nuo šių teršalų greitį (Чудиновских и др., 1994). Juodajai jūrai taikomas modelis, kuris susideda iš dviejų dalių: tai dinaminės struktūros nustatymas (Марчук и др., 1976; Кочергин и др., 1989), kurio pagrindas – Navje-Stokso lygčių sistema, bei turbulentinės difuzijos uždavinių sprendimas. Horizontalus tinklo žingsnis 18 km. Skaičiuojamasis laiko intervalas yra 10 min. Vertikalusis turbulentinės difuzijos koeficientas lygus 10-3 m2/s, horizontalusis – 600 m2/s. Pradinėmis sąlygomis laikomos eksperimentinės 1986 m. 137Cs koncentracijos. Difuzijos lygtis sprendžiama blokiniu Gauso-Zeidelio metodu (Мэтьюз и др., 2001). Literatūros duomenimis pagal šį algoritmą apskaičiuotos koncentracijų vertės atitinka eksperimentinius duomenis.

Trimatis Bryan-Cox-Semtner cirkuliacinis-dinaminis modelis (Pakanowski et al, 1991) pritaikytas ir radionuklido 90Sr, patekusio po Černobylio AE avarijos, sklaidos procesų Juodojoje jūroje nustatyti (Stanev et al, 1999; Stanev et al, 1997). Modelio horizontalusis tinklo žingsnis 1/4 laipsnio pagal platumą ir 1/3 laipsnio pagal ilgumą. Vertikaliai tiriamoji sritis suskirstyta į 24 sluoksnius, kurių storis gilėjant didėja nuo 5 iki 205 m. Šiame modelyje atsižvelgiama į vėjo trintį su vandens paviršiumi, šilumos kaitą jūros paviršiuje, paviršinės srovės srautus. Jame naudojamos eksperimentinės vėjo greičio bei krypties reikšmės. Druskingo vandens srautas jūros paviršiuje apskaičiuojamas pagal fizikinį modelį (Staneva et al, 1997), skirtą sąsiauryje vykstančių vandens masių mainų nustatyymui. Manoma, kad druskingumo balansas nagrinėjamoje akvatorijoje yra artimas Bosforo sąsiauryje esančioms druskingumo reikšmėms. Cirkuliacinis modelis apima 40 metų laikotarpį. Nustatyta, kad vertikalūs vandens masių mainai yra 20–50 kartų mažesni už horizontalius (Stanev, 1990). Priemaišos koncentracijos pasiskirstymą nustatantis modelis pagrįstas horizontaliosios bei vertikaliosios turbulentines difuzijos sprendimu.

Efroimsono ir Madericho sukurtas modelis (Efroimson et al, 1987)  skirtas radionuklido 137Cs, patekusio į Baltijos jūrą po termobranduolinių bandymų bei Černobylio avarijos, koncentracijos pasiskirstymo tyrimui. Vėliau buvo modifikuotas ir pritaikytas visai Viduržemio jūrų sistemai, kuri apima Marmuro, Juodąją, Azovo jūras ir rytinę bei vakarinę Viduržemio jūros dalis (Maderich, 1999; Vakulovskii, 1991). Vertikalusis teršalų koncentracijos pasiskirstymas randamas, aproksimuojant  jos reikšmes homogeniškuose sluoksniuose, kur nustatinejamo radionuklido TA, vandens temperatūra bei druskingumas yra vienodi. Sluoksnių skaičius bei jų storis parenkamas pagal skaičiuojamąjį laiką ir gylį. Modelis įskaito vėjo kryptį, greitį, oro temperatūrą bei upių įtekėjimą (Stepanets, 1992; UNEP/IAEA, 1992). Skaičiuojamasis periodas trunka nuo 1960 iki 2010 metų.

Pagrindinės judėjimo lygtys parengtos pagal Eulerio metodą. Hidrologinė struktūra skaičiuojama atskiruose vandens lygiuose – sluoksniuose. Pateikiamos šios paviršių, vidinius vandens sluoksnius bei dugną aprašančios lygtys:

čia: Vu, Vi, V1 – atitinkamai paviršinio, i-tojo ir prie dugno esančio vandens sluoksnių tūris, Cu, Ci, C1, CS, CA – priemaišos koncentracija atitinkamai paviršiniame, i-tajame ir prie dugno esančiuose sluoksniuose bei priemaišų, patenkančių iš Marmuro ir Azovo jūrų, koncentracija, σu,  σi, σ1 – vandens sluoksnio plotas, hu, hu, hu – sluoksnio storis, qc – priemaišos srautas, we – priemaišos nusėdimo greitis, 

w

 – maišymosi greitis.

(Стыро, 1989) pateiktas modelis skirtas pasyviųjų priemaišų koncentracijų pasiskirstymo skaičiavimams visoje Baltijos jūroje. Tuometinio Vilniaus inžinerinio statybos instituto Fizikos katedros mokslininkai sukūrė matematinį prognostinį modelį, kuriuo buvo tiriama radionuklidų 137Cs ir 90Sr koncentracijos sklaida paviršiniame vandenyje bei įvairiuose baseino gyliuose, esant akimirksniniam „taškiniam“ šaltiniui atviroje jūroje (pvz., įvykus avarijai) ir nuolat veikiančiam taršos šaltiniui, kurį galėtų imituoti Kuršių arba Vyslos marios, nes jose 90Sr TA yra aukštesnis nei atviroje jūroje. Priemaišų pernašos prognostinio modelio pagrindas yra horizontaliosios turbulentinės difuzijos judančioje terpėje lygtis. Vandens srovės greičiai apskaičiuojami barotropinei arba baroklininei jūrai, priklausomai nuo skaičiuojamojo metų laiko.

Tiriama jūros sritis padalyta į 20 km ilgio intervalus. Eksperimentiniai radionuklidų TA reikšmių duomenys, hidrometeorologiniai parametrai gauti iš meteorologinių žemėlapių. Prognozuoti ir tiesiogiai išmatuoti 137Cs laukai mažai skiriasi. Norint gauti tikslesnius rezultatus, tirant tik tam tikrą jūros dalį, būtų patogiau naudoti konkrečiai akvatorijai skirtą modelį, reikalaujantį mažiau pradinės informacijos ir laiko sąnaudų.

Modelis, skirtas tirti pasyviųjų priemaišų sklaidą pietrytinėje Baltijos jūros dalyje bei prognozuoti šios akvatorijos savivalos nuo pasyviųjų priemaišų trukmę aprašytas (Styra ir kt., 2002b; Styro et al, 2006) darbuose. Modelis sudarytas naudojant pernašos lygtį:

čia: c – radionuklido koncentracija; τ – radionuklido gyvavimo laikas; φ(c) – funkcija, nusakanti fizikines biologines aplinkos savybes; Gi – i-tojo šaltinio intensyvumas; δ – Dirako delta funkcija; x, 

 – i-tojo šaltinio koordinatės; u, v, w – srovės greičio komponentės;        ws – sedimentacijos greitis; Kx, Ky, Kz – turbulentinės difuzijos koeficientai.

Sprendžiant (1.4) lygtį, kai kuriuos narius galima atmesti: φ(c) – kurio įtaka labai nežymi; 

 – nes 137Cs pusėjimo trukmė 30 metų; vertikaliosios srovės greičio komponentę; sedimentacijos greitį ws, kadangi vertikaliosios srovės greičio kryptis Baltijos jūroje priklauso nuo vėjo krypties ir keičiantis meteorologinėms sąlygoms gali įgauti priešingą ženklą. Todėl gaunama horizontaliosios turbulentinės difuzijos lygtis:

(1.5) lygties sprendimas susideda iš dviejų dalių: pirmoje dalyje apskaičiuojami vandens srovių greičiai, antroje – difuzijos procesai. Čia 137Cs radionuklidas dalyvauja kaip pasyvioji priemaiša, nes jūros vandenyje jis yra joninės formos (Стыро, 1989).

Nuo 1990 m. teoriškai nustatinėjami radioaktyviųjų medžiagų koncentracijos bei išsivalymo procesai Arktikos vandenyne, įskaitant šiuos nuolatinius taršos šaltinius: radioaktyviųjų atliekų laidojimo zonas Karos ir Barenco jūrose, įtekančių upių atnešamus teršalus bei Selafildo išmetas Airijos jūroje (Cox, 1984). Šio regiono teoriniams dinaminės struktūros skaičiavimams atlikti Cox`as 1984 m. pasiūlė baroklininį modelį. Priemaišų koncentracijos pasiskirstymas laike apskaičiuojamas pagal šią formulę (Sarmiento et al, 1982):

                       
[image: image26.wmf]Sources

T

T

z

T

A

T

A

z

T

w

T

u

t

T

TZ

H

TH

H

+

+

-

¶

¶

+

Ñ

=

¶

¶

+

Ñ

+

¶

¶

b

l

2

2

2

,                 (1.6)

čia: T – radionuklidų koncentracija, u – horizontaliosios vandens srovės greitis,                      w – vertikaliosios srovės greičio komponentė, 

 – Hamiltono operatorius,                       ATH, ATZ – horizontalusis ir vertikalusis difuzijos koeficientai (103 m2/s ir 10-3 m2/s),                λ – skilimo konstanta, β – įtekančios teršiančios upės greitis, Sources – modelyje įskaitomų šaltinių galia.

Tiriamajai vandenyno daliai sudarytas horizontalus tinklas iš 129600 vienodo dydžio kvadratų, vertikaliai baseinas yra suskirstytas į 15 sluoksnių, pirmasis iš jų yra 30 m pločio (Preller et al, 1999).

Populiarūs trimačiai modeliai taršos pernašos skaičiavimuose (Davies et al, 1997; Proctor et al, 1996; Davies et al, 1994). Vienas iš jo pritaikymo pavyzdžių – Airijos jūra, kuri, kaip ir Baltijos jūra, yra pusiau uždara. Jos pakrantėje yra branduolinio kuro perdirbimo įmonė (Selafildas). Pasyviųjų priemaišų, konkrečiai 137Cs, pasiskirstymui rytinei jūros daliai naudojamas trimatis dinaminis-dispersinis modelis. Taršos sklaidai, įskaitant dinaminį faktorių, aprašyti naudojama trimatė difuzijos lygtis (1.4). Tiriama sritis padalyta į 5000 m pločio horizontaliuosius intervalus ir 5 m storio vertikaliuosius sluoksnius. Laiko žingsnis yra 100 s. Modelis parašytas FORTRANO programavimo kalba. Tačiau sprendžiant trimatį uždavinį reikia dar daugiau pradinės informacijos bei žinomų kraštinių sąlygų, nei sprendžiant dvimatį. O juk nustatyti fizinius parametrus dideliam vandens baseine ir vienu metu yra gana sunku.

1.6. Pirmojo skyriaus išvados

1. Apžvelgus Pasaulinio vandenyno taršos 137Cs radionuklidu tyrimų literatūrinius duomenis pastebėta, kad pastaruoju metu Baltijos jūra yra labiausiai užteršta šiuo radionuklidu.

2. Mokslinėje literatūroje nėra publikuotų darbų, kuriuose įvertinti dirbtinės kilmės 137Cs radionuklido tūrinio aktyvumo daugiamečiai ilgalaikiai pokyčiai Baltijos jūros priekrantės vandenyje pastoviame stebėjimų taške.

3. 137Cs radionuklido tūrinis aktyvumas jūros vandenyje nustatomas naudojant įvairius kiekybinio įvertinimo ir identifikavimo metodus priklausomai nuo turimos įrangos ir techninių galimybių.

4. Mokslinės literatūros gausoje rasta daug matematinių modelių, leidžiančių įvertinti pasyviųjų priemaišų pasiskirstymą jūrinėje aplinkoje. Tačiau nerasta matematinių modelių, kuriuos taikant būtų galima nustatyti pasyviųjų priemaišų taršos šaltinį, jo galią bei pernašą, žinant tik priemaišų eksperimentinių verčių pokyčius jūros priekrantės paviršiniame vandenyje ir hidrometeorologinius parametrus.

2. TYRIMŲ OBJEKTAS IR METODAI

Antrajame disertacijos skyriuje pateikta jūros vandens mėginių ėmimo ir tyrimų metodika, naudota disertaciniame darbe, pateiktos formulės stabiliojo cezio nešiklio cheminei išeigai ir 137Cs tūriniam aktyvumui nustatyti bei formulės, naudotos sudarant matematinę programą pasyviųjų priemaišų pernašai vertinti.

2.1. 137Cs radionuklido tūrinio aktyvumo nefiltruotame jūros vandenyje nustatymo metodika

2.1.1. Jūros vandens bandinių paėmimas

Tiriant 137Cs radionuklido, kaip pasyviosios priemaišos, pernašos ypatumus jūros vandenyje, reikalinga gausi eksperimentinių duomenų bazė.

VGTU Branduolinės hidrofizikos laboratorijos (BHL) mokslininkai nustatė, kad 137Cs radionuklido TA matavimų absoliutinės reikšmės Baltijos jūros priekrantėje ilgalaikio monitoringo stotyje Juodkrantėje sutampa su TA reikšmėmis, užregistruotomis pietrytinės jūros dalies vandenyse. Vadinasi, radioaktyviosios taršos įvertinimui atviroje jūroje pakanka priekrantėje atliekamų radionuklido TA matavimų rezultatų. 137Cs TA Baltijos jūros vandenyje nustatyti BHL naudojo radiocheminės analizės metodą, kurio tikslumas buvo patikrintas oficialiuose tarptautiniuose tarplaboratoriniuose interkalibravimo tyrimuose (Danijoje). Todėl autorė 2004–2006 m. atliko tyrimus Baltijos jūros Lietuvos priekrantės vandenyje. Paviršinio jūros vandens mėginiai pavasario, vasaros ir rudens sezonų metu 137Cs TA nustatyti Baltijos jūros Lietuvos priekrantėje imti prie Smiltynės, Juodkrantės, Pervalkos, Preilos bei Nidos (2.1 pav.).

Jūros vandens bandiniai imti 10 m atstumu nuo kranto 0,5 m gylyje 10 litrų talpos plastikiniais indais. Mažiausias analizuojamo vandens bandinio tūris 40–50 litrų. Jei imant vandens bandinį į jį patenka smėlio, reikia laukti, kol smėlis nusės į dugną ir jį pašalinti. Jei vandenyje plaukioja makrofitai, juos taip pat reikia pašalinti. Tolimesnė mėginių analizė atlikta BHL Juodkrantėje ir Vilniuje.

2.1 pav. Baltijos jūros pietrytinė dalis

Mėginių ėmimo metu registruota vandens temperatūra, vandens savitasis elektrinis laidis, srovės kryptis, vėjo kryptis ir greitis. 137Cs radionuklido TA bei hidrometeorologinių parametrų tyrimų rezultatai pateikti 3-iame disertacijos skyriuje.

2.1.2. Radiocheminė analizė

Patikimiausi ir iki šiol dažniausiai naudojami 137Cs TA nustatyti jūros vandenyje – klasikiniai radiocheminiai metodai. Jie susideda iš kelių pagrindinių etapų: 

2. radionuklido koncentravimo kartu su stabiliu nešikliu;

3. bandinio valymo;

· aktyvumo matavimo pagal γ ar β spinduliuotę.

Darbe pateiktas ferocianidinis-karbonatinis metodas, naudotas radionuklidų TA nustatyti nefiltruotame Baltijos jūros priekrantės vandenyje.

137Cs radionuklido TA nustatymo Baltijos jūros vandenyje metodika, kurią daugelį metų naudoja BHL ir kuri buvo naudojama šiame darbe, yra patikima ir nuo kitose šalyse naudojamų tyrimų metodų iš esmės nesiskiria. 137Cs TA matavimo tikslumas buvo patikrintas oficialiuose tarptautiniuose tarplaboratoriniuose interkalibravimo tyrimuose (2000–2001 m., 2001–2003 m., 2004–2005 m.) Riso nacionalinėje laboratorijoje (Danija). Analizės schema pateikta 2.2 paveiksle.


[image: image29]2.2 pav. 137Cs radiocheminės analizės schema

Koncentravimas. 137Cs kartu su 90Sr radionuklidu koncentruojamas iš to paties      40–50 litrų nefiltruoto vandens bandinio (2.3 pav.).

2.3 pav. Indas, kuriame koncentruojamas 137Cs radionuklidas (vandens bandinio tūris – 40 l)

Vandens bandinys parūgštinamas iki pH 2 ir gerai išmaišomas. Atsižvelgiant į tai, kad stabilių cezio ir stroncio izotopų jūriniame vandenyje yra tik, atitinkamai, 4 ( 10-4 ir 8 mg/l (Громов и др., 1985), radionuklidų ultramikrokiekiai koncentruojami kartu su nešikliais. Cezis nusodinamas geltonąja kraujo druska. Bandinys paliekamas 12–24 valandoms, kol susiformuos ir sustambės cezio magnio ferocianidai. Jų tirpumą mažina K4[Fe(CN)6] perteklius. Šių smulkiadispersinių nuosėdų koaguliacijai naudojami karbonatai, susidarantys koncentruojant stroncį iš to paties vandens bandinio. Nusodinant karbonatus, kartu su stronciu sėda kalcis ir didelė dalis magnio. Ypač svarbu sumažinti magnio nusėdimą, nes nusodikliu naudojant Na2CO3, susidaro bazinis magnio karbonatas Mg(OH)CO2 ir amorfinis, sunkiai filtruojamas magnio hidroksidas. Kadangi Mg(OH)2 susidaro prie pH 10, todėl prieš nusodinimą sudaroma buferinė NH4OH-NH4Cl (pH(9) sistema. Antra vertus, amonio chloride ištirpsta bazinis magnio karbonatas ir nuosėdose maksimaliai sumažinamas balastinis magnio kiekis. Po karbonatų nusodinimo bandinys paliekamas iki pilnos nuosėdų sedimentacijos 48–96 valandoms. Kai tirpalas praskaidrėja jis dekantuojamas naudojant plastmasines žarneles. Nuosėdos surenkamos į stiklinį indą. Talpos sienelės, ant kurių liko ferocianidinių-karbonatinių nuosėdų, nuplaunamos 2N HCl, distiliuotu vandeniu ir surenkamos į kitą stiklinį indą. Pastarajame inde rūgštus tirpalas neutralizuojamas amoniaku ir persodinami karbonatai. Gautos nuosėdos iš abiejų stiklinių indų filtruojamos per tankų popierinį filtrą, džiovinamos ir paliekamos tolimesnei analizei (Styra ir kt., 2001).

Koncentrato analizė. Ferocianidinės nuosėdos, gautos koncentruojant technogeninius radionuklidus 137Cs ir 90Sr iš jūros vandens, tirpinamos 2N bei 6N druskos rūgštyse kol pilnai ištirpsta karbonatai. Kad neprarasti dalies cezio, ypač svarbu išvengti rūgšties pertekliaus. Tirpalas virinamas 10 min. ir paliekamas 2 val., kad sustambėtų ferocianidinės nuosėdos. Netirpios nuosėdos, savo sudėtyje turinčios 137Cs, nufiltruojamos, praplaunamos 0,5N HCl. Tokiu būdu cezis atskiriamas nuo stroncio (2.4 pav.).

2.4 pav. Cezis (mėlynos nuosėdos) atskirtas nuo stroncio (tirpalas)

Gautasis stroncio tirpalas paliekamas tolimesnei analizei, o nuosėdos, kuriose yra cezio, šlapiai deginamos H2SO4 ir HNO3 (1 : 3) rūgščių mišinyje (2.5 pav.), kol išnyksta tamsi deginamos medžiagos spalva (nuosėdos tampa baltos). Gautasis tirpalas su nuosėdomis garinamas beveik iki sausos liekanos ir praskiedžiamas distiliuotu vandeniu. Pilant į tirpalą NH4OH bei NH4CO3 nusodinami Fe, Ca ir Mg ir kt. elementai. Tokiu būdu atliekamas 137Cs amoniakinis valymas nuo priemaišų.

2.5 pav. Cezio nuosėdų šlapiasis deginimas H2SO4 ir HNO3 rūgščių mišinyje

Nuosėdos filtruojamos per popierinį filtrą, praplaunamos karštu amoniakiniu vandeniu ir išmetamos. Išvalytas cezio tirpalas garinamas iki 20 ml tūrio, parūgštinamas koncentruota HCl (sudaroma 3N HCl terpė), atšaldomas (–2 (C) ir, naudojant SbCl3 sotų tirpalą ledinėje acto rūgštyje bei NH4I, radiocezis kartu su nešikliu pervedamas į gravimetrinę Cs3Sb2I9 formą (Styra ir kt., 2004a).

2.1.3. Stabiliojo cezio nešiklio cheminės išeigos įvertinimas

Cs3Sb2I9 nuosėdos dedamos į standartinės geometrinės formos indą, kurio aukštis       2 mm, skersmuo – 25 mm (2.6 pav.) ir sveriamos analitinėmis svarstyklėmis.

Stabiliojo cezio nešiklio cheminė išeiga apskaičiuojama pagal formulę:

čia: ηCs – cezio nešiklio cheminė išeiga, vieneto dalimis; a – Cs3Sb2I9 nuosėdų masė, g;          b – įvestasis cezio nešiklio kiekis pagal Cs+ joną, g.

2.6 pav. Cs3Sb2I9 (cezio stibio jodido) nuosėdos

Kadangi į vandens mėginį pridedami santykinai dideli stabilaus cezio kiekiai, skaičiuojant cheminę išeigą, galima nekreipti dėmesio į gamtinio cezio kiekį vandenyje. Cezio nešiklio vidutinė cheminė išeiga lygi 60–80 % (Styra ir kt., 2004a).

2.1.4. 137Cs tūrinio aktyvumo nustatymas

Cs3Sb2I9 nuosėdų aktyvumas matuotas didelės skiriamosios gebos gama spektrometru CANBERRA su puslaidininkiniu HPGe detektoriumi (skiriamoji geba – 2 keV,    efektyvumas – 15 %).

Pagrindiniai puslaidininkinio HPGe detektoriaus ypatumai:

· galimybė registruoti plataus energijų diapazono elektrinius signalus;

· didelė skiriamoji geba;

· signalo tiesiškumas;

· impulso amplitudės nejautra impulsų skaičiavimo greičiui;

· didelis impulso augimo greitis;

· nejautra magnetiniams laukams.

Detektoriaus vakuuminė sistema prijungta prie detektoriaus šaldymo strypo, termiškai sujungto su skystuoju azotu. Gamtinės spinduliuotės poveikiui susilpninti detektorius apgaubtas švino sluoksniu.

Gama spektrometrinis įrenginys ir jo schema pateikti 2.7 ir 2.8 paveiksluose.

2.7 pav. Gama spektrometras su puslaidininkiniu HPGe detektoriumi CANBERRA prijungtas prie personalinio kompiuterio


[image: image36]
2.8 pav. Puslaidininkinio gama spektrometro schema

137Cs radionuklidas identifikuotas pagal 662 keV energiją.

Spektrometras kalibruotas dviejų geometrinių formų indams: standartinei geometrinei formai (aukštis – 2 mm, skersmuo – 25 mm), į kurią buvo dedamos tiriamosios Cs3Sb2I9 nuosėdos ir 200 ml talpos standartiniam indui. Kalibravimui naudoti skirtingų tankių žinomo aktyvumo kietieji 152Eu + 137Cs etalonai.

Išmatuoti bandinių aktyvumai perskaičiuoti tūrio vienetui (Bq/m3). 137Cs radionuklido TA jūros vandens bandiniuose apskaičiuoti pagal formulę:

čia: AA – radionuklido TA, Bq/m3;  NA – (-spektro  smailės  plotas  atėmus  foną, imp/s;        (E – (-spektrometro efektyvumas;  (( – radionuklido atitinkamos energijos kvantinis našumas;   (ch – radionuklido cheminė išeiga, vieneto dalimis; VA – vandens tūris, m3; ( – radionuklido skilimo konstanta; t – laikas nuo bandinio paėmimo iki matavimo.

Atsižvelgiant į visus radiocheminės analizės etapus ir radiometriją, 137Cs radionuklido TA paklaida – 10 %. 

2.2. 137Cs tūriniam aktyvumui įvertinti jūros priekrantėje matematinio modelio sudarymo metodika

Matematinis jūrinės aplinkos procesų modeliavimas leidžia išsamiai tirti pasyviųjų priemaišų pernašą. Atviruose jūros vandenyse mėginių paėmimas ir jų analizė brangiai kainuoja, o pritaikius kompiuterinius modelius galima prognozuoti ir laiku išvengti neigiamų taršos pasekmių. Matematinis pasyviųjų priemaišų pernašos procesų modeliavimas ypač naudingas, kai reikia prognozuoti taršos šaltinio buvimo vietą, jo galią, teršiančiųjų medžiagų pokyčius jūros vandenyje, žinant tik hidrometeorologinius parametrus ir teršalų kitimo eigą priekrantės vandenyje.

Teoriškai įvertinti pasyviųjų priemaišų pokyčius Baltijos jūros priekrantės vandenyse sudarytas ir pritaikytas matematinis modelis, kurio esminiai aspektai pateikti žemiau.

Modelis skirtas tirti pasyviųjų priemaišų pernašą pietrytinės Baltijos jūros dalies ir priekrantės vandenyse. Sudarant matematinį modelį nepaisoma pasyviųjų priemaišų nusėdimo greičio, kuris yra labai nežymus, lyginant su kitais veiksniais, o keičiantis meteorologinėms sąlygoms ir esant sudėtingam jūros dugno reljefui, gali būti priešingo ženklo. Modelyje neįskaitoma vertikaliosios turbulentinės difuzijos komponentė. Palyginti su horizontaliąja difuzija, vertikaliosios efektas labai nežymus, kadangi horizontalaus turbulentinės difuzijos koeficiento vertė (200 m2/s) šešiomis eilėmis aukštesnė už vertikalaus turbulentinės difuzijos koeficiento reikšmę (0,8 × 10-4 m2/s). Todėl modelyje naudojama plokštuminė turbulentinės difuzijos lygtis:

čia: C = C(x, y, t) – priemaišų koncentracija; v = v(x, y) – vandens masių judėjimo greičio vektorius; Cs – pasyviųjų priemaišų šaltinio koncentracija; K – turbulentinės difuzijos koeficientas.

(2.3) lygties sprendimas susideda iš dviejų pagrindinių etapų: pirmajame etape – apskaičiuojami vandens srovių greičiai; antrajame – sprendžiama horizontaliosios difuzijos lygtis ir apskaičiuojamas teršiančiosios medžiagos koncentracijos pasiskirstymas tiriamojoje jūros dalyje reikiamu laiko momentu. Kadangi nežinoma taršos šaltinio apimtis, todėl modelyje naudojamas „taškinis“ šaltinis.

Sprendžiant (2.3) lygtį įvedamos kraštinės ir pradinės sąlygos. Jūros kranto linijos srityje Γc priimama priemaišų nepratekėjimo sąlyga:

čia: (c – jūros kranto kontūras; n – kontūro (c normalė.
Atviroje jūrinės akvatorijos kontūro dalyje Γw, atsižvelgiant į atstumą iki esamo „taškinio“ taršos šaltinio ir santykinai neilgos tiriamųjų priemaišų sklidimo trukmės, pasyviųjų priemaišų koncentracija laikoma vienoda:

čia: Cf – „foninė” koncentracija jūros vandenyje.

Taip pat priimama sąlyga, kad pradinis pasyviųjų priemaišų koncentracijos pasiskirstymas tiriamojoje akvatorijoje sutampa su „fonine” jūroje esančių teršalų koncentracija:

visuose jūrinės akvatorijos taškuose, išskyrus taršos šaltinio buvimo vietą, kur:

čia: (xs, ys) – „taškinio” taršos šaltinio koordinatės.

Sprendžiant dvimatės difuzijos lygtį buvo taikomos įvairios sprendimo schemos. Tačiau, atsižvelgiant į negreitą priemaišų koncentracijos susilyginimo jūros paviršiniame vandenyje procesą, parinkta ir pritaikyta teorinė schema su vienpuse aproksimacija (Флетчер, 1991):

čia: 

Ši matematinė schema pasižymi pastovumu, lengvai programuojama, greitai apskaičiuojami duomenys.

Greičių laukams apskaičiuoti taikytas stacionarus modelis (Фельзенбаум, 1960):

čia: ψ = ψ(x, y) – pilnų srautų funkcija; a – vertikalaus pokyčio koeficientas; T = (Tx, Ty) – tangentinis vėjo įtempimo vektorius; H – jūros gylis.

Tiesioginis poveikis į jūros vandens paviršių apibūdinamas tangentiniais vėjo įtempimais, pasireiškiančiais dėl turbulentinės trinties į jūros paviršių. Jie yra laikomi proporcingais vėjo greičio kvadratui:

čia: ( = 0,00325 kg/m3 – proporcingumo koeficientas; W = (Wx, Wy) – vėjo greičio modulis.

 Apskaičiavus pilnų srautų funkciją ψ(x, y) (m3/s) kiekviename tinklinės srities mazge, vandens judėjimo greitis jūros paviršiuje apskaičiuojamas naudojant sekančias formules:

čia: u – vandens judėjimo greitis x ašies kryptimi (m/s); v – vandens judėjimo greitis y ašies kryptimi (m/s).

Patikrinti matematinio modelio efektyvumą galima su pasyviąją medžiaga – dirbtiniu radionuklidu 137Cs, nes jūros vandenyje jis yra joninės formos ir randamas visoje jūrinėje akvatorijoje.

2.3. Antrojo skyriaus išvados

1. 137Cs radionuklido tūrinio aktyvumo tyrimai atlikti Baltijos jūros Lietuvos priekrantės vandenyje. 137Cs radionuklidas koncentruotas iš 40 l paviršinio jūros vandens bandinio.

2. 137Cs radionuklido tūrinio aktyvumo tyrimai Baltijos jūros priekrantės paviršiniame vandenyje atlikti naudojant vieną metodiką (radiocheminę analizę) ir matavimo įrangos tipą (gama spektrometrinę įrangą) per visą nagrinėjamąjį laikotarpį.

3. Sudaryta ir pritaikyta teorinė schema, kuri aprašo pasyviųjų priemaišų pasiskirstymą pietrytinės Baltijos jūros dalies bei priekrantės paviršiniame vandenyje. Į matematinį modelį įvedami hidrometeorologiniai bei difuziniai parametrai.

3. MATEMATINIS MODELIS

Šiame disertacijos skyriuje pateiktas sudaryto ir pritaikyto matematinio modelio, skirto pasyviųjų priemaišų pernašai Baltijos jūros pietrytinėje dalyje bei Lietuvos priekrantėje modeliuoti ir teršalų pasiskirstymui prognozuoti, aprašymas.

3.1. Matematinis modelis pasyviųjų priemaišų pernašai Baltijos jūros pietrytinėje dalyje ir priekrantėje vertinti

Naudojant formules, pateiktas 2 skyriaus 6 poskyryje, sudarytas ir pritaikytas matematinis modelis tirti pasyviųjų priemaišų pernašą pietrytinės Baltijos jūros dalies bei priekrantės paviršiniame vandenyje, esant „taškiniam“ taršos šaltiniui. Pasyviąja priemaiša pasirinktas 137Cs radionuklidas, kadangi jūros vandenyje jis yra tirpios jonų pavidalo formos ir randamas visoje Baltijos jūroje.

Tiriamosios jūrinės akvatorijos plotas sudaro 3 % visos jūros ploto (3.1 pav.). Visas Baltijos jūros plotas yra 415000 km2. Modeliuojama jūros sritis padalinta į 22 (x ašies kryptimi) ir 44 (y ašies kryptimi) 4 km pločio intervalus. Modelyje naudojami realūs jūros gyliai. Pasirinktame regione vidutinis jūros gylis yra apie 20 m.

3.1 pav. Tiriamoji Baltijos jūros sritis (P – Palanga; K – Klaipėda; J – Juodkrantė; N – Nida)

Šis modelis susideda iš dviejų pagrindinių dalių: pirmojoje – įvertinami srovių greičių laukai, antrojoje – sprendžiama horizontaliosios difuzijos lygtis judančioje terpėje ir apskaičiuojamas 137Cs radionuklido TA pasiskirstymas pietrytinėje jūros dalyje ir priekrantėje bet kuriuo laiko momentu ir bet kokiomis hidrometeorologinėmis sąlygomis. Skaičiavimo algoritmas, skirtas pasyviųjų priemaišų pernašai tirti, pateiktas žemiau:

>  restart:with(linalg):

>  with(plots): with(plottools):

>  read `C:\\Difuzija\\Data`:
“Taškinio” taršos šaltinio vietos parinkimas

>  Atst(50, 70);

AT:=%:` numS`=numS;    AT:=Atst(50, 70):
Kintamieji parametrai

>  u:=[50,60,100,300];  Priemaišų koncentracijų lygio linijos,  Bq/m3
>  c0:=50:                      Foninė koncentracija vandens paviršiuje,  Bq/m3
>  cS:=100*c0:              Koncentracija taršos šaltinio taške,  Bq/m3
>  cKM:=6:                   Koncentracija Kuršių mariose,  Bq/m3
>  qKM:=10^4:             Vandens srautas iš Kuršių marių,  m3/s
>  alpha:=200.:              Difuzijos koeficientas 80..250,  m2/s
>  tau:=1800:                 Laiko žingsnis,  900 - 1 para
>  paru_sk:=20:             Nagrinėjamas laiko tarpas,  paromis
>  Wx:=5:                      Vėjo greitis Ox ašies kryptimi
>  Wy:=0:                      Vėjo greitis Oy ašies kryptimi
Greičių masyvai

>  for m in w do 

vx[m]:=0.015*Wx-1.5*psiy[m]*qKM:

vy[m]:=0.015*Wy+1.5*psix[m]*qKM:    od:

>  c:='c':                c:=table():
>  sx:=alpha*tau/(1000.*h)^2: sy:=alpha*tau/(1000.*h)^2:
>  arr:=arrow([110, 150], vector(2*[Wx,Wy]), 0.6, 4, .4, color=black):
Pradinės sąlygos (difuzija)

>  for v in w do    c[v]:=c0: od:    for v in gnum do     c[v]:=c0:  od:
Kraštinės sąlygos (difuzija)

>  for v in jura do    c[v]:=c0:    od:       c[numS]:=cS:
Iteracijos (difuzija)

>  h1:=1/(1000.*h):     n0:=paru_sk*round(3600*24/tau):        q:='q':       sk:=0:
>  for n from 0 to n0 do
>  #c[KM]:=cKM:
>  for q in w do    sgx:=signum(vx[q]):    sgy:=signum(vy[q]):
>  c[q] := c[q]+sx*(c[q+1]+c[q+nx]+c[q-1]+c[q-nx]-4*c[q])-
>  tau*h1*(vx[q]*sgx*(c[q]-c[q-sgx])+sgy*vy[q]*(c[q]-c[q-sgy*nx]));
>  od:
>  for ii from 1 to nops([krantas]) do    c[krantas[ii]]:=c[krantasn[ii]]:od:   # c[KM]:=cKM:
>  if n mod 96=0 then  sk:=sk+1:   parusk:=evalf[3](n*tau/3600/24):
>  cp[sk]:=c[658]:
>  ck[sk]:=c[548]:
>  cj[sk]:=c[438]: 
>  cn[sk]:=c[305]:
>  print(display(PC,
>  plot((map(x->[[uzl(x-1)],[uzl(x+1)]],[numS]))),
>  textplot([85,83,evalf[3](c[numJ])],align=RIGHT), 
>  textplot([uzl(numS+nx),evalf[3](c[numS])]),    
> seq(textplot([uzl(jj),evalf[3](c[jj])]),
>  jj=[ seq(136+8*nx*i,i=0..4),seq(140+8*nx*i,i=0..4),
>  seq(144+8*nx*i,i=0..4),seq(148+8*nx*i,i=1..4),seq(151+8*nx*i,i=1..4)
>  ]),view=[0..100,0..180],title=cat(` T=`,convert(evalf[3](n*tau/3600/24),symbol),`,    alpha=`,convert(alpha,symbol),` ,    W=`,convert([Wx,Wy],symbol)))):
>  cc:=(x,y)->c[num(x,y)]:
>  pp[sk]:=display(PCm(n), PCcont([0..100,0..180],u),
>  TEXT([110,80],  cat(` tau=`,  convert(tau,symbol))),
>  TEXT([110,67],  cat(` alfa=`, convert(alpha,symbol))),
>  TEXT([110,54],  cat(` cS=`,   convert(cS,symbol))),
>  TEXT([110,41],  cat(` S=`,   convert([round(uzl(numS)[1]),round(uzl(numS)[2])],symbol))),
>  TEXT([110,170], cat(` W=`,convert([Wx,Wy],symbol))),
>  arr,
>  view=[0..138,0..180]):    print(pp[sk]);
>  fi:od:
Kadangi daugeliu atvejų eksperimentiškai nustatyti 137Cs „taškinį“ taršos šaltinį atviros jūros vandenyje gana sunku arba tiesiog neįmanoma, todėl jo buvimo vieta parenkama atsižvelgiant į užduoties tikslą. Taršos šaltinio vietą tikslinga parinkti atsižvelgiant į eksperimentinių tyrimų metu nustatytą vėjo kryptį, kadangi tai yra svarbiausias veiksnys formuojant teršalų sklidimo kryptį paviršiniame jūros vandenyje.

Eksperimentinių tyrimų laikotarpiu 137Cs vidutinis TA Baltijos jūros paviršiniame vandenyje buvo 50 Bq/m3. Būtent šis skaičius pasirinktas kaip foninė reikšmė tiriamojoje jūros dalyje (3.2 pav.).

3.2 pav. 137Cs radionuklido TA (Bq/m3) pradiniu laiko momentu („foninė“ koncentracija)

Atliekant teorinius skaičiavimus atsižvelgiama į vandens srautą iš Kuršių marių bei 137Cs TA marių vandenyje (6 Bq/m3). Horizontaliosios turbulentinės difuzijos koeficiento vertė pietrytinėje Baltijos jūros dalyje lygi 200 m2/s (Михайлов, 1974). „Taškinio“ taršos šaltinio galia parinkta atsižvelgiant į eksperimentinių tyrimų metu nustatytą 137Cs TA kitimo eigą jūros priekrantės vandenyje. Uždavinyje naudoti vėjo krypties ir greičio eksperimentiniai duomenys.

Sudarytas matematinis modelis leidžia išsamiai tirti Baltijos jūros priekrantės zoną. Šiuo atveju sprendžiamas atvirkštinis uždavinys – skaičiuojamos pasyviųjų teršalų koncentracijos jūros priekrantės zonos paviršiniame vandenyje, t. y. ieškoma teorinių ir eksperimentinių reikšmių optimalaus sutapimo bei pokyčių priežasčių. Teorinė schema yra universali, aprašant ir prognozuojant pasyviųjų priemaišų plitimą Baltijos jūroje.

3.2. Trečiojo skyriaus išvados

1. Matematinis modelis skirtas 137Cs radionuklido pernašai pietrytinėje Baltijos jūros dalyje ir priekrantėje vertinti. Žinant 137Cs tūrinio aktyvumo pasiskirstymą jūros priekrantės vandenyje ir esant konkrečiai meteosituacijai, galima prognozuoti „taškinio“ taršos šaltinio atsiradimo vietą ir jo galią bei įvertinti teršalų pasiskirstymą atviruose jūros vandenyse.

2. Šis modelis gali būti taikomas ir kitų pasyviųjų teršalų pernašai bei savivalai Baltijos jūros vandenyje tirti.

3. Keičiant pradinius duomenis, kraštines ir pradines sąlygas, šį modelį galima taikyti bet kurios Baltijos jūros dalies, o taip pat ir kitų vandens baseinų tyrimams.

4. EKSPERIMENTINIŲ IR TEORINIŲ TYRIMŲ REZULTATAI IR JŲ ANALIZĖ

Šis skyrius skirtas radioaktyviosios taršos Baltijos jūros Lietuvos priekrantės paviršiniame vandenyje pokyčiams vertinti. Čia pateikiami 137Cs radionuklido tūrinių aktyvumų tyrimų rezultatai. Atliktas BHL archyvinių 137Cs radionuklido tūrinių aktyvumų tyrimų duomenų, gautų šiltuoju 1997–2003 metų laikotarpiu Lietuvos jūrinės akvatorijos ir priekrantės vandenyse palyginimas bei savivalos tendencijos analizė.

Galimoms 137Cs tūrinio aktyvumo kitimo priežastims priekrantės vandenyje nustatyti reikalinga gausi eksperimentinių duomenų bazė, todėl autorė 2004–2006 m. atliko tyrimus jūros priekrantėje prie Juodkrantės įvairiais metų sezonais. Čia pateikiama 137Cs tūrinio aktyvumo kitimo eigos analizė, vidutinės tūrinių aktyvumų reikšmės bei nuokrypų nuo vidutinių reikšmių įvertinimas. Šiame skyriuje pateikti rezultatai publikuoti [1A–7A] darbuose.

4.1. 137Cs radionuklido tūrinio aktyvumo palyginimas Lietuvos jūrinėje akvatorijoje ir priekrantėje bei savivalos tendencijos analizė

Atliktas 1997–2003 m. laikotarpiu gautų 137Cs radionuklido TA matavimų rezultatų atviruose Baltijos jūros vandenyse ir priekrantėje palyginimas (4.1 pav.) [1A].

[image: image53.jpg]8
I : Palanga
9
5 3 % | \ Kaipéda
x *
2
4 uodkranté
x
Nida
20°00° 21°00'

55°30'




4.1 pav. Okeanografinės stotys pietrytinėje Baltijos jūros dalyje: ● – tarptautinės, × – nacionalinės [1A]

Tarpusavyje lyginami tik šiltuoju metų laikotarpiu gauti rezultatai, nes tik šiuo laikotarpiu buvo atliekami tyrimai jūros priekrantėje. Matavimo rezultatai tarpusavyje lyginami tik tada, kai laiko skirtumas tarp atliktų matavimų yra ne didesnis kaip mėnuo. Per šį laikotarpį Lietuvos jūrinės akvatorijos vandenyje 137Cs radionuklido TA nespėja pakisti, išskyrus atvejus, kai ilgą laiką vyrauja stiprus vienos krypties vėjas.

Remiantis teorinių skaičiavimų rezultatais (Styra et al, 2000b), 137Cs TA Baltijos jūros vandenyje 1997–2003 m. laikotarpiu turėjo būti mažesnis nei rodo gauti eksperimentinių tyrimų duomenys. Reiškia, kad vandens savivala nuo šio radionuklido vyksta labai lėtai. Per minėtą laikotarpį Baltijos jūros paviršiniame vandenyje nustatyti keli radiocezio TA reikšmių padidėjimo atvejai [1A].

Baltijos jūros priekrantėje 137Cs TA pokyčiai turi savo ypatumus, kurie priekrantėje ir atviroje jūros dalyje yra skirtingi. Pastarojoje taip pat stebimi šio radionuklido TA reikšmių padidėjimai. Be abejo, atviroje Baltijos jūroje vykstantys procesai įtakoja lokalius efektus. Antra vertus, lokalūs efektai taip pat gali turėti savo ypatumus, kurie priklauso nuo hidrometeorologinių situacijų, konkrečios jūros dalies morfologijos, o taip pat dėl papildomos radioaktyviosios taršos atsiradimo.

Atliktas 137Cs radionuklido TA vidutinių mėnesio ir ekstremalių reikšmių atviroje jūroje ir priekrantėje palyginimas. 1997–2003 m. atviroje jūroje ir priekrantėje registruotos 137Cs radionuklido TA vidutinės mėnesio reikšmės pateiktos 4.2 paveiksle. Jei matavimai buvo atlikti tais pačiais mėnesiais, dydžiai palyginti tame pačiame histogramos stulpelyje, jei laikotarpis tarp matavimų šiek tiek skiriasi – stulpeliai pateikti greta.

Iš 4.2 paveiksle pateiktų rezultatų matyti, kad priekrantėje dažniau registruojamos didesnės 137Cs radionuklido TA vidutinės reikšmės nei atviroje jūroje. Tačiau kai kuriais atvejais, pavyzdžiui, 1999 m. liepos mėn. arba 2001 m. spalio mėn., šio radionuklido TA reikšmės atviroje jūroje žymiai didesnės už reikšmes priekrantėje. Šį reiškinį sąlygoja hidrometeorologinė situacija bei radioaktyviosios taršos lokalizacija. Vadinasi, susidarius tam tikrai situacijai, papildoma radioaktyvioji tarša formuojasi atviroje jūroje ir atliekamų eksperimentinių tyrimų metu nesuspėja pasiekti kranto. Kitais atvejais ji yra pasitraukusi iš atvirų Lietuvos jūrinės akvatorijos vandenų ir priartėjusi kranto link. Nustatyta, kad 137Cs TA vidutinės reikšmės didėja ir mažėja atitinkamai atviroje jūroje ir priekrantėje pakaitomis. Reikšmių padidėjimas atviroje jūroje rodo, kad teršalai nepasiekė kranto, tuo tarpu jų padidėjimas priekrantėje ir sumažėjimas atviroje jūroje rodo, kad 137Cs radioaktyvioji „dėmė“ pasiekė krantą pasišalindama iš atvirų Lietuvos jūrinės akvatorijos vandenų.

4.2 pav. 137Cs TA vidutinės mėnesio reikšmės (Bq/m3) [1A]

Remiantis vidutinėmis matavimų rezultatų reikšmėmis, nepastebėta nei intensyvaus atviros Baltijos jūros akvatorijos, nei priekrantės vandens apsivalymo nuo 137Cs radionuklido proceso (4.2 pav.). Matomai, vyksta vandens masių su padidintu ar sumažintu šio radionuklido kiekiu mainai.

1997–2003 m. atviros jūros ir priekrantės vandenyse nustatyti žymūs skirtumai tarp minimalių ir maksimalių TA reikšmių (4.1 lentelė).

4.1 lentelė. 137Cs radionuklido TA minimalios ir maksimalios reikšmės (Bq/m3) Baltijos jūroje šiltaisiais 1997–2003 m. laikotarpiais [1A]

	137Cs radionuklido TA, Bq/m3

	Atviroji jūra
	Priekrantė

	min
	max
	min
	Max

	44
	212
	44
	209


Iš 4.1 lentelėje pateiktų duomenų matyti, kad skirtumas tarp minimalių ir maksimalių 137Cs radionuklido TA reikšmių atviroje jūroje ir priekrantėje yra panašus. Santykis tarp maksimalių reikšmių ir santykis tarp minimalių reikšmių tiek atviroje jūroje tiek ir priekrantėje yra artimas vienetui.

Žymūs skirtumai tarp ekstremalių reikšmių rodo 137Cs radionuklido TA nestabilumą, kuris gali būti susijęs su hidromorfologinių procesų įtaka, o, galbūt, papildomos taršos patekimu į Baltijos jūrą. Visiškai aišku, kad tokios 137Cs radionuklido TA reikšmės, kaip    209 ir 212 Bq/m3, Baltijos jūros paviršiniame vandenyje negali atsirasti savaime.

4.2 lentelėje pateiktos 137Cs TA vertės, nustatytos Baltijos jūros Lietuvos priekrantės vandenyje prie Juodkrantės šiltuoju 2002–2003 m. laikotarpiu [4A].

4.2 lentelė. 137Cs TA ir vandens temperatūra pietrytinės Baltijos jūros priekrantės vandenyje prie Juodkrantės 2002–2003 m. [4A]

	Nr.
	Data
	137Cs TA, Bq/m3
	t, °C

	1
	02 06 25
	59 ± 6
	17,0

	2
	02 06 27
	97 ± 10
	17,0

	3
	02 06 28
	102 ± 10
	17,0

	4
	02 06 29
	57 ± 6
	16,5

	5
	02 07 01
	76 ± 8
	16,0

	6
	03 06 24
	76 ± 8
	16,0

	7
	03 06 25
	56 ± 6
	16,0

	8
	03 06 26
	65 ± 7
	16,5

	9
	03 06 28
	52 ± 5
	17,5

	10
	03 06 29
	48 ± 5
	16,0

	11
	03 07 01
	63 ± 6
	16,0

	12
	03 07 03
	58 ± 6
	15,0

	13
	03 07 05
	56 ± 6
	19,0

	14
	03 08 25
	58 ± 6
	–

	15
	03 08 26
	52 ± 5
	17,5

	16
	03 08 29
	59 ± 6
	17,5


Jūros vandens savivala vyksta dėl vertikaliosios turbulentinės difuzijos ir savaiminio radioaktyviojo skilimo. 137Cs radionuklido TA kitimo laiko atžvilgiu prognozė (Styra et al, 2000b) rodo, kad 2002–2003 m. jo TA Baltijos jūros vandenyje turėjo būti apie 50 Bq/m3. Kai kuriais atvejais TA paklaidų ribose sutapo su minėta reikšme, tačiau tokios TA vertės buvo nustatomos gana retai. Eksperimentiniai rezultatai žymiai didesni už teoriškai apskaičiuotus. Toks 137Cs radionuklido TA padidėjimas nustatytas 2002 m. birželio mėnesį, kai jo TA vertė pakito iki 102 Bq/m3. 2003 m. birželio–liepos mėn. eksperimentinių tyrimų rezultatai nežymiai skyrėsi nuo teorinės TA reikšmės (Styra et al, 2000b), kur 137Cs TA kito nuo 48 iki 76 Bq/m3. Panaši situacija pastebėta ir tų pačių metų rugpjūčio mėn., tačiau šiuo atveju nustatyta kiek mažesnė maksimali TA reikšmė – 59 Bq/m3.

Tokie 137Cs radionuklido TA padidėjimai negali būti aiškinami tik hidrometeorologinių procesų įtaka. Nustatytos aukštos 137Cs TA reikšmės jūros vandenyje rodo galimos papildomos radioaktyviosios taršos patekimą į Baltijos jūrą. Tai galėjo būti susiję su dampingo vietomis Baltijos jūroje.

4.2. 137Cs radionuklido tūrinio aktyvumo pokyčiai Baltijos jūros Lietuvos priekrantėje

4.2.1. 137Cs tūrinio aktyvumo kitimo cikliškumas priekrantės paviršiniame vandenyje 2004 m.

2004 m. vasarą–rudenį atlikta 137Cs radionuklido TA stebėsena Baltijos jūros priekrantės vandenyse prie Juodkrantės. Radionuklido TA matavimai vykdyti trimis etapais. Keletas radiocezio TA matavimų atlikta jūros priekrantėje prie Nidos, Preilos bei Pervalkos. Tuo pačiu metu buvo įvertintos hidrometeorologinės situacijos [2A–5A]. Gauti rezultatai pateikti 4.3 lentelėje.

4.3 lentelė. 137Cs radionuklido TA, vandens savitasis elektrinis laidis ir temperatūra, vėjo kryptis ir greitis Baltijos jūros priekrantėje (Juodkrantė) 2004 m. [4A; 5A]

	Nr.
	Data
	t, °C
	σ, mS/m
	Vėjo kryptis
	Vėjo greitis, m/s
	137Cs TA, Bq/m3

	1
	04 06 30
	16,0
	–
	V
	3
	66 ± 7

	2
	04 07 01
	16,0
	–
	V
	4
	60 ± 6

	3
	04 07 02
	15,0
	–
	V
	4
	53 ± 5

	4
	04 07 03
	16,0
	–
	V
	3
	54 ± 5

	5
	04 07 04
	17,0
	–
	P
	3
	59 ± 6

	6
	04 07 05
	17,0
	–
	V
	5
	58 ± 6

	7
	04 07 06
	16,5
	–
	V
	6
	57 ± 6

	8
	04 07 07
	17,0
	–
	V
	5
	55 ± 6

	9
	04 07 08
	17,5
	–
	P
	2
	61 ± 6

	10
	04 07 09
	17,5
	–
	R
	6
	48 ± 5

	11
	04 07 10
	17,0
	–
	V
	5
	50 ± 5

	12
	04 07 12
	16,0
	–
	P
	7
	57 ± 6

	13
	04 07 13
	16,5
	–
	V
	5
	80 ± 8

	14
	04 07 14
	16,0
	–
	V
	5
	84 ± 8

	15
	04 07 15
	16,0
	–
	V
	3
	74 ± 7

	16
	04 07 17
	16,0
	–
	V
	3
	94 ± 9

	17
	04 07 18
	17,0
	–
	R
	2
	77 ± 8

	18
	04 08 24
	17,0
	–
	R
	3
	64 ± 6

	19
	04 08 26
	17,5
	–
	P
	2
	76 ± 8

	20
	04 08 28
	17,0
	720
	P
	5
	91 ± 9

	21
	04 08 29
	17,5
	710
	P
	3
	76 ± 8

	22
	04 08 30
	18,0
	715
	P
	3
	57 ± 6

	23
	04 09 01
	17,5
	690
	P
	5
	54 ± 5

	24
	04 09 02
	17,5
	690
	V
	5
	50 ± 5

	25
	04 09 03
	17,0
	680
	ŠV
	6
	49 ± 5

	26
	04 09 04
	18,0
	690
	Š
	3
	52 ± 5

	27
	04 09 05
	18,0
	685
	V
	1
	55 ± 6

	28
	04 10 16
	9,5
	660
	R
	5
	60 ± 6

	29
	04 10 18
	10,0
	700
	PR
	5
	70 ± 7

	30
	04 10 20
	10,5
	700
	Š
	1
	65 ± 7

	31
	04 10 22
	10,0
	700
	PV
	6
	72 ± 7

	32
	04 10 24
	11,5
	710
	V
	5
	71 ± 7

	33
	04 10 26
	11,0
	700
	V
	5
	70 ± 7

	34
	04 10 28
	10,0
	680
	R
	3
	52 ± 5

	35
	04 10 30
	10,0
	690
	R
	4
	55 ± 6

	36
	04 11 01
	10,0
	700
	V
	5
	65 ± 7

	37
	04 11 03
	9,0
	720
	P
	4
	60 ± 6

	38
	04 11 05
	10,0
	700
	V
	6
	54 ± 5

	39
	04 11 06
	9,0
	720
	V
	3
	54 ± 5

	40
	04 07 16 N
	16,0
	–
	V
	3
	72 ± 7

	41
	04 07 16 P
	16,0
	–
	V
	3
	71 ± 7

	42
	04 09 04 N
	18,0
	685
	Š
	3
	69 ± 7

	43
	04 09 04 Pr
	18,0
	690
	Š
	3
	70 ±  7

	44
	04 09 04 P
	17,0
	690
	Š
	3
	55 ± 6

	45
	04 11 03 N
	9,0
	715
	P
	4
	65 ± 7

	46
	04 11 03 Pr
	9,0
	710
	P
	4
	61 ± 6

	47
	04 11 03 P
	9,5
	720
	P
	4
	61 ± 6


N – Nida;

Pr – Preila;

P – Pervalka

Atliktų tyrimų rezultatai rodo, kad liepos 1–8 dienomis, vyraujant vakarų krypties vėjui, 137Cs radionuklido TA jūros priekrantės vandenyje prie Juodkrantės buvo 53–61 Bq/m3. Pakitus vėjo krypčiai ir greičiui (greitis padidėjo nuo 2 iki 6 m/s), radiocezio TA sumažėjo iki 48 Bq/m3 (liepos 9 d.). Šiomis dienomis, kai skirtumas tarp TA reikšmių buvo 13 Bq/m3, vandens temperatūra nekito (17,5 °C). Po trijų parų (liepos 12 d.) vandens temperatūra sumažėjo iki 16 °C. Tuo tarpu radiocezio TA didėjo ir liepos 14 d. siekė 84 Bq/m3. Maksimali TA reikšmė nustatyta liepos 17 d. (94 Bq/m3). Tuo metu vyravo 3–5 m/s vakarų krypties vėjas.

Dažniausiai dideli 137Cs TA pokyčiai sutapdavo su vėjo krypties pasikeitimu. Ypač aiškiai tai buvo stebima rugpjūčio 24–28 dienomis. Rugpjūčio 24–25 d. pūtė rytų bei vakarų krypties vėjas. Kai vakarų vėjo kryptis pasikeitė į pietų, tuo pačiu metu nežymiai pakito vandens temperatūra, o 137Cs radionuklido TA padidėjo nuo 64 iki 91 Bq/m3. Vėliau radiocezio TA mažėjo, o rugsėjo 2–3 d. nustatyta TA reikšmė (50 Bq/m3) sutapo su „fonine“ koncentracija ir iki 5 dienos kito nežymiai (tyrimų metodo paklaidų ribose). Minėtu laikotarpiu paviršinio jūros vandens savitasis elektrinis laidis taip pat mažėjo nuo 720 iki   680 mS/m.

2004 m. rudens laikotarpiu 137Cs TA buvo 52–72 Bq/m3. Tuo metu vyravo 1–6 m/s besikeičiančios krypties vėjas. Spalio 16–26 d. radiocezio TA kito nuo 60 iki 72 Bq/m3. Pakitus vėjo krypčiai, spalio 26–28 d. pasikeitė vandens savitasis elektrinis laidis             (700–680 mS/m), o 137Cs radionuklido TA sumažėjo iki 52 Bq/m3. Lapkričio 1–3 d. vėl buvo nustatytas TA padidėjimas iki 65 Bq/m3. Tuo pačiu metu vandens savitasis elektrinis laidis siekė 700–720 mS/m.

Aukščiau minėti 137Cs radionuklido TA pokyčiai Baltijos jūros priekrantėje atskirais tyrimų laikotarpiais pateikti 4.3 paveiksle.

4.3 pav. 137Cs TA (Bq/m3) pokyčiai Baltijos jūros priekrantėje prie Juodkrantės 2004 m. [2A; 3A]

Visais tyrimų laikotarpiais, t.y. liepos, rugpjūčio–rugsėjo ir spalio mėn. skirtumas tarp išmatuotų 137Cs radionuklido TA reikšmių Baltijos jūros priekrantėje prie Juodkrantės viršijo metodo paklaidą. Tyrimų metu nustatytas žymus skirtumas tarp mažiausiosios (48 Bq/m3) ir didžiausiosios (94 Bq/m3) TA reikšmių (4.3 lentelė). Jos tarpusavyje skiriasi beveik du kartus.

Palyginimui keletas radiocezio TA matavimų atlikta jūros priekrantėje prie Nidos, Preilos bei Pervalkos. Tyrimų rezultatai pateikti 4.4 paveiksle. Jūros priekrantės vandens bandiniai imti tą pačią dieną. Laiko skirtumas tarp bandinių paėmimo 2–3 valandos. Tyrimų duomenys rodo, kad liepos 16 d. radiocezio TA jūros vandenyje prie Pervalkos ir Nidos sutapo (71–72 Bq/m3). Tuo metu prie Juodkrantės vandens tyrimai nebuvo atlikti, tačiau yra tikimybė, kad ir toje vietoje 137Cs radionuklido TA buvo artimas minėtai reikšmei. Būtent liepos 15 d. prie Juodkrantės radiocezio TA buvo 74 Bq/m3.

Tačiau 137Cs radionuklido TA Lietuvos priekrantės vandenyje skirtingose tyrimų vietose nevisada sutapo. Rugsėjo 4 d. atliktų tyrimų duomenys rodo, kad paviršiniame vandenyje prie Juodkrantės ir Pervalkos radiocezio TA buvo žymiai mažesnis, lyginant su prie Preilos ir Nidos nustatytomis TA reikšmėmis. Tuo metu pūtė 3 m/s šiaurės krypties vėjas. Vandens savitasis elektrinis laidis buvo 685–690 mS/m. Minėtu laikotarpiu skirtumas tarp nustatytų TA reikšmių lygus 18 Bq/m3. Ši TA reikšmė yra didesnė už tyrimų metodo paklaidą.

4.4 pav. 137Cs TA (Bq/m3) pasiskirstymas Baltijos jūros Lietuvos priekrantės vandenyje 2004 m.

Lapkričio 3 d. priekrantės vandenyje atliktų 137Cs radionuklido TA tyrimų duomenys sutapo eksperimentinio metodo paklaidų ribose. Radiocezio TA kito – 60–65 Bq/m3 ribose. Tuo metu vyravo pietų krypties vėjas, kurio greitis siekė 4 m/s. Vandens savitojo elektrinio laidžio pokyčiai buvo nežymūs (710–720 mS/m), vandens temperatūra – 9 °C.

Eksperimentinių tyrimų duomenys nevisada sutapo su teorine TA reikšme (50 Bq/m3) ir, dažniausiai, ją viršijo. Minėtų nukrypimų priežastis negali būti tik natūralūs gamtiniai procesai, kadangi 137Cs TA padidėjimai tapo dėsningi. Vėjo ir srovės krypčių pokyčiai neturėtų žymiai padidinti šio radionuklido TA. Vertikaliosios srovės galėtų atnešti papildomą 137Cs kiekį iš giluminio vandens, jeigu jame TA būtų didesnis nei paviršiniame vandenyje. Tačiau, atlikus eksperimentinių tyrimų literatūrinių duomenų (Styro et al, 2004) analizę, nepastebėta didelio 137Cs TA reikšmių skirtumo paviršiniame ir giluminiame pietrytinės Baltijos jūros dalies vandenyje.

Šis radionuklidas galėtų patekti į Lietuvos jūrinės akvatorijos paviršinį vandenį susidarant tam tikroms hidrometeorologinėms situacijoms. Šiuo atveju, galbūt, egzistuotuoja papildomas 137Cs radionuklido taršos šaltinis, nes visais stebėtais atvejais 137Cs TA padidėja apytikriai tiek pat (4.3 pav.).

137Cs radionuklido TA pokyčiai gali būti susiję su Klaipėdos uoste iškasto grunto laidojimu Baltijos jūroje. Uosto akvatorijoje valymo darbų metu iškastas gruntas bei dumblas yra laidojami specialiai tam skirtoje dampingo teritorijoje. Gilinant Klaipėdos uostą, iškastas gruntas – morena, smėlis bei dumblas – yra gramzdinamas jūroje už 20 km į pietvakarius nuo uosto vartų 45 m gylyje esančioje jo laidojimo aikštelėje, kuri apima apie 17,8 km2 ploto akvatoriją. Dėl Klaipėdos uoste iškasto grunto gramzdinimo pažeidžiama ekologinė pusiausvyra.

Neatmetama ir reguliarių šio radionuklido išmetimų pietrytinėje Baltijos jūros dalyje galimybė. Tai rodo sekantys TA kitimo laiko bėgyje etapai: palaipsnis TA didėjimas, mažėjimas ir, galiausiai, TA reikšmės susilyginimas su esamu radioaktyviuoju „fonu“, kuris susidarė dėl globalių iškritų.

Jūros priekrantėje gautus tyrimų rezultatus lyginant su kitų šalių mokslininkų gautais tyrimų duomenimis pastebėta, kad atsitiktinai matuojant 137Cs TA Baltijos jūros vandenyje nedidelė tikimybė aptikti taršos šaltinį bei nustatyti TA pokyčius. Lyginant centrinės jūros dalies tyrimų rezultatus su darbe aprašytais tyrimų duomenimis matyti, kad tiek centrinėje Baltijoje, tiek ir Lietuvos priekrantėje nustatytas 137Cs TA padidėjimas. Centrinėje Baltijoje Radžio Instituto mokslininkai (Tishkov et al, 2005) išmatavo 75 Bq/m3 radiocezio TA. Kitų šalių mokslininkų gauti TA mažesni. Tai gali būti susiję su skirtingu laiku atliktais matavimais, kurių metu radiocezio TA buvo pakitęs.

4.2.2. 137Cs tūrinio aktyvumo pokyčių priekrantės paviršiniame vandenyje 2005 m. įvertinimas

2005 m. 137Cs radionuklido TA matavimai Baltijos jūros priekrantės vandenyse atlikti pavasario, vasaros ir rudens laikotarpiais keturiais etapais. Tyrimų rezultatai pateikti            4.4 lentelėje [7A].

4.4 lentelė. 137Cs radionuklido TA, vandens savitasis elektrinis laidis ir temperatūra, vėjo kryptis ir greitis Baltijos jūros priekrantėje (Juodkrantė) 2005 m. [7A]

	Nr.
	Data
	t, °C
	σ, mS/m
	Vėjo kryptis
	Vėjo greitis, m/s
	137Cs TA, Bq/m3

	1
	05 04 22
	4,5
	970
	ŠV
	3
	62 ± 6

	2
	05 04 23
	5,0
	965
	Š
	3
	69 ± 7

	3
	05 04 25
	6,0
	990
	R
	3
	74 ± 7

	4
	05 04 27
	7,0
	990
	R
	4
	66 ± 7

	5
	05 04 29
	7,0
	1050
	Š
	3
	75 ± 8

	6
	05 05 01
	6,0
	1050
	R
	3
	75 ± 8

	7
	05 05 03
	7,0
	1025
	PR
	5
	48 ± 5

	8
	05 05 05
	8,0
	1050
	Š
	4
	50 ± 5

	9
	05 05 07
	8,0
	1025
	V
	4
	56 ± 6

	10
	05 05 08
	8,0
	1025
	PV
	3
	46 ± 5

	11
	05 06 28
	17,0
	–
	ŠV
	6
	45 ± 5

	12
	05 06 29
	17,5
	995
	Š
	6
	50 ± 5

	13
	05 07 01
	15,0
	900
	ŠV
	2
	54 ± 5

	14
	05 07 03
	16,0
	900
	ŠV
	2
	55 ± 6

	15
	05 07 05
	16,0
	900
	R
	3
	54 ± 5

	16
	05 07 07
	17,0
	960
	R
	2
	54 ± 5

	17
	05 07 09
	17,0
	960
	R
	3
	52 ± 5

	18
	05 08 23
	18,0
	990
	R
	3
	49 ± 5

	19
	05 08 25
	18,0
	930
	PR
	4
	50 ± 5

	20
	05 08 27
	17,0
	960
	V
	6
	54 ± 5

	21
	05 08 29
	19,0
	955
	V
	5
	51 ± 5

	22
	05 08 31
	19,0
	965
	ŠV
	2
	57 ± 6

	23
	05 09 02
	19,5
	980
	R
	2
	48 ± 5

	24
	05 09 04
	18,5
	–
	Š
	3
	47 ± 5

	25
	05 10 14
	14,0
	880
	V
	3
	46±  5

	26
	05 10 15
	13,0
	920
	Š
	6
	41 ± 4

	27
	05 10 16
	11,0
	940
	Š
	4
	46 ± 5

	28
	05 10 18
	9,0
	960
	ŠR
	2
	53 ± 5

	29
	05 10 20
	9,0
	920
	PV
	5
	41 ± 4

	30
	05 10 22
	10,5
	960
	P
	6
	45 ± 5

	31
	05 10 23
	10,0
	950
	V
	4
	44 ± 4

	32
	05 10 25
	9,0
	960
	PR
	6
	48 ± 5

	33
	05 10 27
	10,0
	920
	Š
	7
	38 ± 4

	34
	05 10 30
	7,0
	920
	P
	7
	30 ± 3

	35
	05 10 31
	6,0
	920
	PR
	5
	27 ± 3

	36
	05 11 01
	6,0
	920
	PR
	6
	30 ± 3

	37
	05 04 23 Pr
	5,0
	965
	Š
	3
	77 ± 8

	38
	05 04 23 P
	5,0
	965
	Š
	3
	57 ± 6

	39
	05 10 15 S
	13,5
	915
	Š
	6
	45 ± 5

	40
	05 10 15 P
	13,0
	910
	Š
	6
	42 ± 4


Pr – Preila;

P – Pervalka;

S – Smiltynė

Atskirais metų sezonais pastebėti žymūs 137Cs TA reikšmių pokyčiai jūros priekrantės vandenyje. Priekrantėje prie Juodkrantės registruotos ekstremalios 137Cs TA reikšmės           27 ir 75 Bq/m3 tarpusavyje skiriasi beveik tris kartus. Iš pateiktų duomenų matyti, kad didžiausiosios TA reikšmės nustatytos pavasario laikotarpiu. Didžiausioji 137Cs TA reikšmė nustatyta balandžio 23 d. prie Preilos – 77 Bq/m3 (4.5 pav.).

4.5 pav. 137Cs TA (Bq/m3) pasiskirstymas Baltijos jūros Lietuvos priekrantės vandenyje 2005 m.

Tuo metu priekrantės vandenyje prie Juodkrantės radiocezio TA buvo 8 Bq/m3 mažesnis. Vandenyje prie Juodkrantės didžiausias TA nustatytas balandžio 29 ir          gegužės 1 dienomis – 75 Bq/m3. Šiomis dienomis vyravo šiaurės bei rytų krypčių vėjas, kurio greitis siekė 3 m/s. Vandens savitasis elektrinis laidis buvo 1050 mS/m. Po gegužės 1-osios radiocezio TA vertės sumažėjo ir iki 8-osios kito nuo 45 iki 56 Bq/m3. 2005 m. pavasarį skirtumas tarp ekstremalių TA reikšmių buvo lygus 29 Bq/m3. Tai aiškiai matyti                  4.6 paveiksle.

4.6 pav. 137Cs TA (Bq/m3) pokyčiai Baltijos jūros priekrantėje prie Juodkrantės 2005 m. [6A]

Vasaros–rudens laikotarpiu jo TA kito nuo 27 iki 57 Bq/m3. Mažiausiosios 137Cs TA reikšmės gautos rudens laikotarpiu. Greitas TA mažėjimas paviršiniame priekrantės vandenyje nustatytas spalio 25 – lapkričio 1 dienomis, pučiant 6 m/s pietryčių krypties vėjui. Minėtu laikotarpiu radiocezio TA kito nuo 48 iki 27 Bq/m3 (4.6 pav.). Tuo metu vandens temperatūra sumažėjo nuo 10 iki 6 °C, o savitasis elektrinis laidis nuo spalio 27 d. nekito  (920 mS/m). Tačiau koreliacijos tarp 137Cs TA ir vandens savitojo elektrinio laidžio bei temperatūros nėra.

Nustatyta, kad 137Cs radionuklido vidutinis TA pavasario–rudens laikotarpiu sumažėjo 2,5 karto. Tai gali būti susiję su papildomos radioaktyviosios taršos jūroje nebuvimu minėtu laikotarpiu. Taip pat reikia paminėti, kad 2005 m. vasaros laikotarpiu iškrito gausus kritulių kiekis, kuris praskiesdamas jūros priekrantės vandenis galėjo sumažinti 137Cs TA vertes. Skirtumas tarp ekstremalių TA reikšmių (48 Bq/m3) rodo Baltijos jūros radioaktyviosios būklės nestabilumą 137Cs radionuklido atžvilgiu.

4.2.3. 137Cs tūrinio aktyvumo matavimo rezultatų priekrantės paviršiniame vandenyje 2006 m. analizė

2006 m. pavasarį, kaip ir 2005 m. vasaros–rudens laikotarpiu 137Cs TA kito nežymiai. Tyrimų duomenys pateikti 4.5 lentelėje.

4.5 lentelė. 137Cs radionuklido TA, vandens savitasis elektrinis laidis ir temperatūra, vėjo kryptis ir greitis Baltijos jūros priekrantėje (Juodkrantė) 2006 m.

	Nr.
	Data
	t, °C
	σ, mS/m
	Vėjo kryptis
	Vėjo greitis, m/s
	137Cs TA, Bq/m3

	1
	06 04 19
	6
	980
	V
	6
	37 ± 4

	2
	06 04 20
	7
	980
	P
	5
	37 ± 4

	3
	06 04 21
	6
	990
	ŠV
	2
	37 ± 4

	4
	06 04 22
	6
	990
	Š
	6
	38 ± 4

	5
	06 04 25
	7
	1020
	ŠV
	3
	39 ± 4

	6
	06 04 26
	6
	990
	ŠV
	4
	41 ± 4

	7
	06 04 27
	7
	1080
	PR
	7
	42 ± 4

	8
	06 04 28
	7
	1110
	Š
	2
	43 ± 4

	9
	06 04 29
	7
	1100
	R
	7
	44 ± 4

	10
	06 05 02
	8
	1100
	P
	2
	44 ± 4

	11
	06 05 03
	8
	1100
	PV
	2
	45 ± 5

	12
	06 05 04
	8
	1080
	Š
	5
	45 ± 5

	13
	06 05 05
	8
	1100
	Š
	4
	45 ± 5

	14
	06 05 06
	8
	1050
	R
	6
	52 ± 5


Eksperimentinių tyrimų metu vyravo 2–7 m/s besikeičiančios krypties vėjas. Minėtu laikotarpiu skirtumas tarp ekstremalių 137Cs TA reikšmių buvo lygus 15 Bq/m3, t. y. nuo balandžio 19 d. iki gegužės 6 d. jo TA didėjo nuo 37 iki 52 Bq/m3 (4.7 pav.). Tuo tarpu vandens temperatūra buvo 6–8 °C. Savitasis elektrinis laidis jūros vandenyje kito nuo 980 iki 1110 mS/m. Pastebėta, kad iki balandžio 28 d. vandens savitasis elektrinis laidis didėjo, o nuo 29 d. praktiškai nekito. Vandens savitojo elektinio laidžio ir temperatūros kitimo eiga pateikta 4.5 lentelėje. Iš pateiktų duomenų matyti, kad 137Cs radionuklido TA pokyčiai nesutampa su vandens savitojo elektrinio laidžio ir vandens temperatūros kitimu. Vadinasi, tarp radiocezio TA, paviršinio jūros priekrantės vandens savitojo elektrinio laidžio ir temperatūros koreliacijos nėra. Tai, kad tarp tiriamųjų parametrų nėra koreliacijos, rodo 137Cs radionuklido netolygų pasiskirstymą laiko atžvilgiu.

4.7 pav. 137Cs TA (Bq/m3) pokyčiai Baltijos jūros priekrantėje prie Juodkrantės 2006 m. pavasarį [6A]

Apskaičiuota vidutinė 137Cs TA reikšmė (42 Bq/m3) jūros priekrantės vandenyje sutampa su 2005 m. rudenį gautu vidutiniu TA (41 Bq/m3). Reiškia, nuo 2005 m. rudens iki 2006 m. pavasario radiocezio TA beveik nekito. Be to, tuo metu nustatytas 137Cs radionuklido vidutinis TA sutapo su jūros vandens radioaktyviuoju „fonu“. Kaip žinoma, 137Cs radionuklido vidutinis TA yra atskirų matavimo rezultatų vidurkis, o atlikus TA kitimo eigos analizę pastebėta, kad kai kuriomis dienomis gautos reikšmės buvo mažesnės už susidariusį radioaktyvųjį „foną“.

4.3. Radiocezio tūrinio aktyvumo nuokrypų nuo vidutinių mėnesio reikšmių įvertinimas

Atliktas 1997 m. rugpjūčio mėn. ir 1999 m. gegužės mėn. 137Cs radionuklido TA nuokrypų nuo vidutinių mėnesio reikšmių atviroje jūroje ir priekrantėje įvertinimas (4.8 pav.).

Reikia pažymėti, kad vidutiniai 137Cs TA dydžiai susideda iš atskirų matavimų rezultatų, pagal kurių išsibarstymą galima įvertinti konkretaus matavimo rezultato padidėjimo ar sumažėjimo priežastį.

4.8 paveiksle pateiktos 137Cs radionuklido TA nuokrypos nuo vidutinių reikšmių.  1997 m. rugpjūčio mėn., vandens bandinių ėmimo metu, vyravo nedidelio greičio šiaurės krypties vėjas (≈ 3 m/s). Šiuo atveju nuokrypos nuo vidutinės reikšmės retai viršijo eksperimentinio metodo paklaidą tiek atviroje jūroje (nuo –10 iki +9 Bq/m3) tiek ir priekrantėje (nuo –4 iki +6 Bq/m3) (4.8a pav.). 1999 m. gegužės mėnesį vyravo didesnio greičio šiaurinių krypčių vėjai (≈ 6 m/s), kurie formavo didesnių greičių dreifines sroves, o tai galėjo turėti įtakos 137Cs TA reikšmėms tiek atviroje jūroje tiek ir priekrantėje (4.8b pav.). Šiuo atveju gautos didesnės nuokrypos (atviroje jūroje nuo –34 iki +40 Bq/m3, priekrantėje – nuo –64 iki +94 Bq/m3).

4.8 pav. 137Cs radionuklido TA nuokrypos nuo vidutinių reikšmių (Bq/m3): 1 – okeanografinėse stotyse (4.1 pav.), 2 – priekrantėje. a – 1997 08; b – 1999 05 [1A]

4.9–4.18 paveiksluose pateikti 137Cs radionuklido TA nuokrypų nuo vidutinių mėnesio reikšmių 2002–2006 m. įvertinimai [4A]. Didžiausios nuokrypos nuo vidutinės 137Cs radionuklido TA reikšmės nustatytos 2002 m. birželio 25 – liepos 1 d. (4.9 pav.), 2004 m. birželio 30 – liepos 18 d. (4.11 pav.) ir rugpjūčio 24 – rugsėjo 5 d. (4.12 pav.).

4.9 pav. 137Cs TA nuokrypos nuo vidutinės (78 Bq/m3) reikšmės Baltijos jūros priekrantės vandenyje 2002 m. birželio 25 – liepos 1 d. [4A]

4.9 paveiksle matyti, kad 2002 m. skirtumas tarp ekstremalių 137Cs TA reikšmių lygus 45 Bq/m3, t. y. mažiausioji ir didžiausioji nuokrypos nuo vidutinės reikšmės buvo atitinkamai –21 ir +24 Bq/m3. Šiuo atveju vidutinė 137Cs TA reikšmė lygi 78 Bq/m3. Pastebėta, kad ekstremalūs nuokrypiai nuo vidutinės radiocezio TA reikšmės tiek į teigiamą, tiek į neigiamą pusę apytikriai lygios.

4.10 pav. 137Cs TA nuokrypos nuo vidutinės (59 Bq/m3) reikšmės Baltijos jūros priekrantės vandenyje 2003 m. birželio 24 – liepos 5 d. [4A]

2004 m. birželio 30 – liepos 18 d. vidutinis 137Cs TA 64 Bq/m3. Skirtumas tarp ekstremalių TA nuokrypų lygus 46 Bq/m3, t. y. kito nuo –16 iki +29 Bq/m3. Minėtu laikotarpiu 137Cs TA teigiamas nuokrypis nuo vidutinės vertės du kartus didesnis, lyginant su neigiamu.

4.11 pav. 137Cs TA nuokrypos nuo vidutinės (64 Bq/m3) reikšmės Baltijos jūros priekrantės vandenyje 2004 m. birželio 30 – liepos 18 d. [4A]

4.12 pav. 137Cs TA nuokrypos  nuo vidutinės (62 Bq/m3) reikšmės Baltijos jūros priekrantės vandenyje 2004 m. rugpjūčio 24 – rugsėjo 5 d. [4A]

Panašios nuokrypos nuo vidutinės radiocezio TA reikšmės (62 Bq/m3) nustatytos ir 2004 m. rugpjūčio 24 – rugsėjo 5 d., t. y. –13 ir +29 Bq/m3. Kaip matyti, šiais trimis atvejais 137Cs TA nuokrypos nuo vidutinių dydžių panašios, tačiau vidutinės reikšmės tarpusavyje skiriasi 12–14 Bq/m3 (4.9, 4.11, 4.12 pav.).

4.13 pav. 137Cs TA nuokrypos nuo vidutinės (64 Bq/m3) reikšmės Baltijos jūros priekrantės vandenyje 2004 m. spalio 16 – lapkričio 6 d. [4A]

4.14 pav. 137Cs TA nuokrypos nuo vidutinės (62 Bq/m3) reikšmės Baltijos jūros priekrantės vandenyje 2005 m. balandžio 22 – gegužės 8 d.

Skirtingai nei aukščiau minėtais atvejais, 2004 m. spalio 16 – lapkričio 6 d.,         2005-aisiais ir 2006-ųjų metų pavasarį nuokrypos nuo vidutinių radiocezio TA reikšmių žymiai sumažėjo. Minėtais laikotarpiais skirtumas tarp ekstremalių TA verčių buvo            10–29 Bq/m3. Mažiausias TA nuokrypis nuo vidutinių verčių nustatytas 2005 m.        birželio–rugsėjo mėn.

4.15 pav. 137Cs TA nuokrypos nuo vidutinės (52 Bq/m3) reikšmės Baltijos jūros priekrantės vandenyje 2005 m. birželio 28 – liepos 9 d.

4.16 pav. 137Cs TA nuokrypos nuo vidutinės (51 Bq/m3) reikšmės Baltijos jūros priekrantės vandenyje 2005 m. rugpjūčio 14 – rugsėjo 4 d.

4.17 pav. 137Cs TA nuokrypos nuo vidutinės (41 Bq/m3) reikšmės Baltijos jūros priekrantės vandenyje 2005 m. spalio 14 – lapkričio 1 d.

4.18 pav. 137Cs TA nuokrypos nuo vidutinės (42 Bq/m3) reikšmės Baltijos jūros priekrantės vandenyje 2006 m. balandžio 19 – gegužės 6 d.

Nuokrypos nuo 137Cs radionuklido vidutinių TA reikšmių rodo galimų radioaktyviųjų situacijų Baltijos jūroje įvairovę. Daugeliu atvejų nustatytas 137Cs TA reikšmių didėjimas, o po jo seka mažėjimas. 137Cs radionuklido TA kitimas Baltijos jūros Lietuvos priekrantės vandenyje susitęs tiek su atviros jūros, tiek ir Kuršių marių vandens prietaka bei susidariusia hidrometeorologine situacija. Maišantis skirtingo druskingumo vandeniui (Baltijos jūros ir Kuršių marių), priklausomai nuo vėjo krypties, susidaro vyraujančios vandens masių judėjimo kryptys, įtakojančios radionuklido TA pasiskirstymą jūros vandenyje. Kintant vėjo krypčiai ir greičiui, galimi intensyvūs cikloniniai procesai. Susiformavę nedideli galingi sūkuriai gali pakelti apatines vandens mases į paviršių bei pakeisti radionuklido TA.

4.19 paveiksle pateiktas 2004 m. 137Cs radionuklido TA reikšmių Baltijos jūros priekrantės vandenyje pasikartojimo dažnis. TA vertės užima 41–94 Bq/m3 diapazoną.

4.19 pav. 137Cs tūrinio aktyvumo pasikartojimo dažnis Baltijos jūros priekrantės vandenyje 2004 m.

Dažniausiai pasikartojančios radiocezio TA vertės patenka į 51–60 Bq/m3 diapazoną. Tai sudaro 40 % bendro pasikartojimų skaičiaus. Atitinkamai 26 % ir 19 % 137Cs radionuklido TA reikšmių patenka į 61–70 Bq/m3 ir 71–80 Bq/m3 intervalus.

137Cs radionuklido TA vertės 2005 m. užėmė 27–80 Bq/m3 diapazoną. Radiocezio TA jūros vandenyje pasiskirstyme pagal pasikartojimų dažnį ties 41–50 Bq/m3 išryškėja pasikartojimų padidėjimas. Tai sudaro 45 % bendro pasikartojimų skaičiaus. Šio radionuklido TA pasikartojimų minimumas nustatytas ties 61–70 Bq/m3 (8 %). 51–60 Bq/m3 diapazone pasikartojimų skaičius sudaro 28 % (4.20 pav.).

4.20 pav. 137Cs tūrinio aktyvumo pasikartojimo dažnis Baltijos jūros priekrantės vandenyje 2005 m.

137Cs TA pasikartojimo dažnio statistinis pasiskirstymas 2006 m. pateiktas 4.21 paveiksle. Pasikartojimų dažnio maksimimas, kaip ir 2005 m., nustatytas ties 41–50 Bq/m3 ir tai sudaro 57 % bendro pasikartojimų skaičiaus. Tačiau šiuo atveju 137Cs radionuklido TA vertės užėmė siauresnį 37–52 Bq/m3 diapazoną.

4.21 pav. 137Cs tūrinio aktyvumo pasikartojimo dažnis Baltijos jūros priekrantės vandenyje 2006 m.

2005 ir 2006 m. 137Cs radionuklido TA reikšmių pasikartojimų maksimumai ties     41–50 Bq/m3 sutampa su Baltijos jūros vandenyje susiformavusiu radioaktyviuoju „fonu“. 2005 m. šių reikšmių sutapimas galėjo būti dėl minėtu laikotarpiu gausiai iškritusių kritulių, o taip pat dėl intensyvesnio vandenų maišymosi bei kitų priežasčių, kurios yra nežinomos.

4.4. 137Cs radionuklido tūrinio aktyvumo vidutinių metinių reikšmių kitimo analizė

137Cs radionuklido vidutinių metų TA reikšmių pokyčiai Baltijos jūros priekrantės vandenyje prie Juodkrantės 1985–2006 m. pateikti 4.22 paveiksle. 1985–2003 m. tyrimų duomenys paimti iš BHL duomenų archyvo.

Matyti, kad iki 1990 m. vidutinis radiocezio TA priekrantės vandenyje didėjo. Didėjimo priežastis – 1986 m. įvykusi ČAE avarija. (Bumelienė, 2000) darbo autoriai teigia, kad 1989–1990 m. vyko 137Cs radionuklido TA išsilyginimo procesas visoje Baltijos jūroje, nes po ČAE avarijos Baltijos jūra buvo nevienodai užteršta, tame tarpe ir Lietuvos priekrantės vandenys. Nuo 1996 m. TA pradėjo mažėti. 1996–1998 m. vidutinis TA kito nuo 73 iki        68 Bq/m3. Tačiau 1999 ir 2002 m. stebėti radiocezio vidutinių metų TA verčių padidėjimai. 1999 m. vidutinė 137Cs TA reikšmė padidėjo 1,5 karto, lyginant su 1996–1998 m. gautomis vidutinėmis metų reikšmėmis. 2000 ir 2001 m. 137Cs vidutinis TA mažėjo atitinkamai iki 65 ir 61 Bq/m3. 2002 m. radiocezio vidutinis TA padidėjo iki 78 Bq/m3. 2003 m. radiocezio vidutinė TA reikšmė lygi 59 Bq/m3, o 2004 m. – 63 Bq/m3. 2005 m. nustatytas 137Cs vidutinis TA 12 Bq/m3 mažesnis, lyginant su 2004 m. vidutine metine TA reikšme, t. y. 51 Bq/m3, o 2006 m. sumažėjo iki 42 Bq/m3. 2005–2006 m. eksperimentinių tyrimų vidutinės TA reikšmės paklaidų ribose sutapo su teoriniais duomenimis.

4.22 pav. 137Cs radionuklido TA vidutinės metų reikšmės (Bq/m3) Baltijos jūros priekrantėje prie Juodkrantės 1985–2006 m. [2A; 3A]

Kadangi vidutinės metų reikšmės neatspindi pagrindinių situacijų, kada vyksta 137Cs radionuklido TA padidėjimas, bei gali neatskleisti šį reiškinį sukeliančių priežasčių, todėl atlikta išsamesnė TA pokyčių Baltijos jūros priekrantėje analizė. Tuo tikslu apskaičiuotos vidutinės mėnesio reikšmės. 2003–2006 m. vidutinių 137Cs radionuklido TA mėnesio reikšmių palyginimas pateiktas 4.23 paveiksle.

4.23 pav. 137Cs radionuklido TA vidutinių mėnesio reikšmių pokyčiai 2003–2006 m. [7A]

2004 m., nepriklausomai nuo metų sezono, nustatyti didžiausi radiocezio vidutiniai TA, lyginant su 2003, 2005 ir 2006 m. gautomis mėnesio vidutinėmis TA reikšmėmis. Metų bėgyje didžiausia vidutinė TA reikšmė nustatyta rugpjūčio mėn. (73 Bq/m3), mažiausia – rugsėjo mėn. (53 Bq/m3). Birželio, liepos ir spalio mėn. 137Cs vidutinis TA buvo                 64–66 Bq/m3. 2003 m. birželio, liepos ir rugpjūčio mėn. vidutiniai radiocezio TA kito nuo   59 iki 56 Bq/m3. 2005 m. 137Cs radionuklido didžiausia vidutinė TA reikšmė nustatyta balandžio mėn. (69 Bq/m3), kuri birželio mėn. sumažėjo iki 48 Bq/m3. Liepos mėn. vidutinis radiocezio TA padidėjo iki 54 Bq/m3, o iki spalio mėn. laipsniškai mažėjo. Kaip minėta         4 skyriaus 4.2.2 poskyryje 137Cs radionuklido TA reikšmių mažėjimas gali būti susijęs su papildomos radioaktyviosios taršos jūroje nebuvimu, o taip pat iškritusiu gausiu kritulių kiekiu minėtu laikotarpiu. 2006 m. balandžio mėn. priekrantės vandenyje vidutinis 137Cs TA buvo 40 Bq/m3, o gegužės mėn. nustatyta radiocezio vidutinė TA reikšmė (46 Bq/m3) sutapo su 2005 m. spalio mėn. išmatuotu TA (45 Bq/m3).

137Cs radionuklido TA ir atviroje jūroje ir priekrantėje turėtų tendencingai mažėti dėl radionuklido radioaktyviojo skilimo ir vertikaliosios turbulentinės difuzijos. Tačiau apžvelgus ilgalaikių tyrimų rezultatus nustatyta, kad iki šiol Lietuvos jūrinės zonos priekrantės vandenyse stebimos nepastovios 137Cs TA reikšmės. Nors minėti 137Cs TA reikšmių padidėjimai nesukelia jokio pavojaus biologiniams objektams, tačiau papildoma tarša sulėtina natūralų vandens savivalos procesą Baltijos jūroje.

4.5. 137Cs radionuklido tūrinio aktyvumo Baltijos jūros Lietuvos priekrantėje teorinių rezultatų įvertinimas

Eksperimentinių tyrimų rezultatai rodo, kad 137Cs TA padidėjimai Baltijos jūros priekrantės vandenyje tapo dėsningi. Tai aiškiai matyti 2004 m. (4.3 lentelė, 4.3 pav.) ir   2005 m. (4.4 lentelė, 4.5 pav.) duomenų suvestinėse. Tai gali būti susiję su radioaktyviosios taršos šaltinio atsiradimu jūros vandenyje. Paaiškinti tokios situacijos susidarymo priežasčių neįmanoma, neturint jokios informacijos apie tariamojo šaltinio vietą, galią bei atsiradimo laiką. Tuo metu buvo žinoma tik hidrometeorologinė situacija ir 137Cs radionuklido TA kitimo eiga priekrantės vandenyje.

Galimoms 137Cs radionuklido TA kitimo priekrantės vandenyje priežastims nustatyti taikytas matematinio modeliavimo metodas, kuris išsamiai aprašytas [5A] darbe. Nesant informacijos apie galimo šaltinio vietą ir jo galią, atlikti daugkartiniai skaičiavimai. Skaičiuojant buvo keičiama šaltinio vieta ir galia, t. y. siekta nustatyti matavimo prie Juodkrantės ir skaičiavimo rezultatų optimalų sutapimą.

2004 m. liepos 10–18 d. geriausias teorinių ir eksperimentinių duomenų sutapimas gautas, esant tariamajam radioaktyviajam šaltiniui Lietuvos jūrinės zonos pietinėje dalyje     33 km (x = 51 km, y = 71 km) atstumu nuo Juodkrantės (4.24 pav.).

Didžiausia tikimybė susidaryti radioaktyviajai situacijai minėtu laikotarpiu atsiradus 137Cs taršos šaltiniui, kurio TA tame taške yra 102 karto didesnis už „foninį“ radionuklido TA, t. y. lygus 5000 Bq/m3. Skaičiavimuose įskaitomas eksperimentiškai nustatytas vidutinis        5 m/s greičio pietvakarių krypties vėjas. Daroma prielaida, kad vėjas šiuo atveju visą laiką pučia tuo pačiu greičiu ir yra tos pačios krypties. Pradinis 137Cs TA pasiskirstymas pateiktas 4.25a paveiksle. Nustatyta, kad visuose tiriamosios jūrinės akvatorijos taškuose, išskyrus tariamojo šaltinio atsiradimo vietoje, radiocezio TA lygus 50 Bq/m3 („foninis“ TA). Iškart po taršos šaltinio atsiradimo (2004 m. liepos 10 d.) jūros priekrantėje prie Palangos, Klaipėdos, Juodkrantės ir Nidos 137Cs TA taip pat yra 50 Bq/m3, kuris sutapo su gauta eksperimentine reikšme prie Juodkrantės. 

4.24 pav. Tariamojo radioaktyviojo „šaltinio“ (137Cs radionuklido) Baltijos jūros paviršiniame vandenyje buvimo vieta 2004 m. liepos 10 d. P – Palanga; K – Klaipėda; J – Juodkrantė; N – Nida [5A]

Praėjus vienai parai (liepos 11 d.) nuo tariamojo taršos šaltinio atsiradino pradžios (4.25b pav.), 137Cs TA šaltinio vietoje sumažėjo 92 %. Kaip matyti, pučiant 5 m/s greičio pietvakarių krypties vėjui, padidinto TA priemaišų „dėmė“ sklinda į rytų pusę, t. y. link kranto, apimdama vis platesnį jūrinės akvatorijos plotą, tačiau 4.25b pav. matyti, kad, praėjus vienai parai, padidinto 137Cs TA „dėmė“ nepasiekė jūros kranto.

Liepos 12–18 dienomis priemaišų „dėmė“ toliau slinko nuo šaltinio vietos, o radiocezio TA jūros priekrantės vandenyje didėjo. Prie Nidos liepos 12 d. 137Cs TA padidėjo iki 62 Bq/m3, pie Juodkrantės buvo 5 Bq/m3 mažesnis. Tuo metu kituose priekrantės taškuose jo TA išliko nepakitęs (4.25c pav.).

Nustatyta, kad nevienodu atstumu nuo taršos šaltinio vietos nutolusiuose priekrantės taškuose 137Cs TA kinta skirtingai (4.25d–4.25i pav.). Mažausiu atstumu nuo taršos šaltinio esančiame taške prie Nidos radiocezio TA didėjo iki liepos 15 d., kol pasiekė maksimalią reikšmę (82 Bq/m3).  Tuo  tarpu   prie   Juodkrantės   didžiausias  TA   (93 Bq/m3)   nustatytas  

4.25 pav. 137Cs TA (Bq/m3) pasiskirstymas Lietuvos jūrinės zonos paviršiniame vandenyje 2004 m. liepos 10–18 d. [5A]

liepos 17 d. (praėjus septynioms paroms nuo tariamojo šaltinio atsiradimo pradžios) ir nuo šios dienos TA reikšmės labai lėtai mažėjo.

Labiau nutolusiame nuo taršos šaltinio priekrantės vandenyje prie Klaipėdos radiocezio TA didėjo nežymiai. Kai prie Juodkrantės 137Cs TA siekė maksimalią 93 Bq/m3 reikšmę, tuo tarpu minėtame taške jo TA buvo beveik 1,5 karto mažesnis (4.25h pav.). Didžiausias TA nustatytas praėjus dvylikai parų nuo priemaišų šaltinio atsiradimo pradžios – 74 Bq/m3. Tačiau ši reikšmė 19 Bq/m3 mažesnė, lyginant su prie Juodkrantės nustatytu didžiausiu 137Cs TA, kadangi didesnio TA teršalai pasklido po visą tiriamąją jūrinę akvatoriją ir nespėjo pasiekti labiau nutolusių vandenų.

Padidinto 137Cs TA „dėmė“ priekrantės vandenis prie Palangos pasiekė vėliausiai, t. y. praėjus šešioms paroms (liepos 16 d.) nuo priemaišų atsiradimo pradžios. Iki liepos 18 d. kito nežymiai (4.25g–4.25i pav.), o didžiausias TA (66 Bq/m3) nustatytas prėjus devyniolikai parų ir ilgą laiką išliko pastovus.

Liepos 18 d., t. y. praėjus aštuonioms paroms nuo šaltinio atsiradimo pradžios, priemaišų buvimo vietoje 137Cs radionuklido TA sumažėjo 98 % (nuo 5000 iki 60 Bq/m3). Baltijos jūros priekrantėje 137Cs TA kitimo eiga pateikta 4.26 paveiksle.

4.26 pav. 137Cs TA (Bq/m3) teorinių reikšmių kitimo eiga Baltijos jūros Lietuvos priekrantės paviršiniame vandenyje 2004 m. liepos 10–18 d. [5A]

Nustatyta, kad arčiausiai nuo tariamojo taršos šaltinio, esančio pietinėje Lietuvos jūrinės zonos dalyje, nutolusiuose priekrantės taškuose radionuklido TA greitai didėja, o pasiekus maksimalias reikšmes mažėja lėtai. Tuo tarpu taškuose, esančiuose didesniu atstumu nuo taršos šaltinio, 137Cs TA nežymiai didėja, o po to palaipsniui mažėja. 

2004 m. rugpjūčio 24 – rugsėjo 5 d. geriausias teorinių ir eksperimentinių duomenų sutapimas gautas, esant tariamajam radioaktyviųjų priemaišų šaltiniui pietinėje jūros dalyje  30 km (x = 51 km, y = 71 km) atstumu nuo Juodkrantės (4.27 pav.).

4.27 pav. Tariamojo radioaktyviojo „šaltinio“ (137Cs radionuklido) Baltijos jūros paviršiniame vandenyje buvimo vieta 2004 m. rugpjūčio 22 d. P – Palanga; K – Klaipėda; J – Juodkrantė; N – Nida

Minėtu laikotarpiu eksperimentinių tyrimų metu nustatyti radioaktyviosios taršos pokyčiai galėjo susidaryti, kaip ir aukščiau minėtu atveju, atsiradus tariamajam taršos radioceziu šaltiniui, kurio galia galėjo būti 5000 Bq/m3. Skaičiavimuose įskaitomas eksperimentiškai nustatytas vidutinis 4,1 m/s greičio pietų krypties vėjas. Visos kitos pradinės ir kraštinės sąlygos įskaitomos kaip ir pirmuoju atveju. Pradinis radiocezio TA struktūrinis laukas pateiktas 4.28a paveiksle.

[image: image89.png]



a
[image: image90.png]160 040824





b
[image: image91.png]100

80

0 B0

0408 26

0





c
[image: image92.png]



d
[image: image93.png]+ i
o0, 040829





e
[image: image94.png]



f
[image: image95.png]



g
[image: image96.png]+ =
5 0409 02





h
[image: image97.png]Y
040903





i
[image: image98.png]4o
0409 04





j

[image: image99.png]



k

4.28 pav. 137Cs TA (Bq/m3) pasiskirstymas Lietuvos jūrinės zonos paviršiniame vandenyje 2004 m. rugpjūčio 22 – rugsėjo 5 d.

Praėjus dviems paroms (rugpjūčio 24 d.) nuo tariamojo taršos šaltinio atsiradimo, 137Cs radionuklido TA šaltinio vietoje sumažėjo 93 %. Tuo metu priekrantės vandenyje    137Cs TA greitai didėjo (4.28b–4.28k pav.), kaip ir eksperimentiniais tyrimais nustatytas TA jūros priekrantėje prie Juodkrantės. Šiuo atveju, pučiant vidutiniam 4,1 m/s greičio pietų krypties vėjui, didesnio 137Cs TA „dėmė“ juda šiaurės kryptimi, apimdama vis platesnį jūrinės akvatorijos plotą, o tuo pačiu ir visą Lietuvos priekrantę. Greičiausiai radioaktyviosios taršos „dėmė“ pasiekė priekrantės vandenis prie Nidos bei Juodkrantės. Prie Nidos maksimali TA reikšmė rugpjūčio 26 d. siekė 81 Bq/m3 (4.28c pav.). Prie Juodkrantės didžiausias 137Cs radionuklido TA nustatytas praėjus šešioms paroms nuo šaltinio atsiradimo pradžios –          91 Bq/m3. Tuo metu prie Nidos ir Klaipėdos jo TA buvo beveik vienodas, atitinkamai          73 ir 72 Bq/m3 (4.28d pav.). Kaip ir tikėtasi, jūros vandenyje prie Palangos radiocezio TA reikšmė pasiekė didžiausią reikšmę vėliausiai (praėjus aštuonioms paroms nuo galimų radioaktyviųjų teršalų atsiradimo pradžios), kai kituose tyrimų taškuose jo TA mažėjo.
Praėjus keturiolikai parų nuo teršalų patekimo į jūrinę akvatoriją, taršos šaltinio buvimo vietoje 137Cs TA beveik sutapo su radioaktyviojo „fono“ reikšme, t. y. sumažėjo iki 51 Bq/m3. Prie Juodkrantės bei Nidos radiocezio TA buvo artimas TA reikšmei, kuri buvo iki taršos šaltinio atsiradimo. Tačiau prie Klaipėdos ir Palangos jo TA buvo 1,3 karto didesnis už „foninį“ radiocezio TA (4.28k pav.).

137Cs TA pokyčių prie Nidos, Juodkrantės, Klaipėdos ir Palangos palyginimas pateiktas 4.29 paveiksle.

4.29 pav. 137Cs TA (Bq/m3) teorinių reikšmių kitimo eiga Baltijos jūros Lietuvos priekrantės paviršiniame vandenyje 2004 m. rugpjūčio 22 – rugsėjo 5 d.

Nustatyta, kad kuo mažesnis atstumas nuo tariamojo taršos šaltinio iki priekrantėje išsidėsčiusių tyrimo taškų, pučiant pietų krypties nedidelio greičio (4,1 m/s) vėjui, tuo 137Cs radionuklido TA greičiau didėja. Didžiausios 137Cs TA reikšmės nustatytos priekrantės vandenyje prie Juodkrantės bei Klaipėdos. Arčiausiai (Nida) ir toliausiai (Palanga) nuo taršos šaltinio nutolusiuose taškuose radiocezio TA pasiekia beveik vienodas didžiausias reikšmes, tačiau skirtingu laiko momentu.

2004 m. spalio 14–30 d. geriausias teorinių ir eksperimentinių rezultatų sutapimas gautas, esant tariamajam radioaktyviosios taršos šaltiniui pietinėje jūros dalyje 23,65 km       (x = 59 km, y = 71 km) atstumu nuo Juodkrantės (4.30 pav.).

4.30 pav. Tariamojo radioaktyviojo „šaltinio“ (137Cs radionuklido) Baltijos jūros paviršiniame vandenyje buvimo vieta 2004 m. spalio 14 d. P – Palanga; K – Klaipėda; J – Juodkrantė; N – Nida

Didžiausia tikimybė susidaryti tuo metu buvusiai radioaktyviajai situacijai jūros priekrantės vandenyje, atsiradus 137Cs radionuklido taršos šaltiniui, kurio galia 3 × 102 karto didesnė už „foninę“ TA reikšmę, t. y. 15000 Bq/m3. Radiocezio TA pasiskirstymas jūros paviršiniame vandenyje iškart po šaltinio atsiradimo pateiktas 4.31a paveiksle. Skaičiuojant įskaitomas eksperimentiškai nustatytas vidutinis 5 m/s vėjo greitis. Tuo metu vyravo besikeičiančios krypties vėjas. Pirmąsias aštuonias dienas nuo tariamojo taršos šaltinio atsiradimo vyravo rytų krypties vėjas, kurį nuo spalio 23 d. keitė pietų krypties vėjas, o nuo spalio 27 iki 30 d. vyravo vakarų krypties vėjas. Vėjo krypties pokytis buvo įvertintas atliekant teorinius skaičiavimus.

Nustatyta, kad eksperimentiškai išmatuotos 137Cs radionuklido TA reikšmės jūros vandenyje prie Juodkrantės galėjo susidaryti praėjus dviems paroms nuo taršos šaltinio atsiradimo ir didėti bei mažėti priklausomai nuo vėjo krypties pasikeitimo. Radiocezio kitimo eiga Lietuvos priekrantės vandenyje spalio 16–30 d. pateikta 4.31b–4.31i paveiksluose.

4.31 pav. 137Cs TA (Bq/m3) pasiskirstymas Lietuvos jūrinės zonos paviršiniame vandenyje 2004 m. spalio 14–30 d.

137Cs radionuklido TA priekrantės vandenyje prie Juodkrantės, praėjus dviems paroms nuo šaltinio atsiradimo ir pučiant rytų krypties vėjui, padidėjo nuo 50 iki 60 Bq/m3. Prie Nidos tuo pačiu metu jo TA du kartus didesnis, lyginant su „fonine“ reikšme, buvusia iki priemaišų atsiradimo pradžios (4.31b pav.). Spalio 18 d. prie Nidos ir Juodkrantės radiocezio TA padidėjo atitinkamai iki 103 ir 67 Bq/m3 (4.29c pav.). Teorinių skaičiavimų duomenimis, minėtu laiku priekrantės vandenyje prie Nidos pasiekta didžiausia 137Cs TA vertė. Kituose tyrimų taškuose apskaičiuotos maksimalios reikšmės žymiai mažesnės. 

Nuo spalio 18 iki 24 d. priekrantėje prie Juodkrantės nusistovėjo radioaktyvioji pusiausvyra (67–69 Bq/m3) (4.31c–4.31f pav.). Tuo tarpu prie Nidos radionuklido TA intensyviai mažėjo. Skirtingai nei aukščiau minėtuose stebėjimų taškuose, ties Klaipėda ir Palanga, praėjus aštuonioms paroms nuo radioaktyviojo taršos šaltinio atsiradimo, 137Cs TA praktiškai nekito.

Eksperimentinių tyrimų metu, nuo spalio 23 d. pasikeitė vėjo kryptis. Tai buvo įvertinta atliekant teorinius skaičiavimus. Pastebėta, kad įvertinus vėjo krypties pokytį, 137Cs radionuklido TA spalio 24 d. prie Palangos ir Klaipėdos padidėjo nuo 50 ir 53 Bq/m3 iki      77 ir 73 Bq/m3 (4.31f pav.), o spalio 26 d. tapo apytikriai lygus visoje Lietuvos priekrantėje (59–61 Bq/m3) (4.31g pav.). Tiriamojoje Baltijos jūros akvatorijoje radiocezio TA sumažėjo iki „foninės“ reikšmės praėjus keturiolikai parų nuo radioaktyviojo taršos šaltinio atsiradimo (4.31h pav.) ir iki spalio 30 d. (4.31i pav.) nekito.

137Cs TA pokyčių priekrantės vandenyje prie Nidos, Juodkrantės, Klaipėdos ir Palangos palyginimas pateiktas 4.32 paveiksle.

4.32 pav. 137Cs TA (Bq/m3) teorinių reikšmių kitimo eiga Baltijos jūros Lietuvos priekrantės vandenyje 2004 m. spalio 14–30 d.

Pastebėta, kad pučiant besikeičiančios krypties vėjui, ypač greitai 137Cs TA didėja arčiausiai taršos šaltinio esančiame taške prie Nidos. Prie Juodkrantės TA laipsniškai didėja, po to kurį laiką išlieka pastovus ir vėl sumažėja iki „foninės“ reikšmės. Tuo tarpu toliau nuo taršos šaltinio esančiuose stebėjimų taškuose 137Cs radionuklido TA keletą parų nekinta (sutampa su „fonine“ TA reikšme), vėliau greitai padidėja ir lygiai taip pat greitai sumažėja iki esamojo „fono“.

2005 m. balandžio 22 – gegužės 8 d., skirtingai nei 2004 m. visais tyrimų laikotarpiais, teorinių ir eksperimentinių reikšmių priekrantės vandenyje prie Juodkrantės geriausias sutapimas gautas, esant tariamajam taršos šaltiniui Lietuvos jūrinės zonos šiaurinėje dalyje 75 km (x = 51 km, y = 151 km) atstumu nuo Juodkrantės (4.33 pav.).

4.33 pav. Tariamojo radioaktyviojo „šaltinio“ (137Cs radionuklido) Baltijos jūros paviršiniame vandenyje buvimo vieta 2005 m. balandžio 14 d. P – Palanga; K – Klaipėda; J – Juodkrantė; N – Nida

Didžiausia tikimybė susidaryti radioaktyviajai situacijai priekrantėje prie Juodkrantės minėtu  laikotarpiu,  atsiradus   137Cs   radionuklido   taršos  šaltiniui,  kurio   TA   tame  taške 

4.34 pav. 137Cs TA (Bq/m3) pasiskirstymas Lietuvos jūrinės zonos paviršiniame vandenyje 2005 m. balandžio 14 – gegužės 8 d.

1,2 × 102 karto didesnis už „foninę“ TA reikšmę. Teoriniuose skaičiavimuose įskaitomas eksperimentiniais tyrimais nustatytas vidutinis 4 m/s greičio šiaurės krypties vėjas.

137Cs TA pasiskirstymas tiriamojoje jūros dalyje iškart po teršalų atsiradimo pateiktas 4.34a paveiksle. Pučiant 4 m/s greičio šiaurės krypties vėjui, didesnio TA „dėmė“ sklinda į pietvakarių pusę (4.34b–4.34k pav.). Manoma, kad eksperimentiškai nustatyta radioaktyvioji situacija priekrantės paviršiniame vandenyje prie Juodkrantės galėjo susidaryti praėjus aštuonioms paroms nuo tariamojo taršos šaltinio atsiradimo. Praėjus minėtam laikotarpiui 137Cs TA šaltinio buvimo vietoje sumažėjo 99 %.

Balandžio 22 d. 137Cs TA prie Juodkrantės buvo 61 Bq/m3 (4.34b pav.). Nustatyta, kad esant tariamajam taršos šaltiniui Lietuvos jūrinės zonos šiaurinėje dalyje, radiocezio TA priekrantėje išsidėsčiusiuose stebėjimų taškuose kinta skirtingai. Kaip taisyklė, teršalų „dėmė“ greičiausiai pasiekia tą tyrimų tašką, kuris yra arčiausiai taršos šaltinio.

Didžiausia 137Cs TA reikšmė (75 Bq/m3) priekrantėje prie Juodkrantės nustatyta praėjus trylikai parų nuo šaltinio atsiradimo, t. y. balandžio 27 d. (4.34e pav.). Visuose stebėjimų taškuose maksimalios 137Cs TA reikšmės yra panašios (74–76 Bq/m3), tačiau apskaičiuotos skirtingu laiko mimentu.

137Cs TA mažėjimas visuose priekrantėje parinktuose tyrimų taškuose vyko skirtingai. Tai aiškiai matyti 4.35 paveiksle. Akivaizdu, kad arčiausiai taršos šaltinio esančiame taške prie Palangos, radiocezio TA, pasiekęs maksimalią reikšmę, greičiausiai pradėjo mažėti ir po dvidešint trijų parų sumažėjo iki 51 Bq/m3. Tuo tarpu tolimiausiame taške prie Nidos 137Cs TA ir didėjo ir mažėjo žymiai lėčiau. Kaip matyti, jūros priekrantės vandenis prie Nidos padidinto TA „dėmė“ pasiekė vėliausiai, t. y. praėjus 17 parų nuo radioaktyviųjų teršalų atsiradimo pradžios (4.34g pav.). Praėjus 24 paroms nuo taršos šaltinio atsiradimo, vandenyje prie Nidos 137Cs TA buvo 63 Bq/m3. Tuo tarpu prie Juodkrantės radiocezio TA 6 Bq/m3 mažesnis, o prie Klaipėdos ir Palangos artimas radioaktyviajam „fonui“(4.34k pav.).

4.35 pav. 137Cs TA (Bq/m3) teorinių reikšmių kitimo eiga Baltijos jūros Lietuvos priekrantės vandenyje 2005 m. balandžio 22 – gegužės 8 d.

Aukščiau pateikti teoriniai duomenys dar kartą patvirtina, kad pasyviųjų priemaišų pernašą paviršiniame jūros vandenyje įtakoja vėjo kryptis, greitis ir „taškinio“ taršos šaltinio buvimo vieta.

4.6. 137Cs radionuklido tūrinio aktyvumo pokyčių Baltijos jūros Lietuvos priekrantėje matematinio modeliavimo ir eksperimentinių tyrimų rezultatų lyginimas

Visų stebėjimo serijų Baltijos jūros priekrantės paviršiniame vandenyje prie Juodkrantės eksperimentiniai rezultatai ir teorinių skaičiavimų duomenys palyginti tarpusavyje.

Lyginant 2004 m. liepos 10–18 d. modeliavimo rezultatus su eksperimentiniais tyrimų duomenimis (4.36 pav.) pastebėta, kad daugeliu atvejų 137Cs radionuklido TA reikšmės sutampa eksperimentinių tyrimų metodo paklaidų ribose, išskyrus tuos atvejus, kai teoriniai skaičiavimo duomenys viršijo eksperimentiškai nustatytas radiocezio TA reikšmes. Reikia priminti, kad radiocheminės analizės metodo paklaida yra 10 %. Tariamasis taršos šaltinis, kurio galia 5000 Bq/m3, yra pietinėje Lietuvos jūrinėje zonoje (4.24 pav.), o pietvakarių krypties vėjo greitis 5 m/s.

4.36 pav. 137Cs radionuklido TA (Bq/m3) eksperimentinių ir teorinių reikšmių palyginimas Baltijos jūros priekrantės paviršiniame vandenyje 2004 m. liepos 10–18 d. [5A]

Matyti, kad liepos 15 d. eksperimentiškai nustatytas radiocezio TA lygus 74 Bq/m3, o teorinė reikšmė – 88 Bq/m3, t. y. paklaida tarp šių reikšmių sudaro 16 %. Sekantis TA reikšmių nesutapimas gautas liepos 17 d., kai skirtumas tarp išmatuotos ir apskaičiuotos 137Cs TA reikšmių lygus 15 Bq/m3. Šiuo atveju paklaida taip pat 16 %. Toks TA reikšmių nesutapimas gali būti susijęs su eksperimentinių tyrimų metu nustatytu vėjo krypties pasikeitimu, kadangi teoriniai skaičiavimai atlikti esant stacionarioms meteorologinėms sąlygoms.

Atlikus daugkartinius skaičiavimus pastebėta, kad esant toms pačioms hidrometeorologinėms sąlygoms ir tai pačiai taršos šaltinio buvimo vietai, tačiau padidinus jo galią iki 10 000 Bq/m3, stebėjimų taške prie Juodkrantės gaunamos visiškai kitokios 137Cs TA reikšmės, kurios akivaizdžiai viršija eksperimentinio metodo paklaidų ribas. Pavyzdžiui, kai liepos 17 d. išmatuotas radiocezio TA lygus 94 Bq/m3, o esant minėtos galios taršos šaltiniui, apskaičiuota TA reikšmė lygi 136 Bq/m3. Todėl minėto skaičiavimo duomenys buvo iškart atmesti.

Panašus teorinių ir eksperimentinių tyrimų rezultatų sutapimas gautas ir 2004 m. rugpjūčio 22 – rugsėjo 5 d., kai 137Cs TA eksperimentinių tyrimų metu kito nuo 49 iki          91 Bq/m3 (4.37 pav.). Tuo metu hidrometeorologinės sąlygos buvo panašios, kaip ir        liepos 10–18 d., taršos šaltinis, kurio galia 5000 Bq/m3, buvo beveik toje pačioje vietoje kaip ir aukščiau minėtu atveju (4.25 pav.).

4.37 pav. 137Cs radionuklido TA (Bq/m3) eksperimentinių ir teorinių reikšmių palyginimas Baltijos jūros priekrantės paviršiniame vandenyje 2004 m. rugpjūčio 22 – rugsėjo 5 d.

Tų pačių metų spalio 14–30 d. (4.38 pav.) 137Cs radionuklido TA buvo žymiai mažesnis, lyginant su vasaros laikotarpiu nustatytomis reikšmėmis. Tuo metu vyravo besikeičiančios krypties vėjas, kuris įskaitytas atliekant teorinius skaičiavimus. Šiuo atveju teorinių ir eksperimentinių reikšmių nesutapimas gautas spalio 26 d., kai eksperimentinė radiocezio TA reikšmė nuo teorinės skyrėsi 10 Bq/m3, tai yra 12 % paklaida. Kitos TA reikšmės sutapo eksperimentinių tyrimų metodo paklaidų ribose.

4.38 pav. 137Cs radionuklido TA (Bq/m3) eksperimentinių ir teorinių reikšmių palyginimas Baltijos jūros priekrantės paviršiniame vandenyje 2004 m. spalio 14–30 d.

2005 m. balandžio 22 – gegužės 8 d. 137Cs radionuklido teorinių ir eksperimentinių TA reikšmių palyginimas pateiktas (4.39 pav.).

4.39 pav. 137Cs radionuklido TA (Bq/m3) eksperimentinių ir teorinių reikšmių palyginimas Baltijos jūros priekrantės paviršiniame vandenyje 2005 m. balandžio 22 – gegužės 8 d.

Lyginant tyrimų duomenis, pastebėtas radiocezio TA reikšmių nesutapimas      gegužės 3, 5, ir 8 dienomis. Kitomis dienomis jo TA teorinės reikšmės sutampa su eksperimentiškai nustatytoms eksperimentinių tyrimų metodo paklaidų ribose. Geriausias teorinių ir eksperimentinių TA verčių sutapimas gautas balandžio 25 d. (73–74 Bq/m3). Kaip minėta 3 skyriaus 3.5 paskyryje, tariamasis taršos šaltinis, kurio galia 6000 Bq/m3, tuo metu nustatytas Lietuvos jūrinės zonos šiaurinėje dalyje (4.33 pav.). Modelyje įvertintos stacionarios hidrometeorologinės sąlygos, t. y. vyravo vidutinis 4 m/s greičio šiaurės krypties vėjas.

Palyginus eksperimentinių ir teorinių tyrimų rezultatus nustatyta, kad 137Cs radionuklido TA tyrimų duomenys sutampa patenkinamai, t. y. daugeliu atvejų neišeina iš eksperimentinių tyrimų metodo paklaidų ribų.

2005 m. vasaros–rudens laikotarpiu ir 2006 m. teorinė galimo taršos šaltinio paieška Baltijos jūros vandenyje nebuvo atlikta, kadangi radiocezio TA eksperimentiniai rezultatai minėtu laikotarpiu sutapo su radioaktyviuoju „fonu“.

4.7. Ketvirtojo skyriaus išvados

1. 1997–2003 m. eksperimentinių duomenų analizė parodė žymius dirbtinės kilmės 137Cs radionuklido tūrinio aktyvumo pokyčius atviruose Lietuvos jūrinės akvatorijos bei priekrantės vandenyse. Registruotos ekstremalios tūrinių aktyvumų reikšmės                   44 ir 212 Bq/m3 (atviroje jūroje), 44 ir 209 Bq/m3 (priekrantėje) tarpusavyje skiriasi beveik 5 kartus.

2. 1997–2003 m. 137Cs tūrinių aktyvumų vidutinės reikšmės didėja ir mažėja atitinkamai atviroje jūroje ir priekrantėje pakaitomis. Reikšmių padidėjimas atviroje jūroje rodo, kad teršalai nepasiekė kranto, tuo tarpu jų padidėjimas priekrantėje ir sumažėjimas atviroje jūroje rodo, kad 137Cs radioaktyvioji „dėmė“ pasiekė krantą, pasišalindama iš atvirų Lietuvos jūrinės akvatorijos vandenų.

3. Atlikti sezoniniai 137Cs radionuklido tūrinio aktyvumo tyrimai Baltijos jūros priekrantėje 2004–2006 m. Kiekvienu tiriamuoju laikotarpiu nustatyti akivaizdūs šio radionuklido tūrinio aktyvumo padidėjimai, kurių negalima paaiškinti tik natūralių gamtinių procesų įtaka.

4. 2004 m. nustatytas 137Cs tūrinio aktyvumo kitimo priekrantės vandenyse cikliškumas. Didžiausiosios ir mažiausiosios 137Cs tūrinių aktyvumų reikšmės 48 ir 94 Bq/m3 skiriasi   2 kartus, vidutinis tūrinis aktyvumas yra 63 Bq/m3.

5. 2005 m. ekstremalios 137Cs tūrinių aktyvumų reikšmės (27 ir 75 Bq/m3) tarpusavyje skiriasi beveik 3 kartus.Didžiausias tūrinis aktyvumas nustatytas balandžio–gegužės mėn., mažiausias – spalio mėn. Vidutinė 137Cs tūrinio aktyvumo reikšmė lygi 51 Bq/m3.

6. 2006 m. 137Cs tūrinis aktyvumas kito nuo 37 iki 52 Bq/m3. Vidutinė tūrinio aktyvumo reikšmė (42 Bq/m3) sutapo su Baltijos jūros radioaktyviuoju „fonu“.

7. Taikant sukurtą matematinį modelį, nustatytas matavimų jūros vandenyje prie Juodkrantės ir skaičiavimo rezultatų optimalus sutapimas. Teorinių ir eksperimentinių 137Cs tūrinių aktyvumų duomenų sutapimas gautas 2004 m. liepos 10–18 d., rugpjūčio 22 –         rugsėjo 5 d., esant tariamajam radioaktyviajam šaltiniui Lietuvos jūrinės zonos pietinėje dalyje 30–33 km atstumu nuo Juodkrantės, kai jo galia lygi 5000 Bq/m3. 2004 m.      spalio 14–30 d. optimalus tūrinių aktyvumų reikšmių sutapimas gautas esant radioaktyviajam šaltiniui Lietuvos jūrinės zonos pietinėje dalyje 24 km atstumu nuo Juodkrantės, kai jo galia lygi 15000 Bq/m3, 2005 m. balandžio 22 – gegužės 8 d. tūrinių aktyvumų reikšmės optimaliai sutapo, esant tariamajam taršos šaltiniui Lietuvos jūrinės zonos šiaurinėje dalyje 75 km atstumu nuo Juodkrantės, kai jo galia lygi 6000 Bq/m3.

5. BENDROSIOS IŠVADOS IR REKOMENDACIJOS

1. Nustatyti 137Cs radionuklido tūrinio aktyvumo reikšmių pokyčiai atviruose Lietuvos jūrinės akvatorijos bei priekrantės vandenyse. Kai kuriais atvejais didžiausiosios 137Cs tūrinio aktyvumo reikšmės 1,5–2,5 kartų viršijo mažiausiąsias.

2. Baltijos jūros priekrantės paviršiniame vandenyje išmatuotieji 137Cs radionuklido tūriniai aktyvumai palyginti su teorinių skaičiavimų rezultatais. Teorinių skaičiavimų duomenimis, 2002–2006 m. Baltijos jūros paviršiniame vandenyje 137Cs tūrinis aktyvumas turėjo būti 50–45 Bq/m3. Nustatyta, kad iki 2005 m. 137Cs vidutinis metinis tūrinis aktyvumas buvo 1,2–1,6 kartų didesnis už teorines reikšmes, 2005–2006 m. – sutapo su apskaičiuotomis TA reikšmės.

3. Teorinių ir eksperimentinių 137Cs tūrinių aktyvumų duomenų nesutapimas ir nuokrypos nuo vidutinių reikšmių rodo Baltijos jūros radioaktyviosios būklės nestabilumą. Aukštų 137Cs radionuklido tūrinio aktyvumo reikšmių gavimas gali būti susijęs, matyt, su papildomos radioaktyviosios taršos patekimu į Baltijos jūros pietrytinę dalį.

4. Patobulintas matematinis modelis skirtas Baltijos jūros pietrytinei daliai ir priekrantei tirti. Naudojant matematinį modelį, atlikta 137Cs radionuklido tariamojo „taškinio“ taršos šaltinio vietos ir galios paieška. Atlikus statistinių duomenų analizę, nustatytas 137Cs tūrinių aktyvumų matavimo ir skaičiavimo rezultatų jūros priekrantės vandenyje prie Juodkrantės sutapimas eksperimentinių tyrimų metodo paklaidų (10 %) ribose.

· Ir toliau kontroliuoti 137Cs radionuklido tūrinio aktyvumo kitimo eigą Baltijos jūros priekrantėje ir atviruose jūros vandenyse.

· Sukurtą matematinį modelį rekomenduojama taikyti radioaktyviųjų ir kitų pasyviųjų priemaišų Baltijos jūros vandenyje pasiskirstymui nustatyti ir pernašos ypatumams vertinti.

· Šį modelį rekomenduojama taikyti ir kitų vandens baseinų tyrimams.

